id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
428ac5fb-742d-4cca-9014-3c28d6b1f640 | ក្រុមហ៊ុនឯកជន២ ឧបត្ថមថវិកា២ម៉ឺនដុល្លារ និងអង្ករ៧តោន ជូនរដ្ឋបាលរាជធានីភ្នំពេញ ដើម្បីជួយប្រជាពលរដ្ឋរងគ្រោះ ឬរងផលប៉ះពាល់ធ្ងន់ធ្ងរ ដោយជំងឺកូវីដ-១៩ | ក្រុមហ៊ុនឯកជនចំនួន២ ក្នុងនោះរួមមានក្រុមហ៊ុន ស៊ុមី (ខេមបូឌា) វ៉ាយរីង ស៊ីស្ទីម ខូអិលធីឌី និងក្រុមហ៊ុន ព្រូដិនសល (ខេមបូឌា) ឡាយហ្វ៍ អីសួរ៉ិនស៍ ភីអិលស៊ី បានឧបត្ថម ថវិកា ២ម៉ឺនដុល្លារអាមេរិក និងអង្ករចំនួន ៧តោន ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភជីវភាពជូនប្រជាពលរដ្ឋដែលទទួលរងគ្រោះ ឬរងផលប៉ះពាល់ធ្ងន់ធ្ងរ ជំងឺកូវីដ-១៩ ។ ពិធីប្រគល់និងទទួលអំណោយពីក្រុមហ៊ុនទាំង២ខាងលើនេះ បានធ្វើឡើង នាព្រឹកថ្ងៃទី១៧ ខែមិថុនា ឆ្នាំ២០២១ ក្រោមវត្តមានលោក ឃួង ស្រេង អភិបាលរាជធានីភ្នំពេញ នៅសាលារាជធានីភ្នំពេញ។ លោក ឃួង ស្រេង បានថ្លែងថា ក្នុងនាមក្រុមប្រឹក្សា គណៈអភិបាលរាជធានីភ្នំពេញ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទាំងអស់នៅរាជធានីភ្នំពេញ សូមថ្លែងអំណរគុណយ៉ាងជ្រាលជ្រៅចំពោះ ក្រុមហ៊ុនទាំងពីរ ដែលបានឧត្ថម្ភថវិកា និងអង្ករ ជូនរដ្ឋបាលរាជធានី ភ្នំពេញ ដើម្បីជួយឧបត្ថម្ភដល់រដ្ឋបាលខណ្ឌទាំង១៤ និងជួយទ្រទ្រង់ជីវភាពប្រជាពលរដ្ឋដែលទទូលរងគ្រោះ ឬរងផល ប៉ះពាល់ធ្ងន់ធ្ងរ ពីមេរោគកូវីដ-១៩ ។ លោកអភិបាលបានបន្តថា តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ពីសំណាក់ក្រុមហ៊ុនទាំង២ ខាងលើនេះ ពិតជាបានរួមចំណែកយ៉ាងសំខាន់ជាមួយរដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនាវរបស់ សម្តេចតេជោ ហ៊ុន សែន នាយករដ្ឋមន្ដ្រី នៃព្រះរាជាណាចក្រកម្ពុជា ក្នុងការចាត់វិធានការទប់ស្កាត់ការរីករាលដាល នៃជំងឺកូវីដ ១៩ នៅរាជធានីភ្នំពេញ ក៏ដូចជានៅទូទាំងព្រះរាជាណាចក្រកម្ពុជា បានទាន់ពេលវេលា។ ទឹកចិត្តសប្បុរសធម៌ដ៏ថ្លៃថ្លាមួយនេះ ស្តែងឱ្យឃើញអំពីការគិត និងក្ដីអាណិតស្រលាញ់ ចំពោះជនរួមជាតិ ដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈដែលប្រទេសជាតិ បាននិងកំពុងជួបប្រទះគ្រោះភ័យ នៃការរាតត្បាតពីជំងឺកូវីដ-១៩ ។ សមានចិត្តដ៏ប្រពៃនេះ នឹងត្រូវបានចងចាំ ទុកដោយរាជរដ្ឋាភិបាល រដ្ឋបាលរាជធានីភ្នំពេញ និងប្រជាជនកម្ពុជាទាំងអស់៕ | 2021-06-17T22:17:00+07:00 | freshnewsasia.com | https://m.freshnewsasia.com/index.php/en/localnews/201838-2021-06-17-08-17-48.html |
d2710d62-7020-417f-b38b-e0e19db10bfc | អាជ្ញាធរខេត្តតាកែវ៖ មនុស្ស៣នាក់នៅស្រុកព្រៃកប្បាស និងស្រុកសំរោង បានស្លាប់ដោយជំងឺកូវីដ១៩ | អាជ្ញាធរខេត្តតាកែវ នៅថ្ងៃទី១៧ ខែមិថុនា ឆ្នាំ២០២១ បានចេញសេចក្តីប្រកាសព័ត៌មានករណីស្លាប់មនុស្សចំនួន ៣នាក់ នៅស្រុកព្រៃកប្បាស និងស្រុកសំរោង ដោយសារជំងឺកូវីដ១៩។ បុរសជនជាតិខ្មែរម្នាក់ឈ្មោះ តាំង សម្បត្តិ អាយុ៥៨ឆ្នាំ មានអាសយដ្ឋាននៅភូមិទ្រា២ សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ បានមកស្រុកកំណើតនៅភូមិអន្លងមាស ឃុំព្រៃល្វា ស្រុកព្រៃកប្បាស ខេត្តតាកែវ ។ បុរសខាងលើបានមកដល់ផ្ទះរបស់គាត់ នៅថ្ងៃទី១៦ ខែមិថុនា ឆ្នាំ២០២១ វេលាម៉ោង១២៖០០នាទីថ្ងៃត្រង់។ រហូតដល់ម៉ោង១៦៖០០នាទីរសៀល គាត់មានស្ថានភាពក្តៅ ដង្ហក់ខ្លាំង មិនអាចទៅមន្ទីរពេទ្យបានក្រុមគ្រូពេទ្យ បង្អែកស្រុកព្រៃកប្បាស បានចុះជួយសង្គ្រោះបន្ទាន់ តាមការផ្តល់ព័ត៌មានពីអាជ្ញាធរឃុំ។ ក្រុមគ្រូពេទ្យបានជួយសង្គ្រោះតាមលក្ខណៈបច្ចេកទេសបន្ទាន់ និងគ្រប់មធ្យោបាយ ក៏នៅតែមិនអាចសង្គ្រោះបានគាត់ក៏ស្លាប់នៅថ្ងៃទី ១៦ ខែមិថុនា ឆ្នាំ២០២១ វេលាម៉ោង១៧៖៥០នាទីល្ងាច។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៥៨ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ១៩»។ បុរសជនជាតិខ្មែរម្នាក់ឈ្មោះ សែម ពៅ អាយុ៤០ឆ្នាំ មុខរបរអ្នកលក់ដូរ មានអាសយដ្ឋាននៅភូមិដើមធ្លក ឃុំរវៀង ស្រុកសំរោង ខេត្តតាកែវ។ អ្នកជំងឺខាងលើបានមកសម្រាកព្យាបាលនៅមន្ទីរពេទ្យបង្អែកបាទី នាថ្ងៃទី១២ ខែមិថុនា ឆ្នាំ២០២១ វេលាម៉ោង១៧៖០០នាទីល្ងាចក្នុងស្ថានភាពក្អក ហត់ឈឺក្បាល។ ដោយស្ថានភាពអ្នកជំងឺមានការវិវត្តន៍កាន់តែធ្ងន់ធ្ងរឡើងៗ តម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសបន្ទាន់ និងគ្រប់មធ្យោបាយ ក៏នៅតែមិនអាចសង្គ្រោះបាន គាត់ក៏ស្លាប់បាត់បង់ជីវិតនៅថ្ងៃទី១៧ ខែមិថុនា ឆ្នាំ២០២១ វេលាម៉ោង០៥៖០០នាទីព្រឹក។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៤០ឆ្នាំខាងលើនេះ បានស្លាប់បាត់បង់ជីវិត ដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសង្ខាង ដោយសារវីរុសកូវីដ១៩»។ ករណីស្ត្រីជនជាតិខ្មែរម្នាក់ស្លាប់ឈ្មោះ ប្រាក់ សារី អាយុ៣០ឆ្នាំ មុខរបរមេផ្ទះ មានអាសយដ្ឋាននៅ ភូមិត្រពាំងចំបក់ ឃុំជំរះពេន ស្រុកសំរោង ខេត្តតាកែវ។ «អ្នកជំងឺខាងលើបានមកសម្រាកព្យាបាលជំងឺនៅមន្ទីរពេទ្យ បង្អែកបាទី នៅថ្ងៃទី១៤ ខែមិថុនា ឆ្នាំ២០២១ វេលាម៉ោង១១៖០០នាទី ក្នុងស្ថានភាពស្លេកស្លាំង ហត់ខ្លាំង ថប់ទ្រូង ស្វាយបបូរមាត់ និងក្តៅខ្លួន។ ដោយស្ថានភាពអ្នកជំងឺមានការវិវត្តន៍កាន់តែធ្ងន់ធ្ងរឡើងៗ តម្រូវឱ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសបន្ទាន់ និងគ្រប់មធ្យោបាយ ក៏នៅតែមិនអាចសង្គ្រោះបាន គាត់ក៏ស្លាប់បាត់បង់ជីវិតនៅថ្ងៃទី១៧ ខែមិថុនា ឆ្នាំ២០២១ វេលាម៉ោង ០២៖០០នាទីទៀបភ្លឺ។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរ អាយុ៣០ឆ្នាំខាងលើនេះបានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវ ធ្ងន់ធ្ងរ និងរលាកសួតទាំងសង្ខាង ដោយសារវីរុសកូវីដ១៩»។ រដ្ឋបាលខេត្ត សូមចូលរួមចំណែកសោកស្តាយជាពន់ពេក និងចូលរួមមរណទុក្ខយ៉ាងក្រៀមក្រំ ជាទីបំផុតជាមួយក្រុមគ្រួសារសព៕ | 2021-06-17T22:17:00+07:00 | freshnewsasia.com | https://m.freshnewsasia.com/index.php/en/localnews/201837-2021-06-17-08-17-38.html |
fab66907-71bb-4846-9d70-a5e4ab3bbe32 | រដ្ឋបាលខេត្តមណ្ឌលគិរី បង្កើតក្រុមការងារចំនួន៤ក្រុម ដើម្បីចូលរួមអនុវត្តការងារប្រយុទ្ធនឹងជំងឺកូវីដ១៩ | លោក ស្វាយ សំអ៊ាង អភិបាលខេត្តមណ្ឌលគិរី បានសម្រេចបង្កើតក្រុមការងារចំនួន ០៤ក្រុម ដើម្បីចូលរួមអនុវត្តការងារប្រយុទ្ធនឹងជំងឺកូវីដ១៩ ខេត្តមណ្ឌលគិរី។ នេះបើតាមដីការបស់លោកអភិបាលខេត្ត ដែលបណ្តាញព័ត៌មាន Fresh News ទទួលបាននៅថ្ងៃទី១៧ ខែមិថុនា ឆ្នាំ២០២១នេះ៕ | 2021-06-17T22:13:00+07:00 | freshnewsasia.com | https://m.freshnewsasia.com/index.php/en/localnews/201833-2021-06-17-08-13-01.html |
bcc79e4d-66ee-4d1f-b2c2-816eb4243b93 | ខេត្តព្រះវិហារ បន្តរកឃើញអ្នកជំងឺកូវីដ១៩ ចំនួន៥នាក់ ក្នុងនោះ២នាក់ ជាពលករមកពីប្រទេសថៃ | រដ្ឋបាលខេត្តព្រះវិហារ នៅថ្ងៃទី១៧ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ថ្មី ចំនួន៥នាក់ទៀត ក្នុងនោះ៣នាក់ ពាក់ព័ន្ធនឹងកម្មវិធីភ្ជាប់ពាក្យនៅភូមិស្រអែមជើង ឃុំស្រអែម ស្រុកជាំក្សាន្ត និង២នាក់ទៀត ជាពលករឆ្លងដែនមកពីប្រទេសថៃ។ យោងសេចក្តីប្រកាសព័ត៌មានរបស់រដ្ឋបាលខេត្តព្រះវិហារ ដែលអង្គភាពព័ត៌មាន Fresh News ទទួលបាននៅរសៀលថ្ងៃនេះ បានបញ្ជាក់ឱ្យដឹងថា ក្នុងចំណោមអ្នកជំងឺកូវីដ១៩ ទាំង៥នាក់នេះ គឺ២នាក់ រកឃើញនៅយប់ថ្ងៃទី១៦ និង៣នាក់ទៀតរកឃើញនៅព្រឹកថ្ងៃទី១៧នេះ នៅមណ្ឌលធ្វើចត្តាឡីស័កកម្រិត១ ស្រុកជាំក្សាន្ត។ សូមបញ្ជាក់ថា គិតត្រឹមថ្ងៃទី១៧ ខែមិថុនា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួនចំនួន៤៦នាក់ បានព្យាបាលជាសះស្បើយចំនួន១១នាក់ និងកំពុងសម្រាកព្យាបាលចំនួន ៣៥នាក់ទៀត៕ | 2021-06-17T22:13:00+07:00 | freshnewsasia.com | https://m.freshnewsasia.com/index.php/en/localnews/201834-2021-06-17-08-13-15.html |
0b74d1c0-5fbd-44ed-8376-b287f8bbc9bd | ប្រជាការពារ និងពលរដ្ឋមានជំងឺប្រចាំកាយ នៅស្រុកមុខកំពូល ខេត្តកណ្ដាល ទទួលបានអំណោយរបស់សម្តេចតេជោ ហ៊ុន សែន | លោកស្រី ឌឹប អេង អភិបាលរងស្រុកមុខកំពូល និងលោក ឈួន វណ្ណធី មេបញ្ជាការរងកងរាជអាវុធហត្ថស្រុកមុខកំពូល និងអាជ្ញាធរឃុំរកាកោងទី២ នាព្រឹកថ្ងៃទី១៧ ខែមិថុនា ឆ្នាំ២០២១នេះ បាននាំយកអំណោយរបស់សម្តេចតេជោ ហ៊ុន សែន តាមរយៈលោក ហាស់ វ៉ារី ទីព្រឹក្សាផ្ទាល់របស់សម្ដេចតេជោ ហ៊ុន សែន ចុះប្រគល់ជូនប្រជាការពារចំនួន០៩រូប និងប្រជាពលរដ្ឋក្រីក្រមួយគ្រួសារ ដែលមានជំងឺប្រចាំកាយ នៅភូមិដើមជ្រៃ និងភូមិពោធិរលំ ឃុំរកាកោងទី២ ស្រុកមុខកំពូល ខេត្តកណ្ដាល។ លោកស្រី ឌឹប អេង ក៏បានពាំនាំការផ្ដាំផ្ញើសាកសួរសុខទុក្ខដល់ក្រុមគ្រួសារអ្នកជំងឺ និងប្រជាពលរដ្ឋនៅឃុំរកាកោងទី២ ទាំងអស់ នៅការនឹករលឹករបស់ប្រមុខនៃ រាជរដ្ឋាភិបាលកម្ពុជា ពិសេសសម្ដេចទាំងទ្វេរ តែងតែនឹករលឹកដល់ប្រជាពលរដ្ឋនៅគ្រប់ទិសទី ដោយមិនប្រកាន់ពូជសាសន៍ ឫនិន្នាការណ៍នយោបាយអ្វីឡើយ ហើយជានិច្ចជាកាលសម្តេចទាំងទ្វេ តែងតែបានយកចិត្តទុកដាក់គិតគូរជានិច្ច អំពីសុខទុក្ខ និងការរស់នៅរបស់ប្រជាពលរដ្ឋ ពិសេសប្រជាពលរដ្ឋ ដែលងាយរងគ្រោះផ្សេងៗ។ លោកស្រី ឌឹប អេង ក៏បានជំរុញឱ្យប្រជាពលរដ្ឋត្រូវមានការប្រុងប្រយ័ត្នខ្ពស់ចំពោះជំងឺកូវីដ១៩ ដោយត្រូវតែរួមគ្នាទប់ស្កាត់វាឱ្យខាងតែបាន និងត្រូវអនុវត្តទៅ តាមការណែនាំរបស់ក្រសួងសុខាភិបាល ដោយមិនត្រូវជួបជុំគ្នាច្រើន ត្រូវលាងដៃឱ្យបានញឹកញាប់ ជាមួយសាប៊ូ អាល់កុល ឬជែល ដើម្បីសម្លាប់មេរោគ ជាពិសេសចំពោះអ្នកចំណូលថ្មី និងអ្នកដែលមកពីក្រៅប្រទេស ដោយត្រូវយកគាត់ទៅពិនិត្យរកមេរោគកូវីដ១៩ និងត្រូវដាក់ឱ្យគាត់ស្នាក់ នៅដាច់ដោយឡែករយៈពេល ១៤ថ្ងៃសិន។ លោកស្រីអភិបាលរងស្រុកមុខកំពូល ក៏បានជំរុញឱ្យប្រជាពលរដ្ឋទាំងអស់ ចូលរួមចាក់វ៉ាក់សាំងទប់ស្កាត់នៃការរីករាលដាលនៃការឆ្លងជំងឺកូវីដ19 ឱ្យបានគ្រប់ៗគ្នា ពិសេសទៅណាមកណាត្រូវតែពាក់ម៉ាស់ និងលាងដៃនិងអាល់កុលឱ្យបានជាប់ជានិច្ចផងដែរ។ សូមបញ្ជាក់ថា ចំពោះប្រជាការពារចំនួន០៩នាក់ ក្នុងមួយនាក់ទទួលបានអាយកូម១គ្រឿង និងពលរដ្ឋដែលមានជំងឺធ្ងន់ធ្ងរ និងមានជីវភាពក្រីក្រឈ្មោះ លោក ស៊ឹម លាភ មានអាយុ ៤៨ ឆ្នាំ ទទួលបានអំណោយអង្ក ១៥គីឡូក្រាម មី 1កេស និងថវិកា ៣៤០,០០០រៀល៕ | 2021-06-17T20:56:00+07:00 | freshnewsasia.com | https://m.freshnewsasia.com/index.php/en/localnews/201814-2021-06-17-06-56-40.html |
93d2b397-beb8-4457-84a5-17ccefb48506 | ពលរដ្ឋ២០០គ្រួសារ ទទួលបានអំណោយសប្បុរសជន ដើម្បីសម្រួលការលំបាក អំឡុងពេលជំងឺកូវីដ១៩ | ប្រជាពលរដ្ឋចំនួន២០០គ្រួសារនៅភូមិកំពង់ព្រីង និងភូមិព្រែកត្រែង សង្កាត់សិត្បូ ក្រុងតាខ្មៅ ទទួលបានអំណោយសប្បុរសធម៍ពីលោកស្រី ហៀវ លន់ ព្រមទាំងបុត្រ នៅអំឡុងពេលជំងឺកូវីដ១៩នេះ។ ស្ថិតក្នុងឱកាសជួបសំណេះសំណាល និងចែកអំណោយនៅល្ងាចថ្ងៃទី ១៦ ខែមិថុនា ឆ្នាំ ២០២១នេះ លោកស្រី ហៀវ លន់ បានលើកសរសើរចំពោះការដឹកនាំដ៏ល្អឯករបស់សម្ដេចតេជោ ហ៊ុន សែន ដែលបានដឹកនាំប្រទេសជាតិឲ្យមានការរីកចំរើន តាំងពីបាតដៃទទេ រហូតដល់មានការអភិវឌ្ឍ រីកចំរើនស្ទើរគ្រប់វិស័យ។ លោកស្រីបន្តថា ពិសេសនោះគឺរាជរដ្ឋាភិបាលកម្ពុជាក្រោមការដឹកនាំរបស់សម្ដេចតេជោ បានប្រយុទ្ធប្រឆាំងនឹងជំងឺកូវីដ១៩នេះ ទាំងយប់ទាំងថ្ងៃ ដោយខិតខំធ្វើយ៉ាងណាទប់ស្កាត់មិនឲ្យជំងឺនេះរីករាលដាល ហើយបានចាត់ចែងរៀបចំក្រុមការងារចាក់វ៉ាក់សាំងជូនពលរដ្ឋទូទាំងប្រទេស ហើយបានខិតខំព្យាបាលអ្នកឆ្លងដែលមានអត្រាអ្នកជាសះស្បើយកាន់តែច្រើនឡើងៗជារៀងរាល់ថ្ងៃ។ លោកស្រីបញ្ជាក់ទៀតថា នេះជាទឹកចិត្តសណ្ដោសប្រណី សាកសមជាមេដឹកនាំប្រទេសជាតិប្រកបដោយគុណធម៌ មេត្តាធម៌ដល់ប្រជារាស្ត្រទូរទាំងប្រទេសដោយមិនគិតពីនិន្នាការនយោបាយអ្វីឡើយ ពោលគឺប្រជាពលរដ្ឋខ្មែរគ្រប់ៗរូបត្រូវបានសម្ដេចតេជោ យកចិត្តទុកដាក់និងជួយសង្រ្គោះជានិច្ច។ លោកស្រីក៏បានអំពាវនាវដល់ប្រជាពលរដ្ឋទាំងអស់ ត្រូវរួមគ្នាទប់ស្កាត់ការឆ្លងជំងឺកូវីដ១៩តាមការណែនាំរបស់ក្រសួងសុខាភិបាល ពិសេសគឺអនុវត្តន៍តាមវិធាន ៣ការពារ និង៣កុំ ឲ្យមានប្រសិទ្ធភាព ដើម្បីធ្វើយ៉ាងកាត់ផ្ដាច់ការចម្លងនេះឲ្យឆាប់ដាច់ចេញពីប្រទេសកម្ពុជា។ គួរជម្រាបថា អំណោយដែលលោកស្រី ហៀវ លន់ និងក្រុមគ្រួសារចែកជូនពលរដ្ឋមានរួមមាន៖ អង្ករ២៥គីឡូក្រាម, ទឹកត្រី១យួរ, ស៊ីអ៊ីវ១យួរ, ត្រីខ១យួរ, មី១កេស និងថវិកាម្នាក់១០ម៉ឺនរៀល៕ | 2021-06-17T20:32:00+07:00 | freshnewsasia.com | https://m.freshnewsasia.com/index.php/en/localnews/201813-2021-06-17-06-32-00.html |
d0223564-81ca-45ab-9b79-2aff6a0f7ebb | យោធភូមិភាគទី៥ បន្ថែមក្រុមគ្រូពេទ្យកងទ័ពជួរមុខ២អង្គភាពទៀត ហ្វឹកហ្វឺនយកសំណាកជំងឺកូវីដ១៩ | នៅថ្ងៃទី១៧ ខែមិថុនា ឆ្នាំ២០២១ លោកឧត្តមសេនីយ៍ទោ សេង ធារិន មេបញ្ជាការរង នាយសេនាធិការយោធភូមិភាគទី៥ និងជាប្រធានគ្រប់គ្រងសន្តិសុខ និងសណ្ដាប់ធ្នាប់ គោលដៅធ្វើចត្តាឡីស័កប្រយុទ្ធប្រឆាំងជំងឺកូវីដ-១៩ យោធភូមិភាគទី៥ បានបង្កើនបន្ថែមក្រុមគ្រូពេទ្យ កងទ័ពជួរមុខ មកពីអង្គភាពចំនួន២ គឺកងពលតូចថ្មើរជើងលេខ៥២ និងកងពលតូចថ្មើរជើងលេខ៥៣ ហ្វឹកហ្វឺនអនុវត្តផ្ទាល់ការយកសំណាកជំងឺកូវីដ១៩ ជាមួយក្រុមគ្រូពេទ្យយកសំណាកកងពលតូចថ្មើរជើងលេខ៥១ និងក្រុមគ្រូពេទ្យ មន្ទីរសុខាភិបាលខេត្តបន្ទាយមានជ័យ នៅក្រុងប៉ោយប៉ែត។ លោកឧត្តមសេនីយ៍ទោ សេង ធារិន បានគូសបញ្ជាក់ថា ស្ថិតនៅក្នុងស្ថាន នៃការឆ្លងរីករាលដាលជំងឺកូវីដ១៩ ក្នុងបណ្តាខេត្ត ចំណុះឲ្យយោធភូមិភាគទី៥ ដែលមានកងកម្លាំងឈរជើងនៅក្នុងខេត្តទាំង៤ រួមមាន៖ បន្ទាយមានជ័យ បាត់ដំបង ប៉ៃលិន និងខេត្តពោធិ៍សាត់ បានត្រៀមរួចជាស្រេច មានកងកម្លាំង, មធ្យោបាយដឹកជញ្ជូន, សម្ភារបរិក្ខាពេទ្យ, ទីតាំងសម្រាប់ធ្វើចត្តាឡីស័ក និងព្យាបាលតាមបទបញ្ជា មេបញ្ជាការកងទ័ពជើងគោក ធានាជួយអន្តរាគមន៍ ឲ្យគណៈបញ្ជាការឯកភាពខេត្តទាំង៤ ទប់ស្កាត់ និងកាត់ផ្តាច់ការឆ្លងរីករាលដាលជំងឺកូវីដ១៩ ក្នុងសហគមន៍ ឬឆ្លងទៅតំបន់ផ្សេងទៀតឲ្យបានទាន់ពេលវេលា។ លោកបានបញ្ជាក់ថា ក្នុងស្ថានភាពដ៏លំបាកនេះ កងទ័ពបានចូលរួមយ៉ាងសកម្ម រួមចំណែកជាមួយរាជរដ្ឋាភិបាល ក្នុងការទប់ស្កាត់ការឆ្លងរីករាលដាល ជំងឺកូវីដ១៩ ក្នុងនោះមាន កម្លាំងមួយចំនួនបានដាក់ពង្រាយតាមខ្សែបន្ទាត់ព្រំដែនកម្ពុជាថៃ ខេត្តទាំង៤ ដើម្បីទប់ស្កាត់ការលួចនាំពលករឆ្លងដែនដោយខុសច្បាប់ និងជំងឺកូវីដ១៩, កម្លាំងបិទខ្ទប់ក្នុងតំបន់ក្រហម, ក្រុមគ្រូពេទ្យចាក់វ៉ាក់សាំង, ក្រុមគ្រូពេទ្យយកសំណាក និងព្យាបាលជំងឺកូវីដ១៩។ កន្លងមកក្រុមគ្រូពេទ្យ ចំនួន២អង្គភាព ចំណុះយោធភូមិភាគទី៥ ឈរជើងក្នុងខេត្តបន្ទាយមានជ័យ បានសហការរួមគ្នា ជាមួយក្រុមគ្រូពេទ្យមន្ទីរសុខាភិបាលខេត្ត ក្រុមគ្រូពេទ្យកងរាជអាវុធហត្ថ និងស្នងការនគរបាលខេត្ត ជួយពន្លឿនការយកសំណាកជូនប្រជាពលរដ្ឋខ្មែរ និងជនបរទេស នៅក្រុងប៉ោយប៉ែត ដែលជាកន្លែងឆ្លងជំងឺកូវីដ១៩ច្រើន ដោយគិតមកដល់ថ្ងៃនេះអត្រា នៃអ្នកវិជ្ជមានជំងឺកូវីដ១៩ ក្នុងក្រុងប៉ោយប៉ែត បានថយចុះជាបន្តបន្ទាប់ ក្រោមការដឹកនាំបញ្ជាផ្ទាល់របស់អភិបាលខេត្តបន្ទាយមានជ័យ។ លោកឧត្តមសេនីយ៍ទោ សេង ធារិន សំណូមពរដល់ប្រជាពលរដ្ឋទាំងអស់ បន្តចូលរួមអនុវត្តន៍តាម វិធានការ ៣ការពារ និង៣កុំ និងវិធាការសុខាភិបាល បានខ្ជាប់ខ្ជួនជាប្រចាំ និងបាននាំនូវការផ្តាំផ្ញើសួរសុខទុក្ខ ពីសំណាក់មេបញ្ជាការកងទ័ពជើងគោក ដល់ក្រុមគ្រូពេទ្យទាំងអស់ សូមមានការប្រុងប្រយ័ត្នខ្ពស់ អនុវត្តឲ្យបានត្រឹមត្រូវតាមបច្ចេកទេសសុខាភិបាល ក្នុងពេលប្រតិបត្តិការយកសំណាក និងអរគុណនូវការលះបង់ ពុះពារគ្រប់ឧបស័គ្គ ដើម្បីបុព្វហេតុជាតិមាតុភូមិ និងប្រជាជន៕ | 2021-06-17T19:54:00+07:00 | freshnewsasia.com | https://m.freshnewsasia.com/index.php/en/localnews/201809-2021-06-17-05-54-34.html |
67e4736a-af00-4d4b-9548-990f931ace7b | ខេត្តកំពង់ចាម ប្រកាសពីការស្លាប់របស់បុរសម្នាក់ដោយសារជំងឺកូវីដ១៩ និងបង្ហាញអត្តសញ្ញាណមនុស្ស៦០នាក់ផ្សេងទៀត ដែលទើបរកឃើញវិជ្ជមាន | រដ្ឋបាលខេត្តកំពង់ចាម នៅព្រឹកថ្ងៃទី១៧ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៦០នាក់បន្ថែមទៀត ដែលក្នុងនោះសុទ្ធតែអ្នកពាក់ព័ន្ធជាមួយកម្មករ កម្មការិនីរោងចក្រ។ អ្នកដែលទើបរកឃើញឆ្លងជំងឺកូវីដ១៩ ទាំង៦០នាក់នេះ មាននៅស្រុកបាធាយ ចំនួន៥នាក់, ស្រុកស្រីសន្ធរ ចំនួន៦នាក់, ស្រុកស្ទឹងត្រង់ ចំនួន១នាក់, ស្រុកព្រៃឈរ ចំនួន១១នាក់, ស្រុកជើងព្រៃ ចំនួន៣៣នាក់, ស្រុកចំការលើ ចំនួន១នាក់, ក្រុងកំពង់ចាម ចំនួន២នាក់ និងមកពីខេត្តត្បូងឃ្មុំ ចំនួន១នាក់។ ដោយឡែក អ្នកជាសះស្បើយមានចំនួន២៣នាក់។ ជាមួយគ្នានេះ រដ្ឋបាលខេត្តកំពង់ចាម ក៏បានប្រកាសពីការស្លាប់របស់បុរសម្នាក់ផងដែរ ដោយសារជំងឺកូវីដ១៩ ឈ្មោះ ស៉ឹង ពិសិដ្ឋ អាយុ៤៧ឆ្នាំ ជាអ្នកលក់ដូរ រស់នៅភូមិព្រៃទទឹង ឃុំជ្រៃវៀន ស្រុកព្រៃឈរ នៅល្ងាចថ្ងៃទី១៦ ខែមិថុនា ឆ្នាំ២០២១។ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-06-17T19:18:00+07:00 | freshnewsasia.com | https://m.freshnewsasia.com/index.php/en/localnews/201806-2021-06-17-05-18-35.html |
d26d4ee8-83aa-495f-b9e5-e55200fba85d | អភិបាលខេត្តកំពង់ឆ្នាំង ជួបពិភាក្សាការងារជាមួយប្រធានតុលាការខេត្ត លើការងារអនុវត្តច្បាប់ និងវិធានការទប់ស្កាត់ជំងឺកូវីដ១៩ | លោក គឹម រ័ត្នណារិន ប្រធានសាលាដំបូងខេត្តកំពង់ឆ្នាំង នៅព្រឹកថ្ងៃទី១៧ ខែមិថុនា ឆ្នាំ២០២១នេះ អមដោយអនុប្រធានសាលាដំបូង និងប្រធានលេខាធិការដ្ឋានរដ្ឋបាលសាលាដំបូងខេត្ត បានចូលជួបសំណេះសំណាលសម្តែងការគួរសមជាមួយ លោក ឈួរ ច័ន្ទឌឿន អភិបាលខេត្តកំពង់ឆ្នាំង និងសហការី ដោយបានជួបពិភាក្សាអំពី ការងារការអនុវត្តច្បាប់ និងវិធានការទប់ស្កាត់ និងការពារការរីករាលដាលនៃជំងឺកូវីដ១៩ (៣កុំ ៣ការពារ) ដោយធ្វើតាមគន្លងជីវភាពថ្មី ដើម្បីភាពសុខសាន្តរបស់ប្រជាពលរដ្ឋក្នុងខេត្ត។ ក្នុងឱកាសនោះ លោក គឹម រ័ត្នណារិន ក៏បាននាំនូវការផ្តាំផ្ញើរសួរសុខទុក្ខរបស់លោក កើត រិទ្ធ រដ្ឋមន្ត្រីក្រសួងយុត្តិធម៌ ចំពោះលោកអភិបាលខេត្ត និងនាំយកមកនូវសម្ភារៈសម្រាប់ទប់ស្កាត់ និងការពារការរីករាលដាល នៃជំងឺកូវីដ១៩ ជូនដល់គណៈអភិបាលខេត្ត សម្រាប់ជួយឧបត្ថម្ភដល់ជនងាយរងគ្រោះ និងដើម្បីទប់ស្កាត់បង្ការការរីករាលដាល នៃជំងឺកូវីដ១៩។ លោកអភិបាលខេត្ត ក៏បានថ្លែងអំណរគុណចំពោះ លោក កើត រិទ្ធ រដ្ឋមន្ត្រីក្រសួងយុត្តិធម៌ ចំពោះការផ្តាំផ្ញើសួរសុខទុក្ខដល់រូបលោក ក៏ដូចជាបានចូលរួមជាសម្ភារៈបរិក្ខារដើម្បីទប់ស្កាត់ និងការពារការរីករាលដាលនៃជំងឺកូវីដ១៩ សម្រាប់ខេត្តកំពង់ឆ្នាំង និងជូនពរលោករដ្ឋមន្ត្រី ព្រមទាំងក្រុមគ្រួសារ មានសុខភាពល្អបរិបូរណ៌ មានសុភមង្គល ជួបតែសំណាងល្អជោគជ័យរាល់ភារកិច្ច និងជៀសផុតពីជំងឺកូវីដ១៩ ដ៏កាចសាហាវនេះ៕ | 2021-06-17T18:53:00+07:00 | freshnewsasia.com | https://m.freshnewsasia.com/index.php/en/localnews/201804-2021-06-17-04-53-14.html |
dfc66ffc-fa2a-40c5-a48e-af066c2d52b7 | ស្លាប់ដោយជំងឺកូវីដ ១២នាក់ទៀត ខណៈថ្មី៦២៥នាក់ និងជា៧០៥នាក់ | ក្រសួងគូសបញ្ជាក់ថា ក្នុងចំណោមអ្នកឆ្លងថ្មីនេះ មានករណីឆ្លងសហគមន៍៥៩១នាក់ និងអ្នកដំណើរពីបរទេស៣៤នាក់។ ក្រសួងបានលើកឡើងថា គិតត្រឹមព្រឹក ថ្ងៃទី១៧ ខែមិថុនា ឆ្នាំ២០២១ អ្នកឆ្លងជំងឺកូវីដ១៩ នៅទូទាំងប្រទេសសរុប ចំនួន៤០៧៨២នាក់ អ្នកជាសះស្បើយ៣៥០៣០នាក់ និងស្លាប់ចំនួន៣៨០នាក់ ៕ | 2021-06-17T18:49:00+07:00 | dap-news.com | https://dap-news.com/national/2021/06/17/156844/ |
41b8740d-7b27-4a28-b3d9-4895214bd38c | រដ្ឋបាលខេត្តកំពង់ចាម សម្រេចឲ្យដំណើរការឡើងវិញសកម្មភាពអាជីវកម្មក្រុមហ៊ុនស្ដាយណាយ២ នៅស្រុកព្រៃឈរ ក្រោយបិទដោយសារពាក់ព័ន្ធជំងឺកូវីដ | លោក អ៊ុន ចាន់ដា អភិបាលខេត្តកំពង់ចាម នៅព្រឹកថ្ងៃទី១៧ ខែមិថុនា ឆ្នាំ២០២១នេះ បានចេញសេចក្ដីសម្រេចដាក់ឲ្យដំណើរការឡើងវិញ សកម្មភាពអាជីវកម្ម ផលិតកម្មក្រុមហ៊ុនស្ដាយណាយ២ អ៉ិនធើណេសិនណល ខូអិលធីឌី ស្ថិតនៅភូមិតារាម ឃុំជ្រៃវៀន ស្រុកព្រៃឈរ ក្រោយបិទមួយរយៈដោយសារពាក់ព័ន្ធជំងឺកូវីដ១៩។ បើទោះបីអនុញ្ញាតឲ្យបើកដំណើរការឡើងវិញក៏ពិតមែន ប៉ុន្ដែរដ្ឋបាលខេត្តកំពង់ចាម បានណែនាំឲ្យម្ចាស់ទីតាំងត្រូវរៀបចំសង្វាក់ផលិតកម្មរបស់កម្មករ កម្មការិនី គឺត្រូវធ្វើការប្ដូរវេនកម្មករ កម្មការិនី និងត្រូវរក្សាគម្លាតសុវត្ថិភាពបុគ្គល ឲ្យបានត្រឹមត្រូវតាមការណែនាំរបស់ក្រសួងសុខាភិបាល។ | 2021-06-17T18:42:00+07:00 | freshnewsasia.com | https://m.freshnewsasia.com/index.php/en/localnews/201802-2021-06-17-04-42-13.html |
31d15939-8836-4c4e-a707-f612024cb304 | TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ១២នាក់បន្ថែមទៀត ដោយសារជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី១៧ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស ១២នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី១៧ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤០,៧៨២នាក់ ក្នុងនោះអ្នកជាសះស្បើយសរុបចំនួន ៣៥,០៣០នាក់ និងស្លាប់សរុបចំនួន ៣៨០នាក់៕ | 2021-06-17T18:34:00+07:00 | freshnewsasia.com | https://m.freshnewsasia.com/index.php/en/localnews/201801-2021-06-17-04-34-49.html |
a659e891-e1b1-4f99-a029-fc6d4daf0880 | អាជ្ញាធរបន្ដបិទខ្ទប់ផ្ទះប្រជាពលរដ្ឋ៥១ខ្នងផ្ទះ នៅមូលដ្ឋានស្រុកព្រៃឈរ ខេត្តកំពង់ចាម ក្រោយពាក់ព័ន្ធជំងឺកូវីដ១៩ | លោក អ៊ុន ចាន់ដា អភិបាលខេត្តកំពង់ចាម នៅព្រឹកថ្ងៃទី១៧ ខែមិថុនា ឆ្នាំ២០២១នេះ បានចេញសេចក្ដីសម្រេចបិទខ្ទប់ផ្ទះប្រជាពលរដ្ឋចំនួន៥១ខ្នងផ្ទះ នៅភូមិចំនួន២៥ភូមិ នៃឃុំចំនួន១២ឃុំ ស្ថិតក្នុងស្រុកព្រៃឈរ ដែលមានប្រជាពលរដ្ឋឆ្លងជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានរដ្ឋបាលខេត្ដកំពង់ចាម កំណត់ការបិទខ្ទប់រយៈពេល១៤ថ្ងៃ ចាប់ពីថ្ងៃទី១៦ ខែមិថុនា ឆ្នាំ២០២១ រហូតដល់ថ្ងៃទី២៩ ខែមិថុនា ឆ្នាំ២០២១។ | 2021-06-17T18:27:00+07:00 | freshnewsasia.com | https://m.freshnewsasia.com/index.php/en/localnews/201798-2021-06-17-04-27-12.html |
4975e119-39a2-407f-810c-355de5706ebf | អាជ្ញាធរខណ្ឌដូនពេញ បើកដំណើរការឡើងវិញ នូវទីតាំងវត្តសារ៉ាវ័ន្តតេជោ បន្ទាប់ពីបានបិទខ្ទប់ ដោយសារមានការឆ្លងជំងឺកូវីដ១៩ | ភ្នំពេញ ៖ នៅរសៀលថ្ងៃព្រហស្បតិ៍នេះ វេលាម៉ោង១៥និង០០នាទី ដោយទទួលបានការអនុញ្ញាពី ឯកឧត្តម ឃួង ស្រេង អភិបាល នៃគណៈអភិបាលរាជធានីភ្នំពេញ លោក សុខ ពេញវុធ អភិបាល នៃគណៈអភិបាលខណ្ឌដូនពេញ បានអញ្ជើញដឹកនាំក្រុមការងារចុះពិនិត្យ និង បើកទីតាំងដំណើរការជាប្រក្រតីឡើងវិញ នូវទីតាំងវត្តសារ៉ាវ័ន្តតេជោ បន្ទាប់ពីបានបិទខ្ទប់ (Lockdown) កន្លងមកតាមវិធានការសុខាភិបាល ។ សូមបញ្ជាក់ថាទីតាំងវត្តសារាវ័ន្តតេជោ បានបើកដំណើរការឡើងវិញ ប៉ុន្តែត្រូវបិទកុដិរបស់ព្រះសង្ឃចំនួន០៥ រួមមានៈ កុដិលេខ១០-២៦-១៧-០១និងកុដលេខ០៩ ជាបណ្តោះអាសន្នដោយតម្រូវឲ្យព្រះសង្ឃ និងអ្នកស្នាក់នៅជាមួយបន្តធ្វើចត្តាឡីស័ក១៤ថ្ងៃ បន្តទៀត ។ ចំពោះកុដិដែលបើកដំណើរការឡើងវិញ គឺមិនអនុញ្ញាតឲ្យ ធ្វើពិធីផ្សេងៗដែលមានការជួបជុំព្រះសង្ឃ ឬពុទ្ធបរិស័ទ ដែលអាចមានហានីភ័យនោះទេ និង ត្រូវអនុវត្តតាមវិធានការ របស់ក្រសួងសុខាភិបាលឲ្យបានខ្ជាប់ខ្ជួន ៕ រក្សាសិទ្ធិដោយ៖បញ្ញាស័ក្តិ | 2021-06-17T18:07:07+07:00 | cen.com.kh | https://cen.com.kh/archives/348089.html |
77df1463-1299-42d0-8826-d417deb9ced4 | BREAKING: សហរដ្ឋអាមេរិក៖ មនុស្សជាង ១៤,០០០នាក់ឆ្លងកូវីដ-១៩ និងអ្នកជំងឺ ៤៣៤នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៤,០៦៣នាក់ទៀតបានឆ្លងជំងឺ COVID-19 ខណៈអ្នកជំងឺ ៤៣៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី១៧ ខែមិថុនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៤,៣៦៥,៩៨៥ករណី ក្នុងនោះមានអ្នកស្លាប់សរុបចំនួន ៦១៦,១៥០នាក់ និងជាសះស្បើយឡើងសរុប ២៨,៦១៦,៤៩៥លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់។ នៅក្នុងសប្តាហ៍នេះ រដ្ឋមួយចំនួននៅសហរដ្ឋអាមេរិកដូចជា កាលីហ្វ័រញ៉ា និងញូយ៉កជាដើម ដែលសុទ្ធសឹងជារដ្ឋមានប្រជាជនរស់នៅច្រើនបំផុតនោះ បានប្រកាសបើកទ្វារឡើងវិញ និងបន្ធូរបន្ថយការរឹតត្បិតប្រឆាំង COVID-19 ស្ទើរតែទាំងស្រុង ក្រោយការចាក់វ៉ាក់សាំងបង្ការជំងឺនេះសម្រេចបាន ៧០% នៃចំនួនប្រជាជនសរុបនៅក្នុងរដ្ឋទាំងនោះ។ គួរបញ្ជាក់ថា គិតត្រឹមថ្ងៃទី១៦ ខែមិថុនា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣១២លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៧៤.៦៧លាននាក់ (៥៣.២%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជិត ១៤៥.៧៧លាននាក់ (៤៤.៤% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-06-17T17:21:00+07:00 | freshnewsasia.com | https://m.freshnewsasia.com/index.php/en/internationalnews/201792-2021-06-17-03-21-59.html |
b4b22672-877a-429b-973c-1e22491f842f | រាជរដ្ឋាភិបាលកំណត់សមាសភាព ការរៀបចំ និងការប្រព្រឹត្តទៅនៃគណៈកម្មការអន្ដរក្រសួងប្រយុទ្ធ កូវីដ១៩ | ភ្នំពេញ ៖ រាជរដ្ឋាភិបាលកម្ពុជាបានចេញសេចក្ដីសម្រេច ស្ដីពីសមាសភាព និងការរៀបចំ និងការប្រព្រឹត្តទៅនៃគណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ១៩ ដែលមានលោក ម៉ម ប៊ុនហេង រដ្ឋមន្ដ្រីក្រសួងសុខាភិបាល ធ្វើជាប្រធាន និងលោក កើត រិទ្ធ រដ្ឋមន្ដ្រីក្រសួងយុត្តិធម៌ ជាអនុប្រធានអចិន្ដ្រៃយ៍ ៕ | 2021-06-17T17:17:00+07:00 | dap-news.com | https://dap-news.com/national/2021/06/17/156761/ |
3f64661c-512e-4604-8a34-64c54e276d1c | TOP NEWS: រាជរដ្ឋាភិបាល ចេញសេចក្តីសម្រេចអំពីសមាសភាពគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ១៩, លោក ម៉ម ប៊ុនហេង ជាប្រធាន, លោក កើត រិទ្ធ អនុប្រធានអចិន្រ្តៃយ៍ (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី១៧ ខែមិថុនា ឆ្នាំ២០២១នេះ បានចេញសេចក្តីសម្រេចមួយ ស្តីពីសមាសភាព និងការរៀបចំ និងការប្រព្រឹត្តទៅ នៃគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ១៩។ តាមសេចក្តីសម្រេចដែលបណ្តាញព័ត៌មាន Fresh News ទទួលបាន បញ្ជាក់ឱ្យដឹងថា គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ១៩ មានសមាសភាព២១រូប ដឹកនាំដោយ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល អមដោយអនុប្រធាន១០រូប ដែលមាន លោក កើត រិទ្ធ រដ្ឋមន្រ្តីក្រសួងយុត្តិធម៌ ជាអនុប្រធានអចិន្រ្តៃយ៍៕ | 2021-06-17T16:44:00+07:00 | freshnewsasia.com | https://m.freshnewsasia.com/index.php/en/localnews/201789-2021-06-17-02-44-12.html |
c82f611a-a850-4b03-ae7a-ade859ec53b1 | ខេត្តព្រៃវែង បន្តរកឃើញអ្នកឆ្លងជំងឺកូវីដ១៩ ចំនួន៥៥នាក់ថែមទៀត | រដ្ឋបាលខេត្តព្រៃវែង បានចេញសេចក្តីជូនដំណឹងស្តីពីការបន្តរកឃើញអ្នកវិជ្ជមានកូវីដ១៩ ចំនួន៥៥ បន្ថែមទៀត តាមរយៈការធ្វើតេស្តរហ័ស (Rapid Test) នៅថ្ងៃទី១៦ ខែមិថុនា ឆ្នាំ២០២១។ ក្រុងព្រៃវែង ចំនួន១នាក់ ស្រុកព្រះសេ្តច ចំនួន១៩នាក់ ស្រុកពារាំង ចំនួន១៣នាក់ ស្រុកមេសាង ចំនួន១០នាក់ ស្រុកបាភ្នំ ចំនួន៣នាក់ ស្រុកស៉ីធរកណ្ដាល ចំនួន៣នាក់ ស្រុកស្វាយអន្ទរ ចំនួន២នាក់ ស្រុកពោធិ៍រៀង ចំនួន២នាក់ ស្រុកពាមរក៍ ចំនួន ១នាក់ មកពីខេត្តកណ្ដាល ចំនួន ១នាក់ បច្ចុប្បន្នអ្នកវិជ្ជមានជំងឺកូវីដ-១៩ ទាំង ៥៥នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុករបស់ពួកគេនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ-១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរ ដើម្បីយកសំណាក និងធ្វើចត្តាឡីស័ក៕ | 2021-06-17T16:18:00+07:00 | freshnewsasia.com | https://m.freshnewsasia.com/index.php/en/localnews/201787-2021-06-17-02-18-18.html |
8c455b1a-93e9-4e8e-884f-ce027481923f | វីវរខ្លាំង ! ផ្ទុះកូវីដក្នុងវត្តស្ទឹងមានជ័យ រកឃើញអ្នកឆ្លង ចំនួន៣៩នាក់/អង្គ | មនុស្សចំនួន៣៩នាក់ ក្នុងនោះមានព្រះសង្ឈ២២អង្គ ត្រូវបានក្រុមគ្រូពេទ្យយកសំណាកពិនិត្យ វិជ្ជមានកូវីដ១៩ នៅវេលាព្រឹកថ្ងៃទី១៧ ខែមិថុនា ឆ្នាំ២០២១ នៅក្នុងវត្តចង្ក្រានតាព្រហ្ម ហៅវត្តស្ទឹងមានជ័យ ស្ថិតតាមបណ្តោយផ្លូវលេខ២១៧ ក្នុងសង្កាត់ស្ទឹងមានជ័យ១ ខណ្ឌមានជ័យ ។ អាជ្ញាធរ បញ្ជាក់ថា ក្រុមគ្រូពេទ្យស្ម័គ្រសម្តេចតេជោ បានធ្វើការតេស្តិ៍សំណាក លើព្រះសង្ឈ តាជី យាយជី ក្រុមនិស្សិតដែលស្នាក់នៅក្នុងវត្តទាំងអស់សរុប៣៧៣អង្គនាក់ ក្នុងនោះមានស្រី៦១នាក់ ។ ជាលទ្ធិផល មានវិជ្ជមានកូវីដ១៩ សរុប៣៩អង្គនាក់ ក្នុងនោះដែរ មានព្រះសង្ឈ២២អង្គ , តាជីយាយជី ០៣នាក់ , និស្សិតស្នាក់នៅក្នុងវត្ត ០២នាក់ និងប្រជាពលរដ្ឋលក់ដូរក្នុងវត្ត ១២នាក់ផងដែរ ។ ។ ដោយឡែក ព្រះសង្ឈ និងអ្នកដែលឆ្លងកាត់ការតេស្តិ៍សំណាកហើយមិនមានវិជ្ជមានកូវីដ១៩នោះ គឺតម្រូវឲ្យយធ្វើចត្តាឡីស័ក១៤ថ្ងៃ នៅក្នុងវត្តផងដែរ ។ សូមបញ្ជាក់ថា នៅថ្ងៃទី១៧ ខែមិថុនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន៦២៥នាក់ ខណៈអ្នកជំងឺ៧០៥នាក់ជាសះស្បើយ។ បើគិតត្រឹមព្រឹកថ្ងៃទី១៧ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤០ ៧៨២នាក់ ក្នុងនោះអ្នកជាសះស្បើយសរុបចំនួន ៣៥ ០៣០នាក់ និងស្លាប់សរុបចំនួន ៣៨០នាក់៕ | 2021-06-17T16:06:12+07:00 | kbnnews.com | https://kbn.news/archives/226890 |
1b017c05-af2c-4aa7-bba2-803232e22b18 | ងាយៗពីវិធីសាស្ត្របំបាត់ការតឹងច្រមុះ និងហៀរសំបោរ | ការតឹងច្រមុះ ឬហៀរសំបោរ អាចបណ្តាលមកពីជំងឺគ្រុនផ្តាសាយ ឬអាល់ឡែហ្ស៊ី។ ការមានសំបោរជាច្រើននៅក្នុងច្រមុះ អាចបណ្តាលឲ្យមានការបង្ករោគនៅក្នុងត្រចៀកកណ្តាលចំពោះកុមារ ឬការរលាកនៅក្នុងច្រមុះចំពោះមនុស្សចាស់។ ដើម្បីជួយបំបាត់ការតឹងច្រមុះ យើងត្រូវអនុវត្តដូចខាងក្រោយនេះ ៖ ១) ចំពោះកុមារតូចៗ បូមយកសំបោរចេញដោយបន្តក់ ឬលាងជាមួយទឹកសេរ៉ូមប្រៃ ២) មនុស្សជំទង់ និងមនុស្សចាស់ អាចបាញ់លាងដោយទឹកសេរ៉ូមប្រៃចូលក្នុងរន្ធច្រមុះទាំងសងខាង។ ការធ្វើរបៀបនេះ នឹងអាចជួយពង្រាវសំបោរហើយធ្វើឲ្យអ្នកជំងឺដកដង្ហើមបានស្រួល ៣) ឆ្ពង់ទឹកក្តៅ ឬទឹកសេរ៉ូមប្រៃ ៤) ជូតសំបោរចេញ តែមិនត្រូវញើសបញ្ចេញដោយប្រើចលនាខ្លាំងៗ។ ការញើសសំបោរអាចនាំឲ្យឈឺត្រចៀក និងមានការបង្ករោគនៅក្នុងច្រមុះ ៥) ចំពោះអ្នកដែលឈឺត្រចៀក ឬរលាកច្រមុះជាញឹកញាប់ ដែលបណ្តាលមកពីជំងឺគ្រុនផ្តាសាយ គេអាចជួយបង្ការបញ្ហាទាំងនេះ បានដោយប្រើថ្នាំបន្តក់ច្រមុះបំបាត់ការតឹងច្រមុះ ៦) ចំពោះស្ត្រីមានផ្ទៃពោះ ត្រូវប្រុងប្រយ័ត្នការប្រើប្រាស់ថ្នាំបន្តក់ច្រមុះដើម្បីកាត់បន្ថយការឈឺចាប់។ ប្រយ័ត្ន៖ ការប្រើថ្នាំដំណក់បំបាត់ការតឹងច្រមុះ មិនត្រូវឲ្យលើសពី ៣ដងក្នុងមួយថ្ងៃ និងមិនត្រូវប្រើឲ្យលើសពី ៣ថ្ងៃទេ។ “សូមអញ្ជើញមកជួបពិភាក្សាជាមួយក្រុមវេជ្ជបណ្ឌិតជំនាញ ផ្នែកឯកទេសត្រចៀក ច្រមុះ និងបំពង់ក នៃមន្ទីរពេទ្យកាល់ម៉ែត ដើម្បីទទួលបានការប្រឹក្សាលំអិតបន្ថែម និងការព្យាបាលទៅតាមស្ថានភាពជំងឺប្រកបដោយជោគជ័យ!”៕ | 2021-06-17T15:38:00+07:00 | kampucheathmey.com | https://www.kampucheathmey.com/health/143216 |
3d17ed4b-3bcc-4485-91a4-7ed09659559f | កូវីដ១៩៖ ខេត្តប៉ៃលិន រកឃើញអ្នកឆ្លងថ្មី៦នាក់ និងស្លាប់ម្នាក់ | No Content | 2021-06-17T15:19:00+07:00 | dap-news.com | https://dap-news.com/national/2021/06/17/156711/ |
037ea017-fdc1-495b-b015-4b70e496b048 | រកឃេីញករណីជំងឺកូវីដ-១៩ សរុបចំនួន ៦២៥នាក់ ជាសះស្បេីយ ៧០៥នាក់ និងស្លាប់ថ្មី ១២នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ១៧ មិថុនា ២០២១ រកឃេីញករណីជំងឺកូវីដ -១៩ សរុបចំនួន ៦២៥នាក់ (ឆ្លងសហគមន៌: ៥៩១នាំចូល: ៣៤) និងមានជាសះស្បេីយ ៧០៥នាក់ ។ ដូច្នេះចំនួនករណី ជំងឺកូវីដ – ១៩ សរុបកេីន ៤០៧៨២នាក់ និងចំនួនជាសះស្បេីយសរុបកេីន ៣៥០៣០នាក់ និង ស្លាប់ថ្មី ១២នាក់ សរុបស្លាប់ ៣៨០នាក់ ។ ជំងឺកូវីដ-១៩ នៅតែបន្តគំរាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីង និងពិភពលោក កំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ ត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ ត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃ ជាមួយសាប៊ូ អាល់កុល ឬជែល៕ រក្សាសិទ្ធិដោយ៖បញ្ញាស័ក្តិ | 2021-06-17T11:53:00+07:00 | cen.com.kh | https://cen.com.kh/archives/347959.html |
513bf18d-2182-4c59-81cf-71b3f5c9ed2d | វីវរហើយ ឆ្លងតាមទឹកអត់ទេ ! បុរសរត់កង់បីលោតទឹកធ្វើអត្តឃាត លុះសពអណ្តែតគ្រូពេទ្យពិនិត្យ ទើបដឹងថា កើតជំងឺកូវីដ | សពបុរសម្នាក់ ត្រូវបានគេប្រទះឃើញអណ្ដែតទឹកនៅច្រាំងទន្លេ បង្កការភ្ញាក់ផ្អើលដល់ប្រជាពលរដ្ឋ និងសមត្ថកិច្ចមូលដ្ឋានឲ្យចុះមកត្រួតពិនិត្យមើល កាលពីវេលាម៉ោង១០ និង៣០នាទីព្រឹក ថ្ងៃទី១៦ ខែមិថុនា ឆ្នាំ២០២១ ស្ថិតក្នុងភូមិព្រែកតាសេក សង្កាត់ព្រែកតាសេក ខណ្ឌឫស្សីកែវ ។ សពជនរងគ្រោះមានឈ្មោះ នៅ វណ្ណធឹន ហៅអាពៅ ភេទប្រុស អាយុ៣០ឆ្នាំ មុខរបរជាអ្នករត់កង់បីឥណ្ឌា ស្នាក់នៅភូមិដំណាក់ធំទី១ សង្កាត់ស្ទឹងមានជ័យទី២ ខណ្ឌមានជ័យ ។ សូមបញ្ជាក់ថា កាលពីយប់ថ្ងៃទី១៤ ខែមិថុនា ឆ្នាំ២០២១ ជនរងគ្រោះបានបើកកង់បីឥណ្ឌារបស់ខ្លួន ពណ៌សមួយគ្រឿង ពាក់ស្លាក់លេខ ភ្នំពេញ1TH- 3635 ជូនម៉ូយមកជួបមិត្តភ័ក្តិនៅម្ដុំអូតែលសុខា ទើបរូបគេឡើងបើកកង់បីឥណ្ឌារបស់ជនជិះធ្វើដំណើរឡើងមកស្ពានជ្រោយចង្វា បានតែត្រឹមពាក់កណ្ដាលស្ពានតែប៉ុណ្ណោះ ជនរងគ្រោះបានឈប់ ហើយឡើងលើបង្កាន់ដៃស្ពាន រួចលោតចូលទៅក្នុងទឹកទន្លេបាត់ស្រមោលតែម្ដង ទើបការភ្ញាក់ផ្អើល និងរាយការណ៍សុំអន្តរាគមន៍ពីសមត្ថកិច្ច។ សមត្ថកិច្ច បានឲ្យដឹងថា រហូតមកដល់ថ្ងៃទី១៦ ខែមិថុនា ឆ្នាំ២០២១ ទើបមានប្រជាពលរដ្ឋនៅក្នុងភូមិព្រែកតាសេកសង្កាត់ព្រែកតាសេក ខណ្ឌជ្រោយចង្វារ បានប្រទះឃើញសពជនរងគ្រោះ ហើយរាយការណ៍ជូនសមត្ថកិច្ចឲ្យចុះមកត្រួតពិនិត្យមើល ដើម្បីឲ្យសមត្ថកិច្ចជំនាញកោសល្យវិច័យ និងលោកគ្រូពេទ្យឲ្យមកយកសំណាកទៅពិនិត្យ ទើបដឹងថា ជនរងគ្រោះមានផ្ទុកនៅជំងឺកូវីដ១៩ ទើបសមត្ថកិច្ចនិងលោកគ្រូពេទ្យមិនអនុញ្ញាតឲ្យក្រុមគ្រួសារយកទៅធ្វើបុណ្យនោះទេ ដោយក្រុមគ្រូពេទ្យដឹកយកទៅបូជាយ៉ាងត្រឹមត្រូវ៕ | 2021-06-17T09:28:32+07:00 | kbnnews.com | https://kbn.news/archives/226769 |
b1eb881e-3937-4aa2-ad01-8b07674a5506 | ក្រុងតាខ្មៅ ! រកឃើញអ្នកឆ្លងកូវីដ ចំនួន១៩នាក់ ពិសេសសង្កាត់សិត្បូច្រើនជាងគេ | គិតត្រឹមម៉ោង ៧ និង០១ នាទីយប់ថ្ងៃទី១៦ ខែមិថុនា ឆ្នាំ២០២១ នៅក្រុងតាខ្មៅ រកឃើញអ្នកវិជ្ជមានជំងឺកូវីដ ចំនួន១៩នាក់ ដោយនៅក្នុងភូមិព្រែកហូរកើត១ សង្កាត់ព្រែកហូរ វិជ្ជមាន ២នាក់,នៅភូមិលេខ៥ សង្កាត់ស្វាយរលំ វិជ្ជមានម្នាក់ , នៅភូមិកំពង់ព្រីង សង្កាត់សិត្បូ វិជ្ជមាន ៧នាក់ , នៅភូមិកោះគរ សង្កាត់រកាខ្ពស់ វិជ្ជមានម្នាក់ ។ ក្រៅពីនេះ អ្នកនៅក្នុងមណ្ឌលស្រាប់។ សូមបញ្ជាក់ថា នៅថ្ងៃទី១៦ ខែមិថុនា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន៦៩៣នាក់ ខណៈអ្នកជំងឺ៧៥៤នាក់ជាសះស្បើយ។ បើគិតត្រឹមព្រឹកថ្ងៃទី១៦ ខែមិថុនា ឆ្នាំ២០២១ ដដែល កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤០ ១៥៧នាក់ ក្នុងនោះអ្នកជាសះស្បើយសរុបចំនួន ៣៤ ៣២៥នាក់ និងស្លាប់សរុបចំនួន ៣៦៨នាក់៕ | 2021-06-17T08:42:40+07:00 | kbnnews.com | https://kbn.news/archives/226760 |
def78287-63c7-4aad-8a89-abcdeee815f0 | ការសិក្សាថ្មីបង្ហាញថា អ្នកជំងឺកូវីដ១៩ជិត២៥% ក្នុងសហរដ្ឋអាមេរិក មានរោគសញ្ញាកូវីដរយៈពេលយូរអង្វែង | ការសិក្សាថ្មីមួយនៅក្នុងសហរដ្ឋអាមេរិកបង្ហាញឲ្យដឹងថា អ្នកជំងឺកូវីដ១៩ជិត២៥%នៅក្នុងប្រទេសនេះ មានបញ្ហាសុខភាពថ្មីផ្សេងៗទៀត បន្ទាប់ពីការពិនិត្យសុខភាពជាលើកដំបូងមក។ អង្គការមិនរកប្រាក់កម្រៃមួយឈ្មោះ FAIR Health បានវិភាគទៅលើសំណងទាមទារធានារ៉ាប់រងសុខភាពរបស់មនុស្សប្រមាណជិត២លាននាក់ ក្នុងរយៈពេលពីខែកុម្ភៈ ឆ្នាំ២០២០រហូតមកដល់ខែកុម្ភៈឆ្នាំនេះ។ ការសិក្សារកឃើញថា អ្នកកើតជំងឺកូវីដ១៩ «រយៈពេលយូរអង្វែង» មានបញ្ហាសុខភាពថ្មីៗជាច្រើន ដូចជាការឈឺចាប់ក្នុងខ្លួន ការពិបាកដកដង្ហើម សម្ពាធឈាមឡើងខ្ពស់ សារធាតុខ្លាញ់ក្នុងឈាមឡើងខ្ពស់ និងការអស់កម្លាំងជាដើម។ ជំងឺថ្មីៗនេះ កើតមានទៅលើអ្នកជំងឺគ្រប់វ័យទាំងអស់ដោយរួមទាំងកុមារផងដែរ ក៏ដូចជាអ្នកជំងឺមួយចំនួនដែលមិនចេញរោគសញ្ញាផងដែរ។ ការសិក្សាបង្ហាញថា អ្នកជំងឺកូវីដ១៩ដែលមិនចេញរោគសញ្ញា មានរោគសញ្ញាកូវីដរយៈពេលយូរអង្វែង ដោយកើនចំនួនដល់២៧% នៃអ្នកដែលមានរោគសញ្ញាធម្មតា ប៉ុន្តែមិនចូលព្យាបាលនោះទេ ហើយ៥០%នៃអ្នកទាំងនោះ ទទួលការព្យាបាល។ ជំងឺផ្សេងៗទៀត ដែលរកឃើញក្នុងការសិក្សានោះក៏រួមមានអាការៈរោគពោះវៀន បញ្ហាបេះដូង និងបញ្ហាប្រព័ន្ធសតិមិនល្អ ដូចជាការបាក់ទឹកចិត្ត និងភាពរសាប់រសល់អន្ទះអន្ទែងជាដើម។ មជ្ឈមណ្ឌលត្រួតពិនិត្យនិងការពារជំងឺសហរដ្ឋអាមេរិក CDC កាលពីថ្ងៃអង្គារកន្លងទៅ ក៏បានចាត់ទុកប្រភេទជំងឺកូវីដ១៩ បំប្លែងខ្លួនថ្មីដែលតា (Delta) ដែលត្រូវបានរកឃើញជាដំបូង ក្នុងប្រទេសឥណ្ឌានោះ ថាជាប្រភេទជំងឺកូវីដ១៩ ដែលគួរឲ្យបារម្ភខ្លាំងផងដែរ៕ | 2021-06-17T07:00:00+07:00 | khmer.voanews.com | https://khmer.voanews.com/a/nearly-25-percent-of-covid19-patients-in-us-experience-long-covid-symptoms/5931281.html |
2b15ac62-223f-46a3-bbd0-5d6623955d60 | ខេត្តកំពង់ធំ បន្តរកឃើញអ្នកឆ្លង ជំងឺកូវីដ១៩ ចំនួន ១៥នាក់ថ្មី | ភ្នំពេញ៖ រដ្ឋបាលខេត្តកំពង់ធំ នៅយប់ថ្ងៃទី១៦ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីករណីរកឃើញអ្នកវិជ្ជមាន ជំងឺកូវីដ១៩ ចំនួន ១៥នាក់ ។ សូមមបញ្ជាក់ថា គិតត្រឹមថ្ងៃទី១៦ ខែមិថុនា ឆ្នាំ២០២១នេះ ខេត្តកំពង់ធំរកឃើញអ្នកឆ្លង ជំងឺកូវីដ១៩ សរុបចំនួន ៤៩៦នាក់ ក្នុងនោះបានព្យាបាលជាសះស្បើយ ចំនួន ២៧១នាក់ និងកំពុងសម្រាកព្យាបាលចំនួន ២២៣នាក់ និងស្លាប់ ២នាក់៕ | 2021-06-17T05:33:00+07:00 | dap-news.com | https://dap-news.com/national/2021/06/16/156688/ |
a77d396f-d143-48d2-b045-2b85c958e3f8 | កូវីដ១៩៖ ខេត្តសៀមរាប រកឃើញអ្នកឆ្លងថ្មី ២នាក់ និងស្លាប់ ១នាក់ | ភ្នំពេញ៖ រដ្ឋបាលខេត្តសៀមរាប នៅយប់ថ្ងៃទី១៦ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកវិជ្ជមាន ជំងឺកូវីដ-១៩ ថ្មី ចំនួន២នាក់ និងស្លាប់ចំនួន ១នាក់ ។ យោងតាមសេចក្ដីប្រកាសព័ត៌មាន បានបញ្ជាក់ថា មានករណីស្លាប់អ្នកវិជ្ជមាន ជំងឺកូវីដ-១៩ ចំនួន១នាក់ ឈ្មោះ ឈួ ណយ ភេទស្រី អាយុ៨៤ឆ្នាំ អាសយដ្ឋាននៅភូមិសំរោងធំ ឃុំអន្លង់សំណរ ស្រុកជីក្រែង ដែលវិជ្ជមានជំងឺកូវីដ-១៩ កាលពីថ្ងៃទី១៤ ខែមិថុនា ឆ្នាំ២០២១ ដោយជំងឺរលាកសួតបង្កដោយមេរោគកូវីដ-១៩ គួបផ្សំនឹងបញ្ហាបេះដូង ផងនោះ អ្នកជំងឺបានស្លាប់ នៅវេលាម៉ោង១០ និង១៥នាទី ថ្ងៃទី១៦ ខែមិថុនា ឆ្នាំ២០២១។ សូមបញ្ជាក់ថា គិមមកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៥០៨នាក់ បានព្យាបាលជាសះ-ស្បើយចំនួន១១៨នាក់ ស្លាប់៤នាក់ និង៣៨៦នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក។ | 2021-06-17T05:30:00+07:00 | dap-news.com | https://dap-news.com/national/2021/06/16/156684/ |
915d2682-c61b-4f58-9b34-a6a6ef231316 | រដ្ឋបាលខេត្តសៀមរាប បន្តរកឃើញអ្នកវិជ្ជមានជំងឺកូវីដ១៩ ចំនួន២នាក់ និងស្លាប់ ១នាក់ នៅថ្ងៃទី១៦ ខែមិថុនា | រដ្ឋបាលខេត្តសៀមរាប នាថ្ងៃទី១៦ ខែមិថុនា នេះ បានបន្តរកឃើញអ្នកវិជ្ជមានកូវីដ១៩ ចំនួន២នាក់ ដែលតួលេខនេះមានការធ្លាក់ចុះខ្លាំង បើធៀបនឹងរយៈពេលប៉ុន្មានថ្ងៃមុន។ ក្រៅពីនេះ ក៏មានករណីស្លាប់១នាក់ទៀតផងដែរ ដែលជាករណីទី៤ ក្នុងខេត្តសៀមរាប។ យោងតាមសេចក្ដីប្រកាសព័ត៌មានរបស់រដ្ឋបាលខេត្តសៀមរាប បានឱ្យដឹងថា ករណីទី១ ជាករណីឆ្លងបន្តពីឪពុក ដែលមានការពាក់ព័ន្ធនឹងការឆ្លងរាលដាលជំងឺកូវីដ-១៩ ក្នុងសហគមន៍ ដែលមានប្រភពដើមមកពីស្រុកជីក្រែង។ ចំណែកឯ ករណីទី២ គឺជាករណីឆ្លងបន្តពីឪពុក ម្ដាយ មកពីរាជធានីភ្នំពេញ។ នៅថ្ងៃនេះដែរ មានករណីស្លាប់អ្នកវិជ្ជមានជំងឺកូវីដ-១៩ ចំនួន១នាក់ ឈ្មោះ ឈួ ណយ ភេទស្រី អាយុ៨៤ឆ្នាំ អាសយដ្ឋាននៅភូមិសំរោងធំ ឃុំអន្លង់សំណរ ស្រុកជីក្រែង ដែលវិជ្ជមានជំងឺកូវីដ-១៩ កាលពីថ្ងៃទី១៤ ខែមិថុនា ឆ្នាំ២០២១ ដោយជំងឺរលាកសួតបង្កដោយមេរោគកូវីដ-១៩ គួបផ្សំនឹងបញ្ហាបេះដូង ផងនោះ អ្នកជំងឺបានស្លាប់ នៅវេលាម៉ោង១០ និង១៥នាទី ថ្ងៃទី១៦ ខែមិថុនា ឆ្នាំ២០២១។ សូមបញ្ជាក់ថា គិតត្រឹមថ្ងៃទី១៦ ខែមិថុនា នេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៥០៨នាក់។ ក្នុងនោះបានព្យាបាលជាសះស្បើយចំនួន១១៨នាក់ ស្លាប់៤នាក់ និង៣៨៦នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក៕ | 2021-06-17T04:14:00+07:00 | freshnewsasia.com | https://m.freshnewsasia.com/index.php/en/localnews/201768-2021-06-16-14-14-44.html |
32312b63-18d4-42a4-b828-4ea3945de351 | ខេត្តមណ្ឌលគិរី រកឃើញអ្នកជំងឺកូវីដ ចំនួន១៥នាក់ថ្មីបន្ថែមទៀត នៅថ្ងៃទី១៦ ខែមិថុនានេះ | រដ្ឋបាលខេត្តមណ្ឌលគិរី នៅថ្ងៃទី១៦ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន១៥នាក់ថ្មីបន្ថែមទៀត ពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ តាមរយៈការធ្វើតេស្តរហ័ស។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅយប់ថ្ងៃទី១៥ ខែមិថុនានេះ។ រដ្ឋបាលខេត្តមណ្ឌលគិរី បានឱ្យដឹងថា អ្នកជំងឺទាំង១៥នាក់នេះ ត្រូវបានរកឃើញនៅស្រុកពេជ្រាដា, ស្រុកអូររាំង ក្រុងសែនមនោរម្យ និងស្រុកកែវសីមា។ ជាមួយគ្នានេះ រដ្ឋបាលខេត្តមណ្ឌលគិរី សូមជម្រាបជូនប្រជាពលរដ្ឋ ដែលបានទំនាក់ទំនងពាក់ព័ន្ធដោយផ្ទាល់ ឬដោយប្រយោលជាមួយអ្នកជំងឺខាងលើ សូមរួសរាន់មកជួបជាមួយក្រុមគ្រូពេទ្យដើម្បីយកវត្ថុសំណាកទៅពិនិត្យ និងត្រូវធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ឱ្យបានហ្មត់ចត់ មិនត្រូវពាក់ព័ន្ធ ប៉ះពាល់ជាមួយអ្នកដទៃជាដាច់ខាត។ រដ្ឋបាលខេត្តមណ្ឌលគិរី សូមអំពាវនាវឱ្យប្រជាពលរដ្ឋក្នុងទូទាំងខេត្តមណ្ឌលគិរី ពិសេសបងប្អូនប្រជាពលរដ្ឋ ក្នុងក្រុងសែនមនោរម្យ ត្រូវបង្កើនការប្រុងប្រយ័ត្នខ្ពស់ ចូលរួមអនុវត្តនូវវិធានការពារ «៣ការពារ ៣កុំ និង ២ចូលរួម» របស់រាជរដ្ឋាភិបាល និងវិធានរបស់ក្រសួងសុខាភិបាល៕ | 2021-06-17T03:46:00+07:00 | freshnewsasia.com | https://m.freshnewsasia.com/index.php/en/localnews/201766-2021-06-16-13-46-42.html |
26a27dcb-b631-49b6-8087-2f5d5867c2a7 | ខេត្តឧត្តរមានជ័យ ប្រកាសពីការស្លាប់បុរសម្នាក់ ដោយជំងឺកូវីដ១៩ ខណៈជាសះស្បើយចំនួន ១២នាក់ | រដ្ឋបាលខេត្តឧត្តរមានជ័យ នៅថ្ងៃទី១៦ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មានពីការស្លាប់បុរស ជនជាតិខ្មែរម្នាក់ អាយុ៥២ឆ្នាំ ដោយសារជំងឺកូវីដ១៩ និងព្យាបាលជាសះស្បើយ ចំនួន១២នាក់។ យោងតាមសេចក្តីប្រកាសព័ត៌មាន របស់រដ្ឋបាលខេត្តឧត្តរមានជ័យ ដែលបណ្តាញព័ត៌មាន Fresh News ទទួលបាននៅព្រលប់ថ្ងៃនេះ បានបញ្ជាក់ថា «បុរសជនជាតិខ្មែរ អាយុ៥២ឆ្នាំ ដែលស្លាប់ដោយជំងឺកូវីដ១៩ មានអាស័យដ្ឋានភូមិអូជញ្ជៀន ឃុំអន្លង់វែង ស្រុកអន្លង់វែង»។ សូមបញ្ជាក់ថា គិតត្រឹមថ្ងៃទី១៦ ខែមិថុនា ឆ្នាំ២០២១នេះ ខេត្តឧត្តរមានជ័យ បានរកឃើញជំងឺកូវីដ១៩ ចំនួន១៤០នាក់ ករណីនាំចូលពីបរទេសចំនួន ១២០នាក់ ករណីឆ្លងក្នុងសហគមន៍ចំនួន ២០នាក់ បានព្យាបាលជាសះស្បើយចំនួន ៦១នាក់ កំពុងព្យាបាលចំនួន៧៧នាក់ និងស្លាប់២នាក់ ផងដែរ៕ | 2021-06-17T03:29:00+07:00 | freshnewsasia.com | https://m.freshnewsasia.com/index.php/en/localnews/201764-2021-06-16-13-29-09.html |
f894b101-b659-408b-a555-2212451782a3 | រកឃើញអ្នកឆ្លងជំងឺកូវីដ១៩ ចំនួន១៥នាក់ ទៀតនៅខេត្តមណ្ឌលគិរី | ភ្នំពេញ៖ រដ្ឋបាលខេត្តមណ្ឌលគិរី នៅយប់ថ្ងៃទី១៦ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មានស្ដីពីករណីរកឃើញអ្នកវិជ្ជមានជំងឺកូវីដ១៩ ចំនួន១៥នាក់បន្ថែមទៀតពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ ៕ | 2021-06-17T03:28:00+07:00 | dap-news.com | https://dap-news.com/national/2021/06/16/156671/ |
cc600149-b420-4895-bb17-74bf25ce3210 | តំណាងឧបនាយករដ្ឋមន្ត្រី កែ គឹមយ៉ាន ប្រគល់ម៉ាស ១៥មុឺនម៉ាស ជូនរដ្ឋបាលខេត្តបន្ទាយមានជ័យ សម្រាប់ប្រេីប្រាស់ក្នុងយុទ្ធនាការប្រយុទ្ធប្រឆាំងនឹងជំងឺកូវីដ១៩ | លោក លីវ សុភក្រ្តា សមាជិកក្រុមការងាររាជរដ្ឋាភិបាល ចុះជួយខេត្តបន្ទាយមានជ័យ តំណាងឧបនាយករដ្ឋមន្ត្រី កែ គឹមយ៉ាន ប្រធានក្រុមការងាររាជរដ្ឋាភិបាល ចុះជួយខេត្តបន្ទាយមានជ័យ នៅថ្ងៃទី១៦ ខែមិថុនា ឆ្នាំ២០២១នេះ បាននាំយកម៉ាសពេទ្យចំនួន ១៥មុឺនម៉ាស ប្រគល់ជូនរដ្ឋបាលខេត្តបន្ទាយមានជ័យ ដេីម្បីចូលរួមចំណែកទប់ស្កាត់ការរីករាលដាលនៃជំងឺកូវីដ១៩ នៅក្នុងមូលដ្ឋានខេត្ត។ ក្ក្នុងនោះដែរ លោក លីវ សុភក្រ្តា ក៏បានកោតសរសេីរចំពោះថ្នាក់ដឹកនាំខេត្តបន្ទាយមានជ័យ ដែលបានខិតខំយ៉ាងសស្រាកសស្រាំគ្មានពេលសម្រាក ក្នុងយុទ្ធនាការប្រយុទ្ធប្រឆាំងជំងឺរាតត្បាតសកលកូវីដ១៩ ជាពិសេសនៅក្នុងភូមិសាស្ត្រក្រុងប៉ោយប៉ែត ដែលជាភូមិមួយកំពុងប្រឈមខ្លាំងនឹងការរីករាលដាលជំងឺកូវីដនេះ។ ទន្ទឹមនឹងនោះដែរ លោកបានឱ្យដឹងថា «ក្នុងនាមក្រុមការងាររាជរដ្ឋាភិបាល តំណាងឧបនាយករដ្ឋមន្ត្រី កែ គឹមយ៉ាន ប្រធានក្រុមការងាររាជរដ្ឋាភិបាលចុះជួយខេត្តបន្ទាយមានជ័យ បានចូលរួមចំណែកនាំយកនូវម៉ាសចំនួន ១៥មុឺនម៉ាស ប្រគលជូនដលរដ្ឋបាលខេត្តបន្ទាយមានជ័យ សម្រាប់យកទៅប្រេីប្រាស់ រួមចំណែកទប់ស្កាត់ការឆ្លងរាលដាលជំងឺកូវីដ១៩ ចូលក្នុងសហគមន៍»។ លោក អ៊ុ រាត្រី អភិបាលខេត្តបន្ទាយមានជ័យ បានថ្លែងអំណរគុណយ៉ាងជ្រាលជ្រៅចំពោះលោក លីវ សុភក្ត្រា ដែលជានិច្ចកាលតែងតែនាំយកអំណោយជាស្បៀងជាអង្ករ គ្រឿងឧបភោគបរិភោគ ជូនរដ្ឋបាលខេត្ត។ ដោយឡែកលេីកនេះ លោកក៏បាននាំយកនូវម៉ាសចំនួន ១៥ម៉ឺនម៉ាស ប្រគល់ជូនរដ្ឋបាលខេត្តសម្រាប់ប្រេីប្រាស់ក្នុងកិច្ចការងារប្រយុទ្ធប្រឆាំងជំងឺកូវីដ១៩។ លោកបានបញ្ជាក់ថា ចាប់ពីមានការផ្ទុះពាក់ព័ន្ធព្រឹត្តិការសហគមន៍ ២០ កុម្ភៈ មករហូតមកទល់ពេលនេះអាជ្ញាធរខេត្ត បានគ្រប់គ្រងសភាពការណ៍យ៉ាងល្អ ដោយអាជ្ញាធរបានដាក់ចេញវិធានការបិទខ្ទប់នៅតំបន់ដែលមានការរកឃេីញផ្ទុះជំងឺកូវីដ១៩ មិនឱ្យមានការរាលដាលទៅតំបន់ផ្សេងៗ។ នាឱកាសនោះលោក អ៊ុ រាត្រី ក៏បានក្រេីនរំលឹកដល់ពលរដ្ឋត្រូវបន្តយកចិត្តទុកដាក់អនុវត្តនូវវិធានការសុខាភិបាល ឱ្យបានខ្ជាប់ខ្ជួនត្រូវរក្សាគម្លាតសង្គម ជាពិសេសអនុវត្តវិធានការរាជរដ្ឋាភិបាល «៣ការពារ និង៣កុំ» ឱ្យបានជាប់ជាប្រចាំ៕ | 2021-06-17T02:45:00+07:00 | freshnewsasia.com | https://m.freshnewsasia.com/index.php/en/localnews/201760-2021-06-16-12-45-02.html |
5f8f9f7b-f8b7-4664-beda-fa28876fd91a | កូវីដ១៩៖ ខេត្តបាត់ដំបង រកឃើញអ្នកឆ្លងថ្មី ចំនួន១៩នាក់ ជាសះស្បើយ៦នាក់ | សូមបញ្ជាក់ថា គិតត្រឹមថ្ងៃទី១៦ ខែមិថុនា ឆ្នាំ២០២១នេះ មានអ្នកឆ្លងជំងឺកូវីដ១៩ សរុបចំនួន៥៦៨នាក់ ក្នុងនោះបានព្យាបាលជាសះស្បើយ ចំនួន២៦៤នាក់ និងកំពុងសម្រាកព្យាបាល ចំនួន៣០១នាក់ ស្លាប់៣នាក់ ។ | 2021-06-17T02:20:00+07:00 | dap-news.com | https://dap-news.com/national/2021/06/16/156621/ |
5e2dbf5f-3fce-489c-b34e-994b58ca710c | រដ្ឋបាលខេត្តឧត្តរមានជ័យ សម្រេចបិទខ្ទប់ទីតាំងផែស្ងួត «តែ ម៉េង» នៅក្រុងសំរោង ក្រោយពាក់ព័ន្ធជំងឺកូវីដ១៩ | លោក ប៉ែន កុសល្យ អភិបាលខេត្តឧត្ដរមានជ័យ បានចេញសេចក្ដីសម្រេចបិទខ្ទប់ជាបណ្ដោះអាសន្នទីតាំង ផែស្ងួត តែ ម៉េង និងបរិវេណជាប់ពាក់ព័ន្ធជុំវិញ ស្ថិតនៅភូមិអូរពេក សង្កាត់កូនក្រៀល ក្រុងសំរោង ក្រោយរកឃើញពាក់ព័ន្ធអ្នកកើតជំងឺកូវីដ១៩។ បើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅរសៀលថ្ងៃទី១៦ ខែមិថុនា ឆ្នាំ២០២១នេះ រដ្ឋបាលខេត្តឧត្ដរមានជ័យ បានកំណត់ឲ្យបិទខ្ទប់ទីតាំងផែស្ងួត «តែ ម៉េង» ចាប់តាំងពីថ្ងៃទី១២ ខែមិថុនា ឆ្នាំ២០២១ រហូតដល់មានការសម្រេចជាថ្មី។ រដ្ឋបាលខេត្តបានបញ្ជាក់ថា ក្នុងអំឡុងពេល នៃការបិទខ្ទប់ជាបណ្តោះអាសន្ន ម្ចាស់ទីតាំង និងអ្នកពាក់ព័ន្ធត្រូវគោរពឲ្យបានម៉ឺងម៉ាត់ តាមវិធានការរដ្ឋបាល វិធានការសុខាភិបាលរបស់រាជរដ្ឋាភិបាល និងវិធានការនានារបស់រដ្ឋបាលខេត្ត ដែលមានជាធរមាន។ ដោយឡែកនៅព្រឹកថ្ងៃទី១៦ ខែមិថុនា ឆ្នាំ២០២១នេះ គេសង្កេតឃើញរថយន្តដឹកទំនិញ នៅតែមានសកម្មភាពបើកចេញចូលក្នុងទីតាំងផែស្ងួត «តែ ម៉េង» នេះជាធម្មតា ដែលករណីនេះ គឺបានខុសពីសេចក្តីសម្រេចរបស់រដ្ឋបាលខេត្តឧត្តរមានជ័យ។ ពាក់ព័ន្ធករណីនេះ លោក អ៊ុន សុភ័ក្រ អភិបាលក្រុងសំរោង បានថ្លែងប្រាប់ភ្នាក់ងារព័ត៌មាន Fresh News ឲ្យដឹងថា ទីតាំងផែស្ងួត «តែ ម៉េង» នេះ គឺត្រូវបានបិទបណ្តោះអាសន្នកាលពីថ្ងៃទី១២ ខែមិថុនា ឆ្នាំ២០២១។ លោកថា ការបិទខ្ទប់នេះ គឺបិទខ្ទប់ផ្នែកខាងក្នុងឃ្លាំង ដែលមានមនុស្សជិត២០០នាក់នៅក្នុងនោះ ហើយមានសមត្ថកិច្ចយាមជាប្រចាំផងដែរ ចំណែកផ្នែកខាងក្រៅចាប់ពីខ្លោងទ្វារចូលផែស្ងួត គឺអត់មានបិទទេ។ ជុំវិញការលើកឡើងរបស់អភិបាលក្រុងសំរោង និងយោងលិខិតសម្រេចរបស់រដ្ឋបាលខេត្តឧត្តរមានជ័យ គឺហាក់បីដូចជាខុសគ្នា ព្រោះសេចក្តីសម្រេចរបស់ខេត្តបញ្ជាក់ថា បិទបណ្តោះអាសន្នទីតាំងផែស្ងួត «តែ ម៉េង» និងបរិវេណជាប់ពាក់ព័ន្ធជុំវិញភូមិអូពក មិនបានបញ្ជាក់ថា បិទផ្នែកខ្លះ នៃទីតាំងផែស្ងួតនោះទេ៕ | 2021-06-17T01:18:00+07:00 | freshnewsasia.com | https://m.freshnewsasia.com/index.php/en/localnews/201747-2021-06-16-11-18-06.html |
a4d50d26-2714-4f23-9312-dbdd87e57e30 | ខេត្តកំពត បង្ហាញអត្តសញ្ញាណអ្នកកើតជំងឺកូវីដ ចំនួន២៤នាក់បន្ថែមទៀត ដែលទើបរកឃើញថ្មី និងប្រកាសពីការស្លាប់របស់អ្នកជំងឺម្នាក់ ដោយសារកូវីដ | រដ្ឋបាលខេត្តកំពត នៅល្ងាចថ្ងៃទី៦១ ខែមិថុនា ឆ្នាំ២០២១នេះ បានប្រកាសរកឃើញមនុស្សចំនួន៤៩នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី និងបង្ហាញពីការស្លាប់របស់អ្នកជំងឺម្នាក់ផងដែរ ដោយសារជំងឺកូវីដ១៩។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពត បាន សូមធ្វើការអំពាវនាវដល់អ្នកពាក់ព័ន្ធ សូមធ្វើចត្តាឡីស័ក តាមការណែនាំរបស់ក្រសួងសុខាភិបាល ប្រសិនបើមានបញ្ហាសុខភាព សូមទៅយកសំណាកនៅសាលាវិទ្យាល័យព្រះបិតាជាតិ ឬមន្ទីរពេទ្យបង្អែក ដែលនៅជិតបំផុត។ សូមជម្រាបថា គិតត្រឹមថ្ងៃទី១៦ ខែមិថុនា ឆ្នាំ២០២១នេះ ខេត្តកំពត មានអ្នកជំងឺកូវីដ១៩ សរុបចំនួន៩២៦នាក់, កំពុងសម្រាកព្យាបាលចំនួន៦៣៩នាក់, ជាសះស្បើយចំនួន២៨០នាក់ និងស្លាប់ចំនួន៧នាក់៕ | 2021-06-17T01:18:00+07:00 | freshnewsasia.com | https://m.freshnewsasia.com/index.php/en/localnews/201748-2021-06-16-11-18-28.html |
885baf36-08b4-49e6-8c0f-16296934ded2 | រដ្ឋបាលខេត្តព្រះវិហារ រកឃើញអ្នកវិជ្ជមានជំងឺកូវីដ ចំនួន២នាក់ថ្មីបន្ថែមទៀត | រដ្ឋបាលខេត្តព្រះវិហារ រកឃើញអ្នកវិជ្ជមានជំងឺកូវីដ១៩ ចំនួន០២នាក់ថ្មីបន្ថែមទៀត ម្នាក់នៅក្នុងមណ្ឌលចត្តាឡីស័ក និងម្នាក់ទៀតមកពីរាជធានីភ្នំពេញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី១៦ ខែមិថុនា ឆ្នាំ២០២១នេះ។ រដ្ឋបាលខេត្ត បានឱ្យដឹងថា ក្រុមការងារយកសំណាក បានរកឃើញវិជ្ជមានកូវីដ១៩ ចំនួន០២នាក់រួមមាន៖ ទី១៖ កុមារា ឈិន លីមីត ភេទប្រុស អាយុ១១ឆ្នាំ រស់នៅភូមិស្រអែមជើង ឃុំស្រអែម ស្រុកជាក្សាន្ត ពាក់ព័ន្ធនឹងពិធីភ្ជាប់ពាក្យនៅភូមិធម្មជាតិ ឃុំស្រអែម កាលពីថ្ងៃទី២៧ ខែឧសភា ឆ្នាំ២០២១ បានដាក់ចូលមណ្ឌលកាលពីថ្ងៃទី២៩ ខែឧសភា ឆ្នាំ២០២១ និងទី២៖ ឈ្មោះ ថេង ពិសិទ្ធ ភេទប្រុស អាយុ២៦ ឆ្នាំ រស់នៅសង្កាត់ចោមចៅ រាជធានីភ្នំពេញ ជាបុគ្គលិកក្រុមហ៊ុនជួសជុលម៉ាស៊ីនស្កេនន័រ មកពីរាជធានីភ្នំពេញ មកដល់ខេត្តព្រះវិហារ និងសម្រាកនៅផ្ទះសំណាក់ លីហួត ក្រុងព្រះវិហារ នាល្ងាចថ្ងៃទី១៥ ខែមិថុនា ឆ្នាំ២០២១។ សូមបញ្ជាក់ថា គិតត្រឹមព្រលប់ថ្ងៃទី១៦ ខែមិថុនា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន ៤១នាក់ បានព្យាបាលជាសះស្បើយចំនួន ៨នាក់ និងកំពុងសម្រាកព្យាបាលចំនួន ៣៣នាក់ផងដែរ៕ | 2021-06-17T01:06:00+07:00 | freshnewsasia.com | https://m.freshnewsasia.com/index.php/en/localnews/201744-2021-06-16-11-06-39.html |
38522769-2fca-49e8-ae0e-25fc73ca01bc | រដ្ឋបាលខេត្តក្រចេះ ជូនដំណឹងពីករណីជាសះស្បើយអ្នកជំងឺកូវីដ៤នាក់ | រដ្ឋបាលខេត្តក្រចេះ នៅថ្ងៃទី១៦ ខែមិថុនាឆ្នាំ២០២១នេះ បានចេញសេចក្ដីជូនដំណឹងថា ក្រុមគ្រូពេទ្យ នៃមន្ទីរពេទ្យបង្អែកខេត្តក្រចេះ បានព្យាបាលជាសះស្បើយអ្នកជំងឺកូវីដ១៩ ចំនួន៤នាក់ទៀត។ * ទី១៖ លី សុថា ភេទប្រុស អាយុ ៣៣ឆ្នាំ * ទី២៖ លី គុណ្ណា ភេទស្រី អាយុ១៧ឆ្នាំ * ទី៣៖ លី ហួភេទប្រុសអាយុ១៨ឆ្នាំ * ទី៤៖ នុត ស្រីឡៃ ភេទស្រី អាយុ១៩ឆ្នាំ អ្នកទាំង៤នាក់រស់នៅភូមិជើងពាធ ឃុំកោះខ្ញែ ស្រុកសំបូរ ខេត្តក្រចេះ។ អ្នកទាំង៤នាក់មានផ្ទុកជំងឺកូវីដ១៩ កាលពីថ្ងៃទី២ ខែមិថុនា ឆ្នាំ២០២១ ត្រូវបានក្រុមគ្រូពេទ្យព្យាបាលជាសះស្បើយ និងឲ្យចេញញពីមន្ទីរពេទ្យត្រឡប់ទៅលំនៅដ្ឋានវិញ ដោយតម្រូវឲ្យបន្តធ្វើចត្តាឡីស័ករយៈពេល ១៤ថ្ងៃនៅផ្ទះ៕ | 2021-06-17T00:45:00+07:00 | freshnewsasia.com | https://m.freshnewsasia.com/index.php/en/localnews/201734-2021-06-16-10-45-39.html |
3b4a619f-2a92-4ca0-a556-2018024c8a8d | អភិបាលខេត្តព្រៃវែង វាយតម្លៃខ្ពស់ចំពោះការលះបង់របស់ក្រុមគ្រូពេទ្យព្យាបាលជំងឺកូវីដ១៩ ដើម្បីព្យាបាលជូនអ្នកជំងឺដោយចិត្តអង់អាច | លោក ជា សុមេធី អភិបាលខេត្តព្រៃវែង បានកោតសរសើរ និងវាយតម្លៃខ្ពស់ចំពោះការខិតខំប្រឹងប្រែងយកអស់កម្លាំងកាយចិត្តរបស់ក្រុមគ្រូពេទ្យ ឬហៅថា ក្នុងការប្ដូរជីវិតលះបង់គ្រួសារ ដើម្បីពុះពារខិតខំព្យាបាលជំងឺកូវីដ១៩ ដ៏កាចសាហាវនេះ ដើម្បីព្យាបាលអ្នកជំងឺជាច្រើននាក់ រហូតមានការជាសះស្បើយជាច្រើននាក់ នៅក្នុងមូលដ្ឋានខេត្តជាដើម។ ការកោតសសើរបែបនេះ របស់លោក ជា សុមេធី នៅក្នុងឱកាសលោកបានដឹកនាំក្រុមការងារចុះសួរសុខទុក្ខដល់ក្រុមទាហានឈុត ស និងអ្នកជំងឺកូវីដ១៩ ដែលកំពុងតែសម្រាកព្យាបាលនៅមន្ទីរពេទ្យបង្អែកស្រុកបាភ្នំ និងស្រុកមេសាង នៅព្រឹកថ្ងៃទី១៦ ខែមិថុនាឆ្នាំ២០២១នេះ។ ជាមួយគ្នានេះ លោកអភិបាលខេត្តបានថ្លែងអំណរគុណ ដល់លោកគ្រូ អ្នកគ្រូពេទ្យ (ទាហានឈុតស) និងអាជ្ញាធរមូលដ្ឋានទាំងអស់ ដែលបានចូលរួមយ៉ាងសកម្មក្នុងការទប់ស្កាត់ការឆ្លងរីករាលដាលជំងឺកូវីដ១៩ ក្នុងខេត្តព្រៃវែង និងសូមជៀសផុតពីជំងឺកូវីដនេះ ទាំងអស់គ្នា។ លោកបានឱ្យដឹងថា សម្ភារៈ ដែលបានចែកជូនក្រុមគ្រូពេទ្យជួរមុខព្យាបាលអ្នកឆ្លងជំងឺកូវីដ១៩ និងលោកគ្រូ អ្នកគ្រូពេទ្យក្នុងស្រុកទាំងពីរនេះ សម្រាប់ប្រើប្រាស់ចាំបាច់បឋមជាមួយថវិកាមួយចំនួន ដើម្បីសម្រាលដល់ទុក្ខលំបាកខ្លះៗ ត្បិតថា មិនគ្រប់គ្រាន់ក៏ពិតមែន ក៏ប៉ុន្តែនេះជាការគាំទ្រ និងលើកទឹកចិត្តជាពិសេស ក្នុងគ្រាដ៏លំបាកនៃវិបត្តិកូវីដ១៩នេះ។ លោកអភិបាលខេត្ត ក៏បានផ្តាំផ្ញើដល់ប្រជាពលរដ្ឋដែលកើតជំងឺកូវីដ១៩ អញ្ជើញមកសម្រាកព្យាបាលនៅមន្ទីរពេទ្យត្រូវថែទាំសុខភាពដោយខ្លួនឯងឱ្យបានខ្ជាប់ខ្ជួន ហើយត្រូវហូបចុះឱ្យបានគ្រប់គ្រាន់។ បើតាមលោក ជា សុមេធី បានឱ្យដឹងថា បើគិតត្រឹមគិតត្រឹមថ្ងៃទី១៥ ខែមិថុនា ឆ្នាំ២០២១ ខេត្តព្រៃវែង មានអ្នកឆ្លងជំងឺកូវីដ១៩ សរុប ១,០១២នាក់ បានព្យាបាល ជាសះស្បើយ ៤៩១នាក់ កំពុងសំរាកព្យាបាល ៥១០នាក់ និងស្លាប់ ១១នាក់។ សូមបញ្ជាក់ផងដែរថា ក្នុងឱកាសចុះសួរសុខទុក្ខនោះលោកអភិបាលខេត្ត ក៏បាននាំមកនូវអំណោយជូនមាន៖ ក្នុងមួយមន្ទីរពេទ្យបង្អែកទទូលបានអង្ករ ២តោន អាល់កុល ៥កាន ម៉ាស ១ម៉ឺនម៉ាស ទឹកបរិសុទ្ធ ២០កេស និងមី ២កេសធំ៕ | 2021-06-16T23:55:00+07:00 | freshnewsasia.com | https://m.freshnewsasia.com/index.php/en/localnews/201729-2021-06-16-09-55-52.html |
d8fcd15f-af5a-46fa-9609-1322a99c5d1a | លោក សុខ ភា ដឹកនាំកិច្ចពិភាក្សា រៀបចំផែនការ ចាក់វ៉ាក់សាំងកូវីដ-១៩ ជូនកម្មករ និងប្រជាពលរដ្ឋ ក្នុងស្រុកភ្នំស្រួច | នាឱកាសនោះដែរ លោកបានថ្លែងអំណរគុណ ចំពោះមេបញ្ជាការ និងកងកម្លាំង នៃវិទ្យាស្ថានកងទ័ពជើងគោកទាំងអស់ ក៏ដូចជាមេបញ្ជាការ និងកងកម្លាំងកងឯកភាព កងទ័ពទាំងអស់ អាជ្ញាធរមូលដ្ឋានគ្រប់លំដាប់ថ្នាក់ និងក្រុមគ្រួពេទ្យទាំងអស់ ដែលបានចូលរួមចំណែកយ៉ាងសំខាន់ និងដោយបុរេសកម្ម ក្នុងយុទ្ធនាការទប់ស្កាត់ ការរីករាលដាល នៃជម្ងឺកូវីត១៩ ជាពិសេសក្នុងដំណើរការចាក់វាក់សាំង ជូនប្រជាពលរដ្ឋខេត្តកំពង់ស្ពឺ ។ នេះជាការសរបញ្ជាក់អោយឃើញថា ទោះក្នុងកាលៈទេសៈណាក៏ដោយ រាជរដ្ឋាភិបាលកម្ពុជា ក្រោមការដឹកនាំដោយសម្តេចតេជោ នាយករដ្ឋមន្ត្រី ដែលមានកងកម្លាំងគ្រប់ប្រភេទ និងអាជ្ញាធរមូលដ្ឋានគ្រប់ជាន់ថ្នាក់ ជាសេនាធិការ តែងតែនៅជិតប្រជាជន រួមគ្នាបម្រើ ប្រជាជន និងជាខ្នង បង្អែក ដ៏រឹងមាំតែមួយគត់ របស់ប្រជាជនកម្ពុជា ។ នេះយោងតាមបណ្តាញ សង្គមហ្វេសប៊ុក របស់លោកសុខភាផ្ទាល់ ៕ | 2021-06-16T23:51:00+07:00 | dap-news.com | https://dap-news.com/national/2021/06/16/156583/ |
ad2debf9-6b4f-41b7-ad7e-dfd6a1c258e0 | កូវីដ១៩៖ ខេត្តកំពង់ចាម មានអ្នកឆ្លងថ្មី៤០នាក់ និងជាសះស្បើយ៥០នាក់ | រដ្ឋបាលខេត្តកំពង់ចាម នៅថ្ងៃទី១៦ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកឆ្លង ជំងឺកូវីដ១៩ ថ្មីចំនូន៤០នាក់ ក្នុងនោះស្រុកកោះសូទិន៦នាក់ ស្រុកស្រីសន្ធរ៨នាក់ ស្រុកបាធាយ១២នាក់ ស្រុកចំការលើ១នាក់ ស្រុកព្រៃឈរ៨នាក់ ស្រុកកងមាស៣នាក់ ស្រុកជើងព្រៃ២នាក់ និងមានករណីជាសះស្បើយ៥០នាក់។ | 2021-06-16T23:32:00+07:00 | dap-news.com | https://dap-news.com/national/2021/06/16/156567/ |
95a5fe7c-7cc5-4f90-b1c9-bf3098e1a0ae | អ្នកជំងឺកូវីដចំនួន៧នាក់ទៀតស្លាប់ និងរកឃើញករណីឆ្លងថ្មីជិត៧០០នាក់ | ចំនួនអ្នកស្លាប់ដោយជំងឺកូវីដ១៩ និងករណីឆ្លងថ្មី នៅតែកើនឡើងខ្ពស់ដដែល។ ក្រសួងសុខាភិបាល ប្រកាសនៅថ្ងៃទី១៦ ខែមិថុនាថា មានអ្នកជំងឺកូវីដចំនួន ៧ នាក់ បន្ថែមទៀតបានស្លាប់ និងរកឃើញករណីឆ្លងថ្មីជិត ៧រយ (៦៩៣) នាក់ ភាគច្រើនជាករណីឆ្លងក្នុងសហគមន៍។ ក្នុងចំណោមអ្នកឆ្លងថ្មីទាំងនោះ មានអ្នកដំណើរមកពីបរទេសចំនួនជាង ៣០នាក់ (៣៣នាក់)។ រីឯអ្នកជាសះស្បើយវិញមានចំនួន ៧៥៤ នាក់នៅថ្ងៃដដែលនេះ។ តាមសេចក្តីប្រកាសរបស់ក្រសួង សុខាភិបាល គិតត្រឹមព្រឹកថ្ងៃទី១៦ ខែមិថុនា កម្ពុជាមានអ្នកកើតជំងឺកូវីដ-១៩ សរុបជាង ៤ម៉ឺន (៤០.១៥៧) នាក់ ក្នុងនោះ អ្នកជាសះស្បើយមានជាង ៣ម៉ឺន៣ពាន់ (៣៣.៩៦៧) នាក់ និងមានអ្នកស្លាប់កើនដល់ ៣៦៩ នាក់ (៣៦៨នាក់)។ ចំពោះចំនួនអ្នកដែលបានចាក់វ៉ាក់សាំងវិញ ក្រសួងសុខាភិបាលអះអាងថា គិតត្រឹមថ្ងៃទី១៥ ខែមិថុនា មានជាង ៣លាន ៧ម៉ឺននាក់ (៣.០៧៦.៧៧៥) ឬ ស្មើនឹងជិត ៣១ភាគរយ ក្នុងចំណោមប្រជាជនដែលត្រូវចាក់វ៉ាក់សាំងចំនួន ១០ លាននាក់៕ | 2021-06-16T22:53:03+07:00 | rfa.org | https://www.rfa.org/khmer/news/health/covid-19-death-toll-rises-to-368-in-cambodia-06162021115245.html |
4536193e-e2b6-4dd6-ae45-41ee31ee7052 | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ ៤០នាក់បន្ថែមទៀត, ខណៈជាសះស្បើយ៥០នាក់ | រដ្ឋបាលខេត្តកំពង់ចាម នៅរសៀលថ្ងៃទី១៦ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៤០នាក់បន្ថែមទៀត ដែលក្នុងនោះសុទ្ធតែអ្នកពាក់ព័ន្ធជាមួយកម្មករ កម្មការិនីរោងចក្រ។ អ្នកដែលទើបរកឃើញឆ្លងជំងឺកូវីដ១៩ ទាំង៤០នាក់នេះ មាននៅស្រុកកោះសូទិន ចំនួន៦នាក់, ស្រុកស្រីសន្ធរ ចំនួន៨នាក់, ស្រុកបាធាយ ចំនួន១២នាក់, ស្រុកចំការលើ ចំនួន១នាក់, ស្រុកព្រៃឈរ ចំនួន៨នាក់, ស្រុកកងមាស ចំនួន៣នាក់, ស្រុកជើងព្រៃ ចំនួន២នាក់។ ដោយឡែក អ្នកជាសះស្បើយមានចំនួន៥០នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-06-16T22:40:00+07:00 | freshnewsasia.com | https://m.freshnewsasia.com/index.php/en/localnews/201719-2021-06-16-08-40-31.html |
0b6efba3-f0a5-4e4e-990c-80dba841e72b | លើសទម្ងន់ អាចធ្វើឲ្យសុខភាពបន្តពូជប្រឈមនឹងហានិភ័យ | យើងបានដឹងហើយថា ការលើសទម្ងន់ ឬធាត់ជ្រុល តែងតែប្រឈមមុខនឹងបញ្ហាសុខភាពជាច្រើន។ វាមិនត្រឹមតែប៉ះពាល់ដល់ការមករដូវរបស់ស្រីៗយើងប៉ុណ្ណោះទេ វាក៏អាចជាឫសគល់ដែលបណ្ដាលឲ្យយើងពិបាកមានផ្ទៃពោះ ឬគ្មានកូនផងដែរ។ ពិតណាស់ កត្តាលើសទម្ងន់នេះ គឺជាបញ្ហាសុខភាពដ៏គួរឲ្យព្រួយបារម្ភមួយ នៅពាសពេញពិភពលោក ជាពិសេសចំពោះបណ្ដាប្រទេសដែលរីកចម្រើន។ ការលើសទម្ងន់ ឬធាត់ជ្រុល គឺជាការប្រមូលផ្ដុំជាតិខ្លាញ់មិនប្រក្រតី ឬលើស ដែលអាចធ្វើឲ្យប៉ះពាល់ដល់សុខភាពរបស់យើង។ ហើយដើម្បីដឹងថាអ្នកណាម្នាក់លើសទម្ងន់ឬអត់នោះ យើងត្រូវកំណត់ទម្ងន់ធម្មតា ដែលមានលក្ខណៈស្តង់ដារនៃ (BMI)។ ការចែកចាយជាតិខ្លាញ់ច្រើនពេកនៅផ្នែកកណ្ដាលនៃរាងកាយដូចជាដុំសាច់ត្រគាក និងទ្រូង បង្កើននូវហានិភ័យនៃភាពធន់នឹងអាំងស៊ុយលីនព្រមទាំងបញ្ចេញអ័រម៉ូនអ៊ឹស្ត្រូសែន (Oestrogen)លើស ដែលអាចបង្កឲ្យមានអតុល្យភាពអ័រម៉ូន។ ការផ្លាស់ប្តូរទាំងនេះគឺជាការចូលរួមចំណែកយ៉ាងសំខាន់ក្នុងការវិវត្តន៍ទៅរកជំងឺគីសទឹកនៅក្រពេញអូវែ (PCOS) ។ ជាមួយគ្នានេះដែរ ការលើសទម្ងន់ ក៏អាចជះឥទ្ធិពលដល់សុខភាពបន្តពូជរបស់ស្រ្តីផងដែរ រួមមានដំណើរមានរដូវ ភាពមានកូន និងសុខភាពដែលទាក់ទងនឹងការមានផ្ទៃពោះជាដើម។ អតុល្យភាពអ័រម៉ូន នឹងធ្វើឲ្យយើងមករដូវមិនទៀង ចង្កោមរោគសញ្ញាមុនមករដូវ (PMS) ក៏ដូចជាការមករដូវច្រើនៗ និងមានរយៈពេលយូរ។ បញ្ហានេះ អាចបណ្ដាលឲ្យកើតមានរោគស្លេកស្លាំង ជំងឺផ្លូវចិត្ត ឬផ្លូវអារម្មណ៍ និងកត្តារូបរាង ព្រមទាំងមានរោមលើរាងកាយច្រើនខុសប្រក្រតីផងដែរ។ ស្រីៗមួយចំនួនដែលមានសន្ទស្សន៍ម៉ាសរាងកាយខ្ពស់ អាចតម្រូវឲ្យមានការព្យាបាលផ្នែកវេជ្ជសាស្ត្រ ដើម្បីឲ្យមានផ្ទៃពោះ ដោយសារតែពួកគាត់ប្រឈមនឹងបញ្ហាពិបាកមានកូន ឬត្រូវចំណាយពេលយូរក្នុងការមានកូន។ ជាធម្មតា កត្តានេះ បណ្ដាលមកពីការបញ្ចេញពងអូវុលមិនគ្រប់គ្រាន់នៃអ្នកដែលលើសទម្ងន់។ ការលើសទម្ងន់ និងធាត់ជ្រុល អាចធ្វើឲ្យស្រ្តីដែលមានសុខភាពល្អម្នាក់ ប្រឈមនឹងហានិភ័យខ្ពស់ក្នុងការវិវត្តន៍ ទៅរកជំងឺទឹកនោមផ្អែមពេលមានគភ៌ សម្ពាធឈាម ឬជំងឺក្រឡាភ្លើង។ លើសពីនេះ វាអាចបណ្ដាលឲ្យមានការរលូតកូន កូនកើតមិនគ្រប់ខែ កូនមានការលូតលាស់ខ្សោយ និងការសម្រាលដោយការវះកាត់ថែមទៀតផង៕ ចុចអាន៖ ចុចអាន៖ | 2021-06-16T22:30:00+07:00 | kampucheathmey.com | https://www.kampucheathmey.com/health/142966 |
f63d3c18-0ede-4b16-b85d-42f520665f72 | រដ្ឋបាលខេត្តកំពង់ចាម សម្រេចផ្អាកអាជីវកម្ម ផលិតកម្ម ក្រុមហ៊ុនស្ដាយណាយ២ នៅស្រុកជើងព្រៃ ក្រោយពាក់ព័ន្ធជំងឺកូវីដ១៩ | លោក អ៊ុន ចាន់ដា អភិបាលខេត្តកំពង់ចាម នៅថ្ងៃទី១៦ ខែមិថុនា ឆ្នាំ២០២១នេះ បានសម្រេចផ្អាកសកម្មភាពអាជីវកម្ម ផលិតកម្ម ក្រុមហ៊ុនស្ដាយណាយ២ អ៉ិនធើណេសិនណល ខូអិលធីឌី ស្ថិតក្នុងភូមិតាសែន ឃុំសូទិព ស្រុកជើងព្រៃ ក្រោយរកឃើញពាក់ព័ន្ធជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ចាម បានកំណត់ផ្អាកសកម្មភាពរយៈពេល២ថ្ងៃ ចាប់ពីថ្ងៃទី១៦ ដល់ថ្ងៃទី១៧ ខែមិថុនា ឆ្នាំ២០២១ ដើម្បីសិក្សាស្រាវជ្រាវវាយតម្លៃ អំពីស្ថានភាព នៃការឆ្លងរាលដាលជំងឺកូវីដ១៩។ | 2021-06-16T22:23:00+07:00 | freshnewsasia.com | https://m.freshnewsasia.com/index.php/en/localnews/201716-2021-06-16-08-23-27.html |
643ec9b0-8d90-4918-bc9c-4154b41b33ec | រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន២២នាក់ ដែលទើបរកឃើញថ្មី | រដ្ឋបាលខេត្តស្វាយរៀង នៅរសៀលថ្ងៃទី១៦ ខែឧសភា ឆ្នាំ២០២១នេះ បានចេញសេចក្ដីជូនដំណឹង បង្ហាញអត្ដសញ្ញាណអ្នកកើតជំងឺកូវីដ១៩ ចំនួន២២នាក់បន្ថែមទៀត ដែលទើបរកឃើញថ្មីប្រកាសដោយក្រសួងសុខាភិបាល។ បច្ចុប្បន្នអ្នកជំងឺកូវីដ១៩ទាំងអស់នេះ ត្រូវបានបញ្ជូនទៅព្យាបាលនៅមណ្ឌលព្យាបាលជំងឺកូវីដ១៩ បាវិត ចំនួន១១នាក់, មន្ទីរពេទ្យបង្អែកស្វាយជ្រំ ចំនួន៦នាក់ និងមន្ទីរពេទ្យបង្អែកសាមគ្គីរំដួល ចំនួន៥នាក់។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក។ សូមជម្រាបថា គិតត្រឹមថ្ងៃទី១៦ ខែមិថុនា ឆ្នាំ២០២១នេះ ខេត្តស្វាយរៀង រកឃើញអ្នកវិជ្ជមានជំងឺកូវីដ១៩ សរុបចំនួន១៣១១នាក់, ជាសះស្បើយ ចំនួន៨៧១នាក់, កំពុងសម្រាកព្យាបាល ចំនួន៤៣២នាក់ និងស្លាប់ចំនួន៧នាក់៕ | 2021-06-16T22:16:00+07:00 | freshnewsasia.com | https://m.freshnewsasia.com/index.php/en/localnews/201711-2021-06-16-08-16-46.html |
f24e6053-14f0-4ba6-b396-0270bdd35604 | អាជ្ញាធរខេត្តសៀមរាប បន្តផ្អាកលក់គ្រឿងស្រវឹងគ្រប់ប្រភេទជាបណ្ដោះអាសន្ន ដើម្បីទប់ស្កាត់ជំងឺកូវីដ | អាជ្ញាធរខេត្តសៀមរាប បានចេញសេចក្តីសម្រេចបន្តផ្អាកលក់គ្រឿងស្រវឹងគ្រប់ប្រភេទ និងការជួបជុំប្រមូលផ្តុំគ្នាពិសារគ្រឿងស្រវឹងគ្រប់ប្រភេទ ជាបណ្ដោះអាសន្ន ក្នុងភូមិសាស្ត្រខេត្តសៀមរាប ដើម្បីបង្ការទប់ស្កាត់ការឆ្លងរាលដាលនៃជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ ចាប់ពីថ្ងៃសម្រេចរហូតមានការជូនដំណឹងជាថ្មី។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី១៦ ខែមិថុនា ឆ្នាំ២០២១នេះ៕ | 2021-06-16T22:11:00+07:00 | freshnewsasia.com | https://m.freshnewsasia.com/index.php/en/localnews/201709-2021-06-16-08-11-43.html |
43808246-d30c-49ad-9cab-c190baf4c403 | ខេត្តបន្ទាយមានជ័យ បង្ហាញអត្តសញ្ញាណអ្នកកើតជំងឺកូវីដ ចំនួន៤៩នាក់បន្ថែមទៀត ខណៈជាសះស្បើយចំនួន២៦៣នាក់ | រដ្ឋបាលខេត្តបន្ទាយមានជ័យ នៅរសៀលថ្ងៃទី១៦ ខែមិថុនា ឆ្នាំ២០២១នេះ បានប្រកាសរកឃើញមនុស្សចំនួន៤៩នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី ខណៈជាសះស្បើយចំនួន២៦៣នាក់។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តបន្ទាយមានជ័យ ក៏បានបង្ហាញពីអត្តសញ្ញាណ និងកន្លែងធ្វើការរបស់អ្នកកើតជំងឺកូវីដ១៩ ទាំង៤៩នាក់នោះផងដែរ៕ | 2021-06-16T21:42:00+07:00 | freshnewsasia.com | https://m.freshnewsasia.com/index.php/en/localnews/201707-2021-06-16-07-42-12.html |
727b5fda-653a-4c7c-9d9f-da258d50474b | រដ្ឋមន្ត្រីផែនការ ៖ ប្រជាពលរដ្ឋជាង ២សែននាក់ រងផលប៉ះពាល់ នៅក្នុងតំបន់បិទខ្ទប់ និង គ្រួសារដែលមានអ្នកជំងឺកូវីដ-១៩ ទទួលប្រាក់ឧបត្ថម្ភពីរាជរដ្ឋាភិបាល | ភ្នំពេញ ៖ រដ្ឋមន្ត្រីក្រសួងផែនការ បានបញ្ជាក់ថា ប្រជាពលរដ្ឋជាង ២សែននាក់ ដែលរងផលប៉ះពាល់ នៅក្នុងតំបន់បិទខ្ទប់ និង គ្រួសារ ដែលមានអ្នកជំងឺកូវីដ-១៩ នៅទូទាំងប្រទេស បានទទួលប្រាក់ឧបត្ថម្ភ ពីរាជរដ្ឋាភិបាល ចាប់ពីថ្ងៃទី១០ ខែមិថុនា ឆ្នាំ២០២១ តទៅ។ ការបញ្ជាក់របស់រដ្ឋមន្ត្រីក្រសួងផែនការ នៅក្នុងកិច្ចប្រជុំបន្ទាន់ ជាមួយប្រធានមន្ទីរផែនការរាជធានី ខេត្ត ទាំង២៥ ទូទាំងប្រទេស កាលពីរសៀលថ្ងៃទី១៦ ខែមិថុនា ឆ្នាំ២០២១ តាមរយៈប្រព័ន្ធវីដេអូ Zoom ដើម្បីណែនាំដល់មន្ទីរផែនការ ឱ្យពង្រឹងការអនុវត្តការកំណត់គ្រួសារ គោលដៅក្នុងតំបន់បិទខ្ទប់ និង គ្រួសារដែលមានអ្នកជំងឺកូវីដ-១៩ នៅទូទាំងប្រទេស សម្រាប់បើកសាច់ប្រាក់ ពីរាជរដ្ឋាភិបាលជាលើកទី២។ ឯកឧត្តមកិត្តិសេដ្ឋាបណ្ឌិត ឆាយ ថន ទេសរដ្ឋមន្ត្រី រដ្ឋមន្ត្រីក្រសួងផែនការ បានមានប្រសាសន៍បញ្ជាក់ថា “បន្ទាប់ពីការកំណត់គ្រួសារគោលដៅ ក្នុងតំបន់បិទខ្ទប់ និង គ្រួសារដែលមានអ្នកជំងឺកូវីដ ១៩ នៅទូទាំងប្រទេស ក្នុងដំណាក់កាលទី១ ដែលបានប្រព្រឹត្តទៅ ចាប់ពីថ្ងៃទី១៥ ខែឧសភា ឆ្នាំ២០២១ ដល់ថ្ងៃទី៣០ ខែឧសភា ឆ្នាំ២០២១ ត្រូវបានបញ្ចប់ និងគ្រួសារគោលដៅទាំងនោះ បានសម្ភាសន៍ជាប់មានចំនួនសរុប ៦១,៦៧៨គ្រួសារ ដែលស្មើនឹងប្រជាជនចំនួន ២០៦,៩៩៨ នាក់ កំពុងបើកប្រាក់ឧបត្ថម្ភ ពីរាជរដ្ឋាភិបាល ចាប់ពីថ្ងៃទី១០ ខែមិថុនា ឆ្នាំ២០២១ តទៅ”។ ឯកឧត្តមកិត្តិសេដ្ឋាបណ្ឌិត បានគូសបញ្ជាក់ពីការគិតគូរ និងយកចិត្តទុកដាក់ជាទីបំផុតរបស់ សម្តេចតេជោនាយករដ្ឋមន្ត្រី សម្តេចបានអំពាវនាវ ចំពោះប្រជាពលរដ្ឋ និងគ្រួសារប្រជាពលរដ្ឋគោលដៅ ដែលមានការលំបាកផ្នែកជីវភាព រស់នៅក្នុងរាជធានីភ្នំពេញ ក្រុងតាខ្មៅ និង ក្រុងព្រះសីហនុ ហើយមិនទាន់ត្រូវបានកំណត់អត្តសញ្ញាណនៅឡើយ សូមមេត្តារួសរាន់ ក្នុងការទាក់ទងទៅអាជ្ញាធរមូលដ្ឋាន ក្នុងតំបន់ដែលបងប្អូនកំពុងរស់នៅ ដើម្បីសុំការសម្ភាសន៍ និង កំណត់អត្តសញ្ញាណ នៅតាមឃុំ សង្កាត់ ក្នុងរយៈពេល១សប្តាហ៍ ដោយគិតចាប់ពីថ្ងៃនេះតទៅ ដើម្បីទទួលបានការ ឧបត្ថម្ភសាច់ប្រាក់ពីកម្មវិធីនេះ នៅជំហានបន្ទាប់” ។ តាមរយៈសារផ្តាំផ្ញើរបស់សម្តេចតេជោ ខាងលើ គឺក្រសួងផែនការ បានកំណត់យកថ្ងៃទី១៧ ខែមិថុនា ឆ្នាំ២០២១ ជាថ្ងៃចុងក្រោយនៃការស្នើសុំរបស់ប្រជាពលរដ្ឋ និងកំណត់ធ្វើការសម្ភាសន៍ ចាប់ពីថ្ងៃទី១៨ ខែមិថុនា ឆ្នាំ២០២១។ ផ្អែកលើទិន្នន័យចុងក្រោយ និង ការចុះពិនិត្យជាក់ស្តែង របស់ថ្នាក់ដឹកនាំអគ្គនាយកដ្ឋានផែនការ និងនាយកដ្ឋាន ឃើញថា ការដាក់ពាក្យស្នើសុំសម្ភាសន៍ សម្រាប់ដំណាក់កាលទី២ នេះ មានការកើនឡើងយ៉ាងគំហុក (ការស្នើសុំលើកទី២នេះ ជាការបំពេញបន្ថែម ឬ ដែលមានការខ្វះខាត ក្នុងពេលអនុវត្តលើកដំបូងតែប៉ុណ្ណោះ) ដែលចំនួនប្រហាក់ប្រហែលលើកទី១ ឬ អាចលើសលើកទី១ នៅថ្ងៃបិទបញ្ចប់ទី១៧ ខែមិថុនា ឆ្នាំ២០២១។ ឯកឧត្តមកិត្តិសេដ្ឋាបណ្ឌិត បានណែនាំដល់ប្រធានមន្ទីរផែនការ រាជធានីខេត្តទាំងអស់ ដើម្បីឱ្យទិន្នន័យច្បាស់លាស់ មានតម្លាភាពសម្រាប់ប្រជាជន និងដើម្បីក្រសួងសង្គមកិច្ច អតីតយុទ្ធជន និងយុវនីតិសម្បទា យកទិន្នន័យនេះ សម្រាប់គណនាថវិកា និងបើកផ្តល់ថវិកា ជូនគ្រួសារដែលបានសម្ភាសន៍ជាប់លើកទី២ ត្រឹមថ្ងៃទី១៧ ខែមិថុនា ឆ្នាំ២០២១ ខាងមុខនេះ សូមធ្វើការណែនាំដល់គ្រប់មន្ទីរផែនការ ជាពិសេសមន្ទីរផែនការរាជធានីភ្នំពេញ ខេត្តកណ្តាល និង ខេត្តព្រះសីហនុ ដូចខាងក្រោម៖ • ត្រូវសហការ ធ្វើការជិតស្និទ្ធជាមួយអាជ្ញាធរមូលដ្ឋាន ឃុំ សង្កាត់ • ត្រូវធ្វើការណែនាំពីនីតិវិធី និងលក្ខខណ្ឌរបស់ក្រសួងផែនការ ដល់អាជ្ញាធរមូលដ្ឋាន ឃុំ ស្កាត់ (ការទទួលពាក្យស្នើសុំ និង ការជ្រើសរើសសម្រេចសម្ភាសន៍ មិនមែនចេះតែទទួល និង សម្ភាសន៍ ទាំងអស់) ឱ្យបានច្បាស់លាស់ • សហការ និង ណែនាំយុវជនស្ម័គ្រចិត្ត ស.ស.យ.ក. ពីនីតិវិធី និងលក្ខខណ្ឌរបស់ក្រសួងផែនការ និង ការសម្ភាសន៍ឱ្យបានឆាប់ និង មានតម្លាភាព • ចុះតាមដាន ត្រួតពិនិត្យជាប្រចាំ ឬចាត់មន្រ្តីប្រចាំការនៅគ្រប់ភូមិសាស្រ្ត ដើម្បីជៀសវាងការសម្ភាសន៍គ្រួសារ មានបណ្ណរួចហើយ និង អ្នកមានបណ្ណ ប.ស.ស. … • រាយការណ៍ ឬ សុំអន្តរាគមន៍បន្ទាន់ ពីអាជ្ញាធរ ឬ ក្រសួង ក្នុងករណីដែលមានបញ្ហាលើសពីសមត្ថភាពក្នុងការដោះស្រាយ៕ រក្សាសិទ្ធិដោយៈ ចេស្តារ | 2021-06-16T21:30:42+07:00 | cen.com.kh | https://cen.com.kh/archives/347777.html |
c50df17c-af2f-4ca7-ac70-e7ab1377140a | កូវីដ១៩៖ ខេត្តបន្ទាយមានជ័យ រកឃើញអ្នកឆ្លងថ្មី៤៩នាក់ និងជាសះស្បើយ២៦៣នាក់ | No Content | 2021-06-16T21:10:00+07:00 | dap-news.com | https://dap-news.com/national/2021/06/16/156526/ |
b77a6c6e-6e46-44df-87ea-996150811e26 | លោក វន់ ពៅ ៖ កូវីដ១៩ធ្វើឲ្យកម្មករបម្រើ តាមផ្ទះមួយចំនួន បាត់បង់ការងារ ដោយម្ចាស់ផ្ទះ បរទេសវិល ទៅប្រទេសគេវិញ | លោក វន់ ពៅ បានប្រាប់មជ្ឈមណ្ឌលព័ត៌មានដើមអម្ពិលថា នាថ្ងៃ១៦ មិថុនានេះ គឺជាទិវាកម្មករការងារផ្ទះ អន្តរជាតិខួបលើកទី១០ ។ ក្នុងឱកាសនេះ លោកបានលើកឡើងថា “ការងារកម្មករធ្វើការ តាមផ្ទះបច្ចុប្បន្ន ឃើញថា អ្នកមួយចំនួនបាត់បង់ការងារ ដោយសារស្ថានភាព ជំងឺកូវីដ១៩ ជាពិសេសម្ចាស់ផ្ទះ ដែលជាជនបរទេស ត្រឡប់ទៅស្រុកវិញ” ។ លោកបន្តថា សព្វថ្ងៃកម្ពុជាមិនទាន់មានច្បាប់ ឬក៏ឯកសារគតិយុទ្ធផ្សេងៗ សម្រាប់គាំពារអ្នកធ្វើការងារ តាមផ្ទះនៅឡើយទេ ទោះបីមានច្បាប់ការងារ គ្រប់ដណ្តប់ទៅលើអ្នកធ្វើការតាមផ្ទះ ឬ ច្បាប់ស្តីពី របបសន្តិសុខសង្គម និងសេចក្តីប្រកាស របស់ក្រសួងការងារក៏ដោយ ប៉ុន្តែរាល់ការអនុវត្ត មិនទាន់មានប្រសិទ្ធភាព ដើម្បីធានាដល់ការរស់នៅ និងលក្ខខណ្ឌការងារសមរម្យ សម្រាប់ពួកគាត់ទេ ។ ទើបក្នុងឱកាសនេះ លោក វន់ ពៅបានស្នើប្រមុខ រាជរដ្ឋាភិបាលកម្ពុជាបង្កើតច្បាប់ផ្សេងៗ ដើម្បីការពារសិទ្ធិដល់អ្នកបម្រើការងារ នៅតាមផ្ទះ ។ លោកថា ត្រូវផ្តល់សច្ចាប័ន ផ្តល់អនុសញ្ញាលេខ១៨៣ ក្នុងការគាំពារមាតុភាព និងអនុសញ្ញា១៨៩របស់អង្គការពលកម្មអន្តរជាតិ(ILO) ដើម្បីធានាដល់ភាពសមរម្យ សម្រាប់អ្នកធ្វើការងារតាមផ្ទះ ទាំងក្នុងនិងក្រៅប្រទេស ក្នុងនោះផ្តល់អនុសញ្ញាលេខ១៩០ ស្តីពីការបញ្ឈប់ការបៀតបៀន ក្នុងពិភពការងារ។ និយាយរួម ត្រូវផ្តល់កិច្ចការពារឲ្យដូចកម្មករដទៃទៀតផងដែរ ។ សូមបញ្ជាក់ថា យោងរបាយការណ៍ អង្គការ ILO កាលពីឆ្នាំ២០១៨ កម្ពុជាមានកម្មករបម្រើការងារ នៅផ្ទះចំនួន២៤ម៉ឺននាក់ និង១លាននាក់ ទៅទូទាំងពិភពលោក ៕ | 2021-06-16T20:34:00+07:00 | dap-news.com | https://dap-news.com/national/2021/06/16/156507/ |
d2000824-6668-450a-be7e-6ca6e2e8d569 | កម្ពុជា-វៀតណាម ប្ដេជ្ញារួមគ្នាបង្កើនកិច្ចសហប្រតិបត្តិការបង្កើតភូមិឃុំ-ស គ្មានគ្រឿងញៀន នៅតាមព្រំដែន ទោះស្ថិតក្នុងបរិបទជំងឺកូវីដ១៩ ក៏ដោយ | ឧបនាយករដ្ឋមន្រ្តី កែ គឹមយ៉ាន ប្រធានអាជ្ញាធរជាតិប្រយុទ្ធប្រឆាំងគ្រឿងញៀន បានបញ្ជាក់ថា កម្ពុជា-វៀតណាម ប្ដេជ្ញារួមគ្នាបង្កើនកិច្ចសហប្រតិបត្តិការបង្កើតភូម/ឃុំ-ស គ្មានគ្រឿងញៀននៅតាមព្រំដែន ដើម្បីបង្ការ ទប់ស្កាត់ជាមុន នូវការរត់ពន្ធគ្រឿង ឆ្លងដែន នៃប្រទេសទាំងពីរ ឱ្យកាន់តែមានប្រសិទ្ធភាពខ្ពស់បន្ថែមទៀត បើទោះបីជាស្ថិតនៅក្នុងបរិបទ នៃការឆ្លងជំងឺកូវីដ១៩ជាកសលយ៉ាងណាក៏ដោយ។ ថ្លែងប្រាប់ក្រុមអ្នកសារព័ត៌មានក្រោយជំនួបពិភាក្សាការងារ រវាងឧបនាយករដ្ឋមន្រ្តី កែ គឹមយ៉ាន និងលោក Vu Quamg Mimnh ឯកអគ្គរដ្ឋទូតវៀតណាម ប្រចាំនៅព្រះរាជាណាចក្រកម្ពុជា នាព្រឹកថ្ងៃទី១៦ ខែមិថុនា ឆ្នាំ២០២១នេះ នៅទីស្ដីការគណៈរដ្ឋមន្រ្តី។ ឧបនាយករដ្ឋមន្រ្តី កែ គឹមយ៉ាន បានបញ្ជាក់យ៉ាងដូច្នេះថា៖ ។ ជាមួយគ្នានេះដែរ ឧបនាយករដ្ឋមន្ត្រី កែ គឹមយ៉ាន បានបន្តថា ក្រៅពីកិច្ចការពង្រឹងកិច្ចសហប្រតិបត្តិការជាមួយភាគីវៀតណាម អាជ្ញាធរពាក់ព័ន្ធទាំងអស់ ក៏ត្រូវបង្កើនយុទ្ធនាការឃោសនាប្រមូលផ្តុំកម្លាំងគាំទ្រពីមហាជន និងប្រជាពលរដ្ឋនៅតាមតំបន់ព្រំដែន ឱ្យចូលរួម ក្នុងចលនាប្រយុទ្ធប្រឆាំងគ្រឿងញៀនកាន់តែសកម្មបន្ថែមទៀត ដើម្បីលើកកម្ពស់ស្ថានភាពសន្តិសុខ សណ្ដាប់ធ្នាប់សាធារណៈនៅតាមតំបន់ព្រំដែនឱ្យកាន់តែប្រសើរឡើងបន្ថែមទៀត។ ឆ្លើយតបចំពោះកិច្ចការនេះ លោក Vu Quamg Mimnh បានឯកភាពចំពោះការបង្កើតឱ្យមានភូម ឃុំ-ស គ្មានគ្រឿងញៀននៅតាមព្រំដែនទាំងភាគីវៀតណាម និងកម្ពុជា ដើម្បីធ្វើការរួមគ្នាក្នុងការបង្កើនសកម្មភាពស្រាវជ្រាវប្រមូលព័ត៌មានពាក់ព័ន្ធបទល្មើសគ្រឿងញៀន ក្នុងភូមិសាស្ត្រខ្សែបន្ទាត់ព្រំដែន ដើម្បីក្តាប់ភូមិសាស្រ្តនៃការចរាចរណ៍លួចដឹកជញ្ជូនគ្រឿងញៀនឆ្លងកាត់ព្រំដែនទៅមក និងមានវិធានការដោះស្រាយបង្ក្រាប ឱ្យបានទាន់ពេលវេលា។ សូមជម្រាបថា ក្រសួងមហាផ្ទៃ ក៏បានបានដាក់ចេញនូវផែនការ ស្តីពីយុទ្ធនាការបង្ការ ទប់ស្កាត់ និងបង្រ្កាបបទល្មើសគ្រឿងញៀន នៅតាមបណ្តោយព្រំដែន ដោយផ្ដោតសំខាន់លើការ ដោះស្រាយ និងបង្ក្រាបបទល្មើសគ្រឿងញៀនតាមខ្សែបន្ទាត់ព្រំដែន ឱ្យស្ថិតក្នុងស្ថានភាពសន្តិសុខសណ្តាប់ធ្នាប់សាធារណៈនៅតាមតំបន់ព្រំដែនឱ្យកាន់តែល្អប្រសើរឡើងដោយរួមសហការជាមួយភាគីពាក់ព័ន្ធទាំងអស់ ដើម្បីបញ្ចៀសឱ្យបាននូវឥទ្ធិពលអវិជ្ជមាននានាបណ្ដាលមកពីគ្រឿងញៀន៕ | 2021-06-16T20:04:00+07:00 | freshnewsasia.com | https://m.freshnewsasia.com/index.php/en/localnews/201695-2021-06-16-06-04-23.html |
d2f9272e-b880-4bbd-8877-10fef8bad6eb | ឧត្តមសេនីយ៍ឯក រ័ត្ន ស្រ៊ាង ណែនាំអាវុធហត្ថរាជធានីភ្នំពេញទាំងអស់ បន្ដចូលរួមការពារ និងទប់ស្កាត់ជំងឺកូវីដ១៩ | លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរងកងរាជអាវុធហត្ថលើផ្ទៃប្រទេស និងជាមេបញ្ជាការកងរាជអាវុធហត្ថរាជធានីភ្នំពេញ បានណែនាំដល់នាយ និងពលអាវុធហត្ថទាំងអស់នៅរាជធានីភ្នំពេញ ត្រូវបន្ដចូលរួមការពារ បង្ការ និងទប់ស្កាត់ជំងឺកូវីដ១៩ តាមការណែនាំរបស់ក្រសួងសុខាភិបាល។ ការបន្ដណែនាំរបស់លោកឧត្តមសេនីយ៍ឯក រ័ត្ន ស្រ៊ាង ធ្វើឡើងក្នុងឱកាសដឹកនាំកិច្ចប្រជុំ នៅរសៀលថ្ងៃទី១៥ ខែមិថុនា ឆ្នាំ២០២១ តាមប្រព័ន្ធ Online (Google Meet) ដោយមានការចូលរួមពី លោកមេបញ្ជាការរង សេនាធិការរង ប្រធាន-អនុប្រធានមន្ទីរ នាយការិយាល័យ មេបញ្ជាការមូលដ្ឋានអាវុធហត្ថខណ្ឌទាំង១៤ និងលោកមេបញ្ជាការ-មេបញ្ជាការរង វរសេនាតូចលេខ១។ ក្នុងកិច្ចប្រជុំនោះ លោកឧត្តមសេនីយ៍ឯក រ័ត្ន ស្រ៊ាង បានផ្តោតជាសំខាន់លើការផ្សព្វផ្សាយនូវវិធានការ នៃការរស់នៅ និងអនុវត្តការងារតាមបែបគន្លងថ្មី ក្នុងសម័យកូវីដ-១៩ ដល់នាយទាហាន តាមបណ្តាអង្គភាព ដែលចូលរួមប្រជុំទាំងអស់ ឲ្យចេះសម្របខ្លួនទៅតាមកាលៈទេសៈជាក់ស្តែង និងក្រើនរំលឹកដល់សមាជិកទាំងអស់ឲ្យបន្តចូលរួម បង្កា ទប់ស្កាត់ ការឆ្លងរាលដាលនៃជំងឺកូវីដ-១៩ ស្របតាមការណែនាំ របស់ក្រសួងសុខាភិបាល និងអនុវត្តឲ្យបានម៉ឹងម៉ាត់ នូវវិធានការ «៣ការពារ និង៣កុំ» របស់ប្រមុខរាជរដ្ឋាភិបាល នៅគ្រប់ពេលវេលា និងគ្រប់ទីកន្លែងព្រម។ បន្ថែមពីនេះ ត្រូវធ្វើការផ្សព្វផ្សាយ នូវខ្លឹមសារការងារស្នូលរបស់កងរាជអាវុធហត្ថ បង្កា បង្ក្រាប សង្គ្រោះ សំដៅដល់ការ ពង្រឹងសន្តិសុខសង្គម រក្សាសណ្តាប់សាធារណៈ ជួយដល់ពលរដ្ឋទន់ខ្សោយ និងការងារ ដែលត្រូវអនុវត្តមួយចំនួនទៀតផងដែរ៕ | 2021-06-16T19:32:00+07:00 | freshnewsasia.com | https://m.freshnewsasia.com/index.php/en/localnews/201691-2021-06-16-05-32-45.html |
dd847e7c-d028-41e2-b665-83e802562822 | អនិច្ចា ! អ្នកជំងឺសម័យកូវីដ បញ្ជូនទៅ មន្ទីរពេទ្យ ៣ កន្លែង ពេទ្យមិនទទួល រហូតដាច់ខ្យល់ស្លាប់គួរឲ្យអាសូរ (វីដេអូ) | ភ្នំពេញ ៖ នេះជារឿងដ៏ខ្លោចចិត្តខ្លាំងណាស់ ខណៈដែលបុរសជាកម្មករសំណង់ម្នាក់ មានអាការមិនស្រួលខ្លួនខ្លាំង (ខ្យល់គរ) បានស្លាប់នៅលើកង់បីគួរឲ្យអាសូរ បន្ទាប់ពីកម្មករដូចគ្នាបានបញ្ជូនទៅសង្គ្រោះ ដោយបានទៅកាន់មន្ទីរពេទ្យធំៗប៉ុន្មានកន្លែង ប៉ុន្តែ ពេទ្យមិនទទួលយកព្យាបាលឡើយ។ ហេតុការណ៍នេះ បានបង្កឲ្យមានភ្ញាក់ផ្អើល កាលពីវេលា ម៉ោងប្រមាណជាង ៣ រសៀល ថ្ងៃទី ១៦ ខែមិថុនា ឆ្នាំ ២០២១ នេះ ស្ថិតតាមបណ្តោយមហាវិថីសហព័ន្ធរុស្ស៊ី (ត្រង់ចំណុចចំណតរថយន្តក្រុងខាងកើតមន្ទីរពេទ្យ រ៉ូយ៉ា ល់ភ្នំពេញ) ក្នុងភូមិផ្សារទឹកថ្លា សង្កាត់ទឹកថ្លា ខណ្ឌសែនសុខ រាជធានីភ្នំពេញ។ បើតាមកម្មករដូចគ្នា បានរៀបរាប់ឲ្យដឹងថា បុរសរងគ្រោះមានឈ្មោះ ហាក់ ប៊ុនលី អាយុប្រហែល ៦០ ឆ្នាំ មានលំនៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ។ កម្មករដដែលបានបន្តថា សពបុរសខាងលើដែលមានអាការៈមិនស្រួលខ្លួនខ្លាំង បានដាច់ខ្យល់ស្លាប់នៅលើកង់បី បន្ទាប់នាំយកចេញពីការដ្ឋានសំណង់មួយកន្លែង ក្នុងសង្កាត់បឹងសាឡាង ខណ្ឌទួលគោក នៅវេលាម៉ោងប្រហែលជាង ១ រសៀល ថ្ងៃទី១៦ ខែមិថុនា ឆ្នាំ២០២១ ដោយបញ្ជូនទៅកាន់មន្ទីរពេទ្យធំៗចំនួន៣កន្លែង (មន្ទីរពេទ្យមិត្តភាពកម្ពុជាសូវៀត, មន្ទីរពេទ្យព្រះកុសុមៈ និងមន្ទីរពេទ្យ រ៉ូយ៉ាល់ភ្នំពេញ) ប៉ុន្តែត្រូវបានគ្រូពេទ្យនៅទីនោះ មិនទទួលយកព្យាបាលទាំងអស់។ ក្រោយករណីនេះបានកើតឡើង នគរបាលមូលដ្ឋាន ក៏បានចុះទៅហ៊ុមព័ទ្ធកន្លែងសព ដើម្បីរង់ចាំក្រុមគ្រូពេទ្យ មកធ្វើតេស្តរកកូវីដ៕ រក្សាសិទ្ធិដោយ៖ លឹម ហុង | 2021-06-16T19:20:40+07:00 | cen.com.kh | https://cen.com.kh/archives/347758.html |
bd676f31-be79-4aed-9796-02c8aae1984b | កូវីដ១៩ ៖ អ្នកឆ្លងថ្មី៦៩៣នាក់ ជា៧៥៤នាក់ និងស្លាប់៧នាក់ | ក្នុងនោះមាន ករណីឆ្លងសហគមន៍ ៦៦០នាក់ និងអ្នកដំណើរ ពីបរទេស៣៣នាក់។ សូមបញ្ជាក់ថា គិតត្រឹមព្រឹក ថ្ងៃទី១៦ ខែមិថុនា ឆ្នាំ២០២១ កម្ពុជាមានអ្នកឆ្លងសរុប ចំនួន៤០១៥៧នាក់ អ្នកជាសះស្បើយចំនួន៣៤៣២៥នាក់ និងអ្នកស្លាប់ចំនួន៣៦៨នាក់ ៕ | 2021-06-16T18:45:00+07:00 | dap-news.com | https://dap-news.com/national/2021/06/16/156448/ |
bc4e26e9-aeb5-434e-bf42-841c48d1e836 | TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ៧នាក់បន្ថែមទៀត ដោយសារជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី១៦ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស ៧នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី១៦ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤០,១៥៧នាក់ ក្នុងនោះអ្នកជាសះស្បើយសរុបចំនួន ៣៤,៣២៥១នាក់ និងស្លាប់សរុបចំនួន ៣៦៨នាក់៕ | 2021-06-16T18:37:00+07:00 | freshnewsasia.com | https://m.freshnewsasia.com/index.php/en/localnews/201688-2021-06-16-04-37-57.html |
c0ded8f6-b47f-413c-b51d-c1e11fe1ce51 | អាហារ ៥ មុខនេះអាចជួយរាងកាយជាសះស្បើយពីរបួស ឬជំងឺផ្សេងៗបានលឿន | ក្រោយពីទទួលការវះកាត់ ឬកំពុងជាសះស្បើយពីជំងឺផ្សេងៗ អាហារ និងភេសជ្ជៈដែលយើងញ៉ាំអាចជួយឲ្យជាសះស្បើយលឿន ឬអាចធ្វើឲ្យជាសះសើ្បយយឺតយ៉ាវបាន។ អាហារមួយចំនួនដូចជាផ្លែឈើ បន្លែ និងអាហារមានប្រូតេអ៊ីនគឺអាចជួយបន្ថយការរលាក ពង្រឹងប្រព័ន្ធភាពស៊ាំ និងជួយដល់ការជាសះស្បើយ។ អត្ថបទនេះនឹងលើកឡើងពីអាហារដែលជួយឲ្យរាងកាយជាសះស្បើយលឿន។ ក្រោយពីវះកាត់ហើយ រាងកាយយើងត្រូវការ បន្ថែមចន្លោះ ១,៥-២ក្រាមក្នុងមួយគីឡូក្រាមនៃទម្ងន់របស់យើង។ បើយើងមានទម្ងន់ ៦៨គីឡូក្រាមមានន័យថាយើងត្រូវការប្រូតេអ៊ីន ១០៥-១៣៥ក្រាម។ ស៊ុតមិនត្រឹមតែសម្បូរប្រូតេអ៊ីនទេ វានៅផ្តល់សារធាតុចិញ្ចឹមផ្សេងទៀតដូចជា វីតាមីន B12 ជាតិស័ង្កសី និងជាតិដែក ដែលជួយទ្រទ្រង់ដល់សុខភាពប្រព័ន្ធភាពស៊ាំ និងការជាសះស្បើយរបស់របួស។ គ្រាប់ផ្លែឈើដូចជាគ្រាប់អាល់ម៉ុង គ្រាប់walnut និងគ្រាប់ផ្កាឈូករ័ត្នសុទ្ធតែអាចជួយដល់រាងកាយអំឡុងពេលវិវត្តទៅរកភាពជាសះស្បើយ។ គ្រាប់ផ្លែឈើទាំងនេះជាប្រភពល្អនៃជាតិស័ង្កសី វីតាមីន E ម៉ង់កាណែស និងម៉ាញេស្យូម។ វីតាមីន E ដើរតួជាសារធាតុប្រឆាំងអុកស៊ីតកម្មការពារការខូចខាតកោសិកា និងសំខាន់សម្រាប់សុខភាពប្រព័ន្ធភាពស៊ាំ។ សាច់មាន់សម្បូរដោយអាស៊ីដអាមីណូ glutamine និងarginine ដែលជួយដល់ការជាសះស្បើយ។ Glutamine ផ្តល់ការការពារដល់កោសិកាអំឡុងពេលស្ត្រេសដូចជាពេលឈឺ និងរងរបួស ចំណែកឯ arginine ជួយដល់ការផលិតខូឡាជេន និងការជាសះស្បើយរបស់របួស។ គ្រឿងក្នុងសត្វសម្បូរដោយសារធាតុចិញ្ចឹមដែលជួយពង្រឹងដល់ប្រព័ន្ធភាពស៊ាំ។ សារធាតុចិញ្ចឹមទាំងនោះមានដូចជាវីតាមីន A ស័ង្កសី ជាតិដែក វីតាមីន B និងជាតិស្ពាន់។ វីតាមីន A សំខាន់សម្រាប់ការឆ្លើយតបរបស់ប្រព័ន្ធភាពស៊ាំ ជួយរារាំងការរលាកកោសិកា និងជួយឲ្យរបួសជាសះស្បើយឆាប់រហ័ស។ ម៉្យាងទៀត គ្រឿងក្នុងក៏សម្បូរប្រូតេអ៊ីនដែលសំខាន់សម្រាប់ការជាសះស្បើយក្រោយពីវះកាត់ ឬជាពីជំងឺផ្សេងៗផងដែរ។ ដំឡូងជ្វាជាអាហារមានកាបូអ៊ីដ្រាតខ្ពស់ ហើយកាបូអ៊ីដ្រាតអាចផ្ដល់ថាមពលដែលកោសិកាត្រូវការសម្រាប់ការជាសះស្បើយ។ ការទទួលបានកាបូអ៊ីដ្រាតមិនគ្រប់គ្រាន់អាចធ្វើឲ្យការជាពីរបួសមានភាពយឺតយ៉ាវ។ ដំឡូងជ្វាក៏មានវីតាមីន C ម៉ង់កាណែស និងសារធាតុ carotenoid ដែលជួយដល់ការឆ្លើយតបរបស់ប្រព័ន្ធភាពស៊ាំ និងជួយរាងកាយជាសះស្បើយ។ ក្រៅពីរបបអាហារល្អហើយ យើងក៏អាចពន្លឿនការជាសះស្បើយបានតាមរយៈ៖ ចុចអាន៖ ចុចអាន៖ | 2021-06-16T17:44:00+07:00 | kampucheathmey.com | https://www.kampucheathmey.com/health/142702 |
a8d78d15-fc37-42a8-8959-f52e72c65abf | BREAKING: សហរដ្ឋអាមេរិក៖ មនុស្សជាង ១២,៥០០នាក់ឆ្លងកូវីដ-១៩ និងអ្នកជំងឺ ៣៥៣នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១២,៥៨០នាក់ទៀតបានឆ្លងជំងឺ COVID-19 ខណៈអ្នកជំងឺ ៣៥៣នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី១៦ ខែមិថុនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៤,៣៥២,១៨៥ករណី ក្នុងនោះមានអ្នកស្លាប់សរុបចំនួន ៦១៥,៧១៧នាក់ និងជាសះស្បើយឡើងសរុប ២៨,៥៧៨,៧០១លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់។ នៅថ្ងៃដើមសប្តាហ៍នេះ (ពេលវេលានៅវ៉ាស៊ីនតោន) ក្រុមហ៊ុនផលិតឱសថ ណូវ៉ាវ៉ាកស៍ (Novavax) នៃសហរដ្ឋអាមេរិក បានប្រកាសអំពីលទ្ធផលធ្វើតេស្ត បេក្ខភាពវ៉ាក់សាំងរបស់ខ្លួន ដោយក្នុងនោះវាបានបង្ហាញ ក្នុងការទប់ទល់វីរុស COVID-19 ជាច្រើនទម្រង់។ ក្រុមហ៊ុននេះបានបញ្ជាក់ទៀតថា ខ្លួនកំពុងរៀបចំឯកសារស្មើសុំ ទៅកាន់អាជ្ញាធរអាមេរិក និងប្រទេសផ្សេងៗទៀត ដើម្បីឲ្យអនុម័តការប្រើប្រាស់វ៉ាក់សាំង Novavax នៅក្នុងករណីបន្ទាន់ នៅអំឡុងត្រីមាសទី ៣ នៃឆ្នាំ២០២១។ គួរបញ្ជាក់ថា គិតត្រឹមថ្ងៃទី១៥ ខែមិថុនា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣១១លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៧៤.២៣លាននាក់ (៥៣.១%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជិត ១៤៤.៩២លាននាក់ (៤៤.២% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-06-16T17:33:00+07:00 | freshnewsasia.com | https://m.freshnewsasia.com/index.php/en/internationalnews/201676-2021-06-16-03-33-13.html |
6c3cc67e-28fa-4135-8f56-e19c865497be | អភិបាលខេត្តព្រៃវែង ៖ នៅក្នុងស្រុកបាភ្នំ និងស្រុកមេសាង មានអ្នកកើតនូវជំងឺកូវីដ-១៩ ជាច្រើននាក់ | ព្រៃវែង ៖ ឯកឧត្តម អភិបាលខេត្តព្រៃវែង បានថ្លែងថា នៅក្នុងស្រុកបាភ្នំ និងស្រុកមេសាង កំពុងតែមានអ្នកកើតនូវជំងឺកូវីដ-១៩ ជាច្រើននាក់ ដែលកំពុងតែសម្រាកព្យាបាល នៅក្នុងមន្ទីរពេទ្យបង្អែកស្រុកបាភ្នំ និងស្រុកមេសាង ហើយក្រុមគ្រូពេទ្យក៏បានខិតខំព្យាបាល រហូតដល់មានការជាសះស្បើយជាច្រើននាក់។ ឯកឧត្តម ជា សុមេធី អភិបាលខេត្ត ខេត្តព្រៃវែង បានថ្លែងបែបនេះ នៅព្រឹកថ្ងៃទី ១៦ ខែមិថុនា ឆ្នាំ២០២១ ក្នុងឱកាសអញ្ជើញចុះសួរសុខទុក្ខ ដល់ក្រុមទាហានឈុត ស និងអ្នកជំងឺកូវីដ-១៩ ដែលកំពុងតែសម្រាកព្យាបាល នៅមន្ទីរពេទ្យបង្អែកស្រុកបាភ្នំ និងស្រុកមេសាង។ ថ្លែងនៅក្នុងឱកាសនោះផងដែរ ឯកឧត្តម ជា សុមេធី អភិបាលខេត្ត បានមានប្រសាសន៍ថា បើគិតត្រឹមថ្ងៃទី១៥ ខែមិថុនា ឆ្នាំ២០២១ ខេត្តព្រៃវែង មានអ្នកឆ្លងជំងឺកូវីដ-១៩ សរុប ១,០១២នាក់ បានព្យាបាលជាសះស្បើយ ៤៩១នាក់ កំពុងសំរាកព្យាបាល ៥១០នាក់ និងស្លាប់ ១១នាក់។ ហើយក្នុងនោះដែរ ឯកឧត្ដម អភិបាលខេត្ត បានកោតសរសើរ និងវាយតម្លៃខ្ពស់ ចំពោះការខិតខំប្រឹងប្រែង យកអស់កម្លាំងកាយចិត្ត របស់ក្រុមទាហានឈុត ស ក្នុងការប្ដូរជីវិត លះបង់គ្រួសារ ដើម្បីពុះពារខិតខំក្នុងការព្យាបាលជំងឺ ដ៏កាចសាហាវ ដែលកំពុងតែរាតត្បាត នៅលើពិភពលោក ក៏ដូចជា នៅក្នុងប្រទេសកម្ពុជាយើង ហើយក៏មានការឆ្លង និងស្លាប់មួយចំនួន នៅក្នុងប្រទេសកម្ពុជា ហើយក្នុងនោះនៅក្នុងស្រុកបាភ្នំ និងស្រុកមេសាង ដែលកំពុងតែមានអ្នកកើតនូវជំងឺកូវីដ-១៩ ជាច្រើននាក់ ដែលកំពុងតែសម្រាកព្យាបាល នៅក្នុងមន្ទីរពេទ្យបង្អែកនេះ ដោយជាលទ្ធផលក្រុមគ្រូពេទ្យរបស់យើង ក៏បានខិតខំព្យាបាល រហូតដល់មានការជាសះស្បើយ ជាច្រើននាក់ផងដែរ។ ក្នុងនោះ ឯកឧត្ដម អភិបាលខេត្ត សូមថ្លែងអំណរគុណ ដល់លោកគ្រូ អ្នកគ្រូពេទ្យ (ទាហ៊ាន ឈុត ស) និងអាជ្ញាធរមូលដ្ឋានទាំងអស់ ដែលបានចូលរួមយ៉ាងសកម្ម ក្នុងការទប់ស្កាត់ការឆ្លងរីករាលដាលជំងឺកូវីដ-១៩ ក្នុងខេត្តព្រៃវែង និងសូមជៀសផុតពីជំងឺកូវីដ-១៩នេះ ទាំងអស់គ្នា។ ឯកឧត្ដម បន្តថា ៖ សម្ភារៈដែលបានចែកជូនក្រុមគ្រូពេទ្យជួរមុខព្យាបាល អ្នកឆ្លងជំងឺកូវីដ-១៩ និងលោកគ្រូ អ្នកគ្រូពេទ្យ ក្នុងស្រុកទាំងពីរនេះ សម្រាប់ប្រើប្រាស់ចាំបាច់បឋម ជាមួយថវិកាមួយចំនួន ដើម្បីសម្រាលដល់ទុក្ខលំបាកខ្លះៗ ត្បិតថា មិនគ្រប់គ្រាន់ក៏ពិតមែន ក៏ប៉ុន្តែនេះជាការគាំទ្រ និងលើកទឹកចិត្តជាពិសេស ក្នុងគ្រាដ៏លំបាកនៃវិបត្តិកូវីដ-១៩ នេះ។ ឯកឧត្ដម អភិបាលខេត្ត សូមផ្តាំផ្ញើ ដល់បងប្អូនប្រជាពលរដ្ឋ ដែលកើតជំងឺកូវីដ-១៩ អញ្ជើញមកសម្រាកព្យាបាល នៅមន្ទីរពេទ្យបង្អែក ស្រុកព្រះស្ដេចទាំងអស់នេះ ត្រូវ ថែទាំសុខភាពដោយខ្លួនឯង ឲ្យបានខ្ជាប់ខ្ជួន ហើយត្រូវហូបចុះ គ្រប់គ្រាន់៕ រក្សាសិទ្ធិដោយ៖បញ្ញាស័ក្តិ | 2021-06-16T15:16:34+07:00 | cen.com.kh | https://cen.com.kh/archives/347622.html |
20344d80-7206-4866-8f9c-fae56a0af8ee | ជប៉ុន ផ្តល់សម្ភារបរិក្ខារពេទ្យដល់កម្ពុជា សម្រាប់ប្រយុទ្ធប្រឆាំងជំងឺកូវីដ-១៩ | សម្ភារបរិក្ខារពេទ្យ រួមមាន ៖ អាវបំពង់ចំនួន១៥០០០សម្រាប់ វ៉ែនតាការពារសុវត្ថិភាពចំនួន១២៥០ ស្រោមដៃ ចំនួន៥០០០០គូ និងម៉ាស់ចំនួន៨០០០ម៉ាស់។ តាមរយៈហ្វេសប៊ុក របស់ ស្ថានទូតជប៉ុន ប្រចាំកម្ពុជា នាថ្ងៃទី១៥ ខែមិថុនា ឆ្នាំ២០២១ បានបញ្ជាក់ថា សម្ភារបរិក្ខាទាំងនេះ គឺជាផ្នែកមួយនៃឧបករណ៍ការពារខ្លួនដែលមូលនិធិអាស៊ី-អឺរ៉ុប (ASEF) បានស្ដុកទុកក្រោមការឧបត្ថម្ភរបស់ រដ្ឋាភិបាលជប៉ុន ។ ស្ថានទូតជប៉ុន បានឲ្យដឹងទៀតថា «យើងសង្ឃឹមថាការផ្គត់ផ្គង់ទាំងនេះ នឹងអាចជួយដល់ភាគីពាក់ព័ន្ធផ្នែកសុខាភិបាលនៅកម្ពុជា ដែលកំពុងប្រយុទ្ធប្រឆាំងជាមួយនឹងជំងឺកូវីដ១៩។ ប្រទេសជប៉ុននឹងបន្តកិច្ចសហប្រតិបត្តិការជាមួយ រាជរដ្ឋាភិបាលកម្ពុជា ក្នុងការផ្តល់នូវឧបករណ៍ចាំបាច់»៕ | 2021-06-16T15:12:00+07:00 | dap-news.com | https://dap-news.com/national/2021/06/16/156358/ |
6bebad0b-f44a-4f9e-8c6b-927e8178e3fe | ខេត្តព្រៃវែង បន្តរកឃើញអ្នកឆ្លងជំងឺកូវីដ១៩ ចំនួន៥៦នាក់បន្ថែមទៀត | រដ្ឋបាលខេត្តព្រៃវែង បានចេញសេចក្តីជូនដំណឹង ប្រកាសពីការរកឃើញអ្នកវិជ្ជមានកូវីដ១៩ ចំនួន៥៦បន្ថែមទៀត តាមរយៈការធ្វើតេស្តរហ័ស (Rapid Test) នៅថ្ងៃទី១៥ ខែមិថុនា ឆ្នាំ២០២១។ ក្រុងព្រៃវែង ចំនួន ៤នាក់ ស្រុកពាមរក៍ ចំនួន៨នាក់ ស្រុកពារាំង ចំនួន៨នាក់ ស្រុកព្រះសេ្តច ចំនួន៨នាក់ ស្រុកកំពង់ត្របែក ចំនួន៧នាក់ ស្រុកពាមជរ ចំនួន៦នាក់ ស្រុកស្វាយអន្ទរចំនួន៥នាក់ ស្រុកមេសាង ចំនួន ៥នាក់ ស្រុកកញ្ចៀច ចំនួន ១នាក់ ស្រុកពោធិ៍រៀង ចំនួន ១នាក់ មកពីខេត្តកណ្ដាល ចំនួន ៣នាក់ ជាមួយគ្នានេះ អាជ្ញាធរអំពាវនាវដល់អ្នកពាក់ព័ន្ធដោយផ្ទាល់ និងប្រយោលត្រូវតាមដានសុខភាព ត្រូវទៅធ្វើតេស្តរកកូវីដ១៩ និងត្រូវធ្វើចត្តាឡីស័កឲ្យបានត្រឹមត្រូវ៕ | 2021-06-16T15:10:00+07:00 | freshnewsasia.com | https://m.freshnewsasia.com/index.php/en/localnews/201661-2021-06-16-01-10-18.html |
ee13d3b9-9b1d-4960-be1b-bd9e13ef3c7d | រកឃេីញករណីជំងឺកូវីដ-១៩ ថ្មីចំនួន ៦៩៣ នាក់ជាសះស្បេីយ ៧៥៤ នាក់ និងស្លាប់ថ្មី ៧នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ១៦ មិថុនា ២០២១ រកឃេីញករណីជំងឺកូវីដ -១៩ សរុបចំនួន ៦៩៣នាក់ (ឆ្លងសហគមន៌: ៦៦០នាំចូល: ៣៣) និងមានជាសះស្បេីយ ៧៥៤នាក់ ។ ដូច្នេះចំនួន ករណីជំងឺកូវីដ – ១៩ សរុបកេីន ៤០១៥៧នាក់ និងចំនួនជាសះស្បេីយសរុបកេីន ៣៤៣២៥នាក់ និង ស្លាប់ថ្មី ៧នាក់ សរុបស្លាប់ ៣៦៨នាក់ ។ ជំងឺកូវីដ-១៩ នៅតែបន្តគំរាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីង និងពិភពលោក កំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល៕ រក្សាសិទ្ធិដោយ៖បញ្ញាស័ក្តិ | 2021-06-16T12:59:26+07:00 | cen.com.kh | https://cen.com.kh/archives/347583.html |
cc61eab8-8dd4-4176-b216-3c7624753b48 | រដ្ឋមន្រ្តីក្រសួងសេដ្ឋកិច្ច ដឹកនាំប្រជុំពិនិត្យលើសេចក្តីព្រាង នៃសេចក្តីសម្រេច ស្តីពីការរៀបចំ និងការប្រព្រឹត្តទៅ នៃគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ | ភ្នំពេញ ៖ ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ និងជាប្រធានគណៈប្រចាំការ នៃគណៈកម្មការជាតិប្រយុទ្ធនឹងជំងឺកូវីដ-១៩ (គ.ប.ក) បានដឹកនាំកិច្ចប្រជុំពិនិត្យលើសេចក្តីព្រាង នៃសេចក្តីសម្រេច ស្តីពីការរៀបចំ និងការប្រព្រឹត្តទៅ នៃគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ កិច្ចប្រជុំលើកទី១ នៃគណៈប្រចាំការ នៃគណៈកម្មការជាតិប្រយុទ្ធនឹងជំងឺកូវីដ-១៩ (គ.ប.ក) តាមប្រព័ន្ធវីដេអូហ្សូម (ZOOM) នៅព្រឹកថ្ងៃទី១៦ ខែមិថុនាឆ្នាំ២០២១ នេះ។ នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ និងជាសមាជិកគណៈប្រចាំការ នៃគណៈកម្មការជាតិប្រយុទ្ធនឹងជំងឺកូវីដ-១៩ (គ.ប.ក) ក៏បានអញ្ជើញចូលរួមកិច្ចប្រជុំលើកទី១ នៃគណៈប្រចាំការ នៃគណៈកម្មការជាតិប្រយុទ្ធនឹងជំងឺកូវីដ-១៩ (គ.ប.ក) តាមប្រព័ន្ធវីដេអូហ្សូម (ZOOM) ។ នាយឧត្តមសេនីយ៍ សន្តិបណ្ឌិត នេត សាវឿន បានឲ្យដឹងថា កិច្ចប្រជុំលើកទី១ របស់គណៈកម្មការប្រចាំការ នៃគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ដើម្បីពិភាក្សាលើរបៀបវារៈចំនួនពីរ រួមមាន៖ ១-ពិនិត្យ ពិភាក្សាលើសេចក្តីព្រាង នៃសេចក្តីសម្រេចស្តីពីការរៀបចំ និងការប្រព្រឹត្តទៅ នៃគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ (គ.អ.ក)។ ២-ពិនិត្យ ពិភាក្សាលើការដាក់ឲ្យដំណើរការជាផ្លូវការនូវការព្យាបាលអ្នកជំងឺកូវីដ-១៩ ដែលគ្មានរោគសញ្ញា និងកម្រិតស្រាលនៅតាមផ្ទះ នៅភូមិសាស្រ្តរាជធានីភ្នំពេញ៕ រក្សាសិទ្ធិដោយៈ ចេស្តារ | 2021-06-16T12:09:10+07:00 | cen.com.kh | https://cen.com.kh/archives/347555.html |
e97e62da-5178-4924-973c-70979820054d | បិទភូមិទៀតហើយ ! នៅខេត្តតាកែវ ដោយសារមានពលរដ្ឋឆ្លងកូវីដច្រើន | រដ្ឋបាលខេត្តតាកែវ បានសម្រេចបិទភូមិសាស្ត្រ ភូមិកំពែងធំ ឃុំកំពែង ស្រុកព្រៃកប្បាស ដែលជាតំបន់មានអ្នកវិជ្ជមានជំងឺកូវីដ-១៩ ប៉ះពាល់ដោយផ្ទាល់ និងដោយប្រយោលច្រើននាក់ ពាក់ព័ន្ធក្នុងព្រឹត្តិការណ៍សហគមន៍២០កុម្ភៈ គឺធ្វើឡើងចាប់ពីម៉ោង០៨និង០០នាទីព្រឹក ថ្ងៃទី១៦ ខែមិថុនា ឆ្នាំ២០២១ រហូតមានការជូនដំណឹងជាថ្មី ។ សូមបញ្ជាក់ថា នៅថ្ងៃទី១៥ ខែមិថុនា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៤៩៥នាក់ ខណៈអ្នកជំងឺ ៦០៤នាក់ជាសះស្បើយ។ បើគិតត្រឹមព្រឹកថ្ងៃទី១៥ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៣៩ ៤៦៤នាក់ ក្នុងនោះអ្នកជាសះស្បើយសរុបចំនួន ៣៣ ៥៧១នាក់ និងស្លាប់សរុបចំនួន ៣៦១នាក់៕ | 2021-06-16T10:46:01+07:00 | kbnnews.com | https://kbn.news/archives/226643 |
c6cf2fdf-4a04-4a91-a77d-5d4de46920ef | វៀតណាម មិនត្រឹមតែយកសាឡង់មកដាក់ទេ ពេលនេះបានយកនាវាកងទ័ពការពារព្រំដែនចំនួន៣គ្រឿងទៀតមកដាក់ពង្រាយ ដើម្បីកុំឲ្យពលរដ្ឋខ្លួនឆ្លងចូលទឹកដីប្រទេស | យោងតាមប្រភពផ្ដល់ព័ត៌មានច្បាស់ការមួយបានឲ្យដឹងថា នៅចំណុចច្រកទ្វារព្រំដែនអន្តរជាតិ កោះរកា និងក្អមសំណ (ព្រំដែនកម្ពុជា-វៀតណាម) សមត្ថកិច្ចព្រំដែនវៀតណាម បានយកសាឡង់ដឹកខ្សាច់ ប្រមាណ ៣៥គ្រឿង និងនាវាកងទ័ពការពារព្រំដែនចំនួន៣គ្រឿង មកដាក់ពង្រាយបិទទន្លេមេង្គ ក្នុងគោលបំណងដើម្បីទប់ស្កាត់ ផ្ទះបណ្ដែតទឹក បែចិញ្ចឹមត្រី របស់ជនជាតិវៀតណាម ចំនួន៧៨បែ ចូលទៅក្នុងប្រទេសវៀតណាម ។ បច្ចុប្បន្នបែចិញ្ចឹមត្រីចំនួន៧៨ របស់ជនជាតិវៀតណាម ដែលធ្វើដំណើរចេញពីរាជធានីភ្នំពេញ សំដៅចូលទៅក្នុងប្រទេសវៀតណាម កំពុងសំចតនៅកោះតាឈឹង ស្ថិតក្នុងភូមិសាស្រ្ត ឃុំខ្ពបអាទាវ ស្រុកលើដែក ខេត្តកណ្តាល ចម្ងាយពីខ្សែបន្ទាន់ព្រំដែនប្រមាណ១៤ ទៅ១៥គីឡូម៉ែត្រ ៕ | 2021-06-16T09:31:13+07:00 | kbnnews.com | https://kbn.news/archives/226616 |
e7a2e2f0-0a5d-4488-aab8-709483e3dcd7 | បង្កើនការប្រុងប្រយ័ត្ន! អាជ្ញាធរ សម្រេចបិទខ្ទប់ទីតាំងផ្សារណាត់ទាំងយប់ ក្រោយរកឃើញអាជីវករម្នាក់ជាជាងកាត់ដេរឆ្លងកូវីដ១៩ | រដ្ឋបាលក្រុងបាត់ដំបងសម្រេចបិទខ្ទប់ទីតាំងផ្សារណាត់ជាបណ្តោះអាសន្ន ទាំងយប់នៅថ្ងៃទី១៥ ខែមិថុនា ឆ្នាំ២០២១ ក្រោយពីការរកឃើញអាជីវករម្នាក់ជាជាងកាត់ដេរវិជ្ជមានកូវីដ១៩ ។ យោងតាមរបាយការណ៍រដ្ឋបាលក្រុងបាត់ដំបងបានឲ្យដឹងថា នាថ្ងៃទី១៥ ខែមិថុនា ឆ្នាំ២០២១ បានរកឃើញអ្នកវិជ្ជមានកូវីដ១៩ ១នាក់ឈ្មោះ ម៉ូត សារីយ៉ា ដែលគាត់ប្រកបមុខរបរកាត់ដេរនៅក្នុងផ្សារណាត់ដែលតូបរបស់គាត់ស្ថិតនៅប៉ែកខាងត្បូងនៅផ្សារ និងមានទីលំនៅបច្ចុប្បន្នស្ថិតនៅក្រុមទី 9 ភូមិស្លាកែត សង្កាត់ស្លាកែត ក្រុងបាត់ដំបង ខេត្តបាត់ដំបង។ រដ្ឋបាលក្រុងបាត់ដំបងអំពាវនាវដល់បងប្អូនអាជីវករដែលលក់ដូរក៏ដូចជាប្រកបអាជីវកម្មនៅចាប់ពីផ្លូវកណ្ដាលផ្សារទៅខាងត្បូងទាំងអស់និងអ្នកពាក់ព័ន្ធមួយអ្នកជំងឺកូវីដ១៩ ខាងលើសូមទៅយកសំណាកនៅមន្ទីរពេទ្យបង្អែកខេត្តបាត់ដំបង ហើយនឹងធ្វើការផ្អាកលក់ដូរនៅប៉ែកខាងត្បូង៕ | 2021-06-16T08:52:37+07:00 | kbnnews.com | https://kbn.news/archives/226600 |
d4836e79-95c8-45ae-bf44-6786a1559c61 | ខេត្តកំពង់ធំ បន្តរកឃើញអ្នកឆ្លងជំងឺកូវីដ១៩ ចំនួន ២៧នាក់! | រដ្ឋបាលខេត្តកពង់ធំ បានចេញសេចក្ដីប្រកាសមួយស្ដីពីការរកឃើញករណីអ្នកឆ្លងជំងឺកូវីដ១៩ ចំនួន២៧នាក់ និងជាសះស្បើយចំនួន ២១នាក់ នៅថ្ងៃទី១៥ ខែមិថុនា ឆ្នាំ២០២១ ។ ជាមួយគ្នានោះដែរ រដ្ឋបាលខេត្ត បានស្រាវជ្រាវបន្តរកអ្នកដែលបានពាក់ព័ន្ធជាមួយនិងអ្នកជំងឺកូវីដ១៩ទាំងអស់ ដើម្បីយកមកធ្វើចត្តាឡីស័កនិង តេស្តរកមេរោគ ឲ្យបានឆាប់។ ដូច្នេះ ដើម្បីទប់ស្កាត់ការរីករាលដាលនៃជំងឺកូវីដ១៩ សូមអំពាវនាវដល់អ្នកដែលប៉ះពាល់ផ្ទាល់ ឬ ប្រយោល ប្រញាប់រួសរាន់ទៅធ្វើតេស្តនៅតាមមន្ទីរពេទ្យ ឬតាមមណ្ឌលសុខភាពណាមួយដែលនៅជិតលោកអ្នក៕ ខាងក្រោមនេះជាសេចក្ដីលម្អិតរបស់រដ្ឋបាលខេត្តកំពង់ធំ៖ | 2021-06-16T08:36:03+07:00 | kbnnews.com | https://kbn.news/archives/226582 |
5079e837-f339-4727-a4b9-be9e8b269608 | ករណីឆ្លងជំងឺកូវីដ១៩បន្តកើនឡើងតាមបណ្តាខេត្ត ខណៈអាជ្ញាធរបន្តពង្រឹងវិធានការទប់ស្កាត់ | ករណីឆ្លងជំងឺកូវីដ១៩បន្តកើនឡើងនៅតាមបណ្តាខេត្តក្នុងប្រទេសកម្ពុជា ដែលនាំឲ្យមានការព្រួយបារម្ភបន្ថែមនៃការឆ្លងរាលដាលកាន់តែខ្លាំង។ អាជ្ញាធរនៅតាមបណ្តាខេត្តមួយចំនួនបានអះអាងថារដ្ឋបាលខេត្តបន្តរឹតបន្តឹង ដើម្បីធានាថាកុំឲ្យឆ្លងទ្រង់ទ្រាយធំ។ នៅថ្ងៃទី១៦ ខែមិថុនានេះ រដ្ឋបាលខេត្តកំពង់ចាមបានចេញសេចក្ដីប្រកាសព័ត៌មានមួយ ដោយរកឃើញមនុស្ស៤០នាក់ឆ្លងជំងឺកូវីដ១៩ដែលពួកគេ សុទ្ធតែជាអ្នកពាក់ព័ន្ធជាមួយកម្មកររោងចក្រដែលផ្ទុះឆ្លងកូវីដ១៩កាលពីកន្លងទៅ។ ចំណែករដ្ឋបាលខេត្តស្វាយរៀងក៏បានប្រកាសនៅថ្ងៃពុធនេះថារកឃើញមនុស្ស២២នាក់បន្ថែមទៀតឆ្លងជំងឺកូវីដ១៩។ រដ្ឋបាលខេត្តបន្ទាយមានជ័យប្រកាសរកឃើញអ្នកឆ្លងជំងឺកូវីដ១៩ចំនួន៤៩នាក់។ កាលពីថ្ងៃអង្គារ រដ្ឋបាលខេត្តបាត់ដំបងប្រកាសរកឃើញអ្នកឆ្លងជំងឺកូវីដ១៩ចំនួន៧នាក់។ លោក សឿម ប៊ុនរិទ្ធិ អភិបាលរងខេត្តបាត់ដំបងនិងជាអ្នកនាំពាក្យ បានថ្លែងប្រាប់VOAថា គិតមកត្រឹមថ្ងៃពុធនេះ ខេត្តបាត់ដំបងមានកើតជំងឺកូវីដ១៩ចំនួន៥៤៩នាក់ និងករណីស្លាប់៣នាក់។ លោកបន្តថាជាផ្នែកនៃវិធានការទប់ស្កាត់ការឆ្លងរាលដាលនៅក្នុងភូមិសាស្រ្តខេត្ត រដ្ឋបាលខេត្តបានផ្តោតលើយន្តការតាមដានកំណត់មុខសញ្ញាអ្នកឆ្លង ការរៀបចំចត្តាឡីស័ក ការយកសំណាក និងការព្យាបាលឲ្យទាន់ពេលវេលា។ ពាក់ព័ន្ធនឹងវិធានការតាមដានលើលំហូរពលរដ្ឋចូលក្នុងខេត្ត លោក ប៊ុនរិទ្ធិ បានលើកឡើងថាអាជ្ញាធរតាមមូលដ្ឋានតែងចុះសួរនាំព័ត៌មានពាក់ព័ន្ធទីតាំងនៃការធ្វើដំណើរចេញមក ហើយចាត់វិធានការតាមសេចក្តីណែនាំរបស់ក្រសួងសុខាភិបាលក្នុងករណីរកឃើញមានជំងឺកូវីដ១៩។ លោកថ្លែងថា៖ «អាហ្នឹង យើងទៅយកសំណាកគាត់។ ប៉ុន្តែភាគច្រើននៅពេលយើងមានការសង្ស័យ យើងយកសំណាកត្រូវតែមានវិជ្ជមាន។ ដល់ពេលវិជ្ជមានយើងចាប់ផ្តើមនាំគាត់មកធ្វើការព្យាបាលនៅមន្ទីរពេទ្យបង្អែក ឬក៏មណ្ឌលសុខភាព។ ហើយដោយឡែក អ្នកដែលនៅផ្ទះហ្នឹងគឺត្រូវតែរៀបចំហៅថាបិទខ្ទប់ មិនឲ្យមានការចេញចូល»។ អភិបាលរងខេត្តបាត់ដំបងរូបនេះបានលើកឡើងថានាពេលបច្ចុប្បន្ន រដ្ឋបាលខេត្តនៅកំពុងរង់ចាំទទួលវ៉ាក់សាំងពីរដ្ឋាភិបាល ដើម្បីចាប់ផ្តើមយុទ្ធនាការចាក់វ៉ាក់សាំងផ្តោតលើមន្រ្តីរាជការ វេជ្ជបណ្ឌិត គ្រូបង្រៀន និងមន្រ្តីយោធា។ ចំណែករដ្ឋបាលខេត្តសៀមរាបកាលពីថ្ងៃអង្គារបានប្រកាសរកឃើញអ្នកវិជ្ជមានជំងឺកូវីដ១៩ ចំនួន១២នាក់។ លោក លី សំរិទ្ធ អភិបាលរងខេត្តសៀមរាបនិងជាអ្នកនាំពាក្យ ប្រាប់VOAថាខេត្តសៀមរាបមានចំនួនអ្នកឆ្លងចំនួន៥០៦នាក់សរុប និងអ្នកស្លាប់ចំនួន៣នាក់។ លោកបន្តថារដ្ឋបាលខេត្តសៀមរាបបានដាក់ពង្រាយប៉ុស្តិ៍ត្រួតពិនិត្យតាមបណ្តាស្រុកជាប់ព្រំប្រទល់ខេត្តកំពង់ធំ និងខេត្តឧត្តរមានជ័យ។ លោកក៏បានសង្កត់ធ្ងន់ពីសារសំខាន់នៃការប្រមូលទិន្នន័យនិងកំណត់មុខសញ្ញាឆាប់រហ័សលើលំហូរពលរដ្ឋចេញចូលខេត្តជាផ្នែកនៃវិធានការទប់ស្កាត់ការឆ្លងជំងឺកូវីដ១៩ផងដែរ។ លោកថ្លែងថា៖ «វិធានការនេះបានផ្តល់ភាពងាយស្រួលឲ្យយើង ពេលដែលគាត់ចូលមកក្នុងខេត្តហើយ ឬក៏គាត់ឆ្លងកាត់ខេត្តសៀមរាបទៅកាន់ខេត្តដទៃទៀត បើសិនជាមានវិជ្ជមាន មានទិន្នន័យរបស់យើងស្រាប់។ អញ្ចឹងយើងងាយបន្តតាមដាន ណែនាំនិងផ្តល់ព័ត៌មានទៅខេត្តជិត ឬជុំវិញខេត្តយើង ហើយជាពិសេសយើងបានធ្វើហើយ ផ្តល់ព័ត៌មានទៅខេត្តផ្សេងៗបាន»។ នាពេលបច្ចុប្បន្ន រដ្ឋបាលខេត្តសៀមរាបនៅបន្តកំណត់តំបន់រឹតត្បិតចំនួន៥តំបន់ រួមមានតំបន់ក្រហមចំនួន២ តំបន់លឿងទុំ២ និងតំបន់លឿង១ ក្នុងគោលដៅបិទខ្ទប់ការឆ្លងជំងឺកូវីដ១៩ ក្នុងសហគមន៍។ តំបន់ក្រហមមានឃុំកំពង់ឃ្លាំង ស្រុកសូទ្រនិគម និងសង្កាត់ស្រង៉ែ ក្រុងសៀមរាប តំបន់លឿងទុំមានឃុំដំដែក ស្រុកសូទ្រនិគម និងឃុំគោកធ្លកក្រោម ស្រុកជីក្រែង ខណៈឃុំកំពង់ក្តី ស្រុកជីក្រែង ជាតំបន់លឿង។ លោក លី សំរិទ្ធ បានបន្ថែមថានាពេលបច្ចុប្បន្ន រដ្ឋបាលខេត្តសៀមរាបកំពុងរៀបចំបញ្ជីឈ្មោះ និងដាក់ជាសំណើសម្រាប់យុទ្ធនាការចាក់វ៉ាក់សាំង បង្ការជំងឺកូវីដ១៩ ខណៈរង់ចាំការបែងចែកតំបន់ដើម្បីផ្តល់វ៉ាក់សាំង។ បន្ថែមពីនេះទៅទៀត អាជ្ញាធរខេត្តសៀមរាបក៏បានសម្រេចបន្តផ្អាកលក់គ្រឿងស្រវឹងគ្រប់ប្រភេទ និងការជួបជុំប្រមូលផ្តុំគ្នាពិសាគ្រឿងស្រវឹងគ្រប់ប្រភេទ រហូតដល់មានការជូនដំណឹងសាជាថ្មី។ នេះបើយោងតាមសេចក្តីជូនដំណឹងមួយចុះថ្ងៃទី១៦ ខែមិថុនា។ លោក យង់ គិមអេង ប្រធានមជ្ឈមណ្ឌលដើម្បីអភិវឌ្ឍនិងសន្តិភាព បានលើកឡើងថាការអនុវត្តវិធានការទប់ស្កាត់ជំងឺកូវីដ១៩នាពេលបច្ចុប្បន្ន នៅមានភាពខ្វះចន្លោះ ដោយសារតែធនធាន និងសមត្ថភាពមានកម្រិតរបស់អាជ្ញាធរតាមមូលដ្ឋានក្នុងគ្រប់គ្រងលើចលនារបស់ពលរដ្ឋធ្វើដំណើរ ក៏ដូចជាតម្រូវការផ្តល់ដំណឹងឲ្យបានទាន់ពេលវេលា។ លោកបញ្ជាក់ថា៖ «អ្នកដែលមានការសង្ស័យកូវីដ១៩ ឬក៏អ្នកទៅពីតំបន់សង្ស័យហ្នឹងគឺមិនអាចគ្រប់គ្រងបាន ដោយសារតែអ្នកផ្ទះគាត់ហ្នឹងក៏មិនបានជូនដំណឹង។ អ្នកខ្លះទៀតពេលទៅដល់គឺ អាជ្ញាធរមិនបានដឹង។ ដូច្នេះហើយបានជាធ្វើឲ្យអ្នកទៅតំបន់ប្រឈម ឬហានិភ័យខ្ពស់មួយចំនួនហ្នឹងគឺ អាជ្ញាធរគាត់អត់បានដឹង។ កាលណាអត់បានដឹង អត់បានឮ គឺអាចធ្វើឲ្យមានការឆ្លងហ្នឹងកើតឡើងនៅពេលដែលគាត់ធ្វើដំណើរទៅដល់ស្រុកកំណើត ឬទីសំណាក់ណាមួយរបស់គាត់ហ្នឹង»។ បន្ថែមពីនេះទៀត លោកក៏បានសង្កត់ធ្ងន់ពីសារសំខាន់នៃការចែកចាយវ៉ាក់សាំងគួរដល់កន្លែងមានហានិភ័យឆ្លងខ្ពស់ ឬការឆ្លងខ្ពស់ ក៏ដូចជាការធានាថាចាក់វ៉ាក់សាំង គឺត្រូវបានធ្វើឡើងនៅក្នុងស្មារតីមិនមានការរើសអើងផ្នែកនយោបាយ ឬបក្ខពួកនិយម។ គិតមកត្រឹមថ្ងៃពុធនេះ ក្រសួងសុខាភិបាលបានរកឃើញករណីឆ្លងថ្មីចំនួន ៦៩៣ករណី ដោយធ្វើឲ្យចំនួនអ្នកឆ្លងសរុបកើនដល់ជាង ៤ម៉ឺននាក់ ហើយករណីស្លាប់សរុបមាន៣៦៨នាក់។ កម្ពុជាបានផ្តល់វ៉ាក់សាំងជូនពលរដ្ឋចំនួនជាង៣លាន១សែននាក់ គិតត្រឹមថ្ងៃទី១៥ ខែមិថុនា ដែលស្មើប្រមាណ៣១%នៃចំនួនគោលដៅចាក់វ៉ាក់សាំងឲ្យបាន១០លាននាក់។ នេះបើយោងទៅតាមរបាយការណ៍របស់អនុគណៈកម្មការតាមដាន និងវាយតម្លៃនៃគណៈកម្មការចំពោះកិច្ចចាក់វ៉ាក់សាំងកូវីដ១៩។ រដ្ឋាភិបាលមានគោលដៅចាក់វ៉ាក់សាំងដល់ប្រជាពលរដ្ឋឲ្យបានយ៉ាងតិច១០លាននាក់នៅចុងឆ្នាំ២០២១នេះ ឬដើមឆ្នាំ២០២២៕ | 2021-06-16T07:00:00+07:00 | khmer.voanews.com | https://khmer.voanews.com/a/authorities-say-covid19-has-more-spread-to-provinces-raising-more-concerns/5931194.html |
b0dcdad2-0a13-49a6-b99b-63c4aa97ba55 | ចំនួនអ្នកស្លាប់ដោយកូវីដកើនឡើងបង្ហាញពីប្រព័ន្ធសុខាភិបាលកម្ពុជាទន់ខ្សោយនិងសុខភាពពលរដ្ឋមិនល្អប្រសើរ | ចំនួនអ្នកស្លាប់ដោយសារជំងឺកូវីដ១៩ក្នុងប្រទេសកម្ពុជាបានកើនឡើងខ្លាំងគួរឲ្យកត់សម្គាល់នៅរយៈពេល២សប្តាហ៍ចុងក្រោយនេះ។ នៅថ្ងៃពុធនេះ ក្រសួងសុខាភិបាលបានរាយការណ៍ថាចំនួនអ្នកស្លាប់ដោយសារជំងឺនេះ មានចំនួន៧នាក់ ដែលនាំឲ្យករណីស្លាប់សរុបក្នុងប្រទេសកម្ពុជា គិតចាប់ពីខែកុម្ភៈ ឆ្នាំ២០២១នេះ មានចំនួន៣៦៨នាក់។ ក្នុងរយៈពេល១៥ថ្ងៃនៃខែមិថុនានេះ អ្នកស្លាប់ដោយសារជំងឺកូវីដដែលត្រូវបានក្រសួងសុខាភិបាលប្រកាស មានប្រមាណ១៥០នាក់។ កាលពីថ្ងៃអង្គារ ក្រសួងបានរាយការណ៍ថាមនុស្ស១៣នាក់បានស្លាប់ដោយសារជំងឺកូវីដ១៩។ ចំណែកកាលពីថ្ងៃច័ន្ទ ក្រសួងបញ្ជាក់ថាមនុស្ស១៣នាក់ ក៏បានស្លាប់ដោយសារជំងឺនេះ។ កំណើនករណីស្លាប់ចុងក្រោយនេះ នាំឲ្យមានការព្រួយបារម្ភយ៉ាងខ្លាំងទៅលើភាពទន់ខ្សោយនៃប្រព័ន្ធសុខាភិបាលកម្ពុជា ស្ថានភាពសុខភាពរបស់ប្រជាពលរដ្ឋមិនល្អ និងកង្វះខាតឧបករណ៍ជំនួយផ្លូវដង្ហើមជាដើម ខណៈប្រទេសកម្ពុជាកំពុងប្រឈមនឹងការឆ្លងខ្លាំង និងកង្វះកន្លែងព្យាបាលសម្រាកព្យាបាលផងដែរ។ ចាប់តាំងពីផ្ទុះឆ្លងព្រឹត្តិការណ៍២០កុម្ភៈ កម្ពុជារាយការណ៍ករណីឆ្លងសរុបប្រមាណ៤ម៉ឺននាក់ហើយរហូតមកដល់ថ្ងៃទី១៦ ខែមិថុនានេះ។ ករណីឆ្លងក្នុងរយៈពេល១៥ថ្ងៃក្នុងខែមិថុនានេះ មានប្រមាណ៩.៣៧០នាក់។ អង្គការសុខភាពពិភពលោក (WHO) បានលើកឡើងថាមនុស្សឆ្លងកូវីដ១៩ ហើយស្ថិតក្នុងហានិភ័យខ្ពស់ គឺជាក្រុមមនុស្សចាស់ជរា អ្នកជក់បារី អ្នកជំងឺធាត់ អ្នកមានជំងឺរ៉ាំរ៉ៃ ដូចជាបេះដូងនិងទឹកនោមផ្អែមជាដើម។ លោក នុត សម្បត្តិ ប្រធានវិទ្យាស្ថានវេជ្ជសាស្ត្រ ជីវសាស្ត្រ និងកសិកម្មនៃរាជបណ្ឌិត្យសភាកម្ពុជា និងជាវេជ្ជបណ្ឌិតមួយរូប មានប្រសាសន៍ថាចំនួនអ្នកស្លាប់ដោយសារជំងឺកូវីដ១៩ក្នុងប្រទេសកម្ពុជានាពេលនេះ ជា«តួលេខខ្ពស់» បើធៀបនឹងប្រទេសជិតខាងកម្ពុជា ដូចជាឡាវ ថៃ និងវៀតណាម ក្នុងចំណោមប្រជាជនសរុប។ លោកថាអ្នកស្លាប់ដោយសារជំងឺកូវីដ១៩ ភាគច្រើនដោយសារពួកគេមានជំងឺរ៉ាំរៃច្រើន និងមានអាយុលើសពី៦៥ឆ្នាំ។ លោកបញ្ជាក់ថានេះបង្ហាញថាប្រជាពលរដ្ឋខ្មែរមានបញ្ហាសុខភាពច្រើន ហើយវាអាចមកពីឥទ្ធិពលនៃការឆ្លងកាត់របបខ្មែរក្រហម។ លោកថ្លែងថា៖ «អាហ្នឹងយើងក៏សបញ្ជាក់ឲ្យឃើញថាប្រជាជនយើងហ្នឹងមានបញ្ហាសុខភាពច្រើន ហើយគាត់អាយុប៉ុណ្ណឹង គាត់ឆ្លងកាត់របបខ្មែរក្រហម។ អញ្ចឹងអាការបន្សល់ពីរបបខ្មែរក្រហមនេះ ធ្វើឲ្យគាត់ខ្លះមានជំងឺរ៉ាំរ៉ៃ គាត់ខ្វះជីវភាព ហូបមិនគ្រប់គ្រាន់ វាធ្វើឲ្យវាខ្វះនូវជីវជាតិ ធ្វើឲ្យសរីរាង្គគាត់ហ្នឹង មិនមានអង់ទីករគ្រប់គ្រាន់សម្រាប់ប្រឆាំងនឹងមេរោគ។ អញ្ចឹងគាត់ងាយនឹងឆ្លង ហើយគាត់ងាយនឹងស្លាប់ដែរ អាហ្នឹងក៏ជាកត្តាមួយដែរ»។ លោក នុត សម្បត្តិ បន្ថែមថាប្រព័ន្ធសុខាភិបាលរបស់កម្ពុជានៅមានកម្រិតនៅឡើយ ដូច្នេះពេលជួបហានិភ័យ នឹងមានបញ្ហាច្រើនផងដែរ។ លោកបញ្ជាក់បន្ថែមថា៖ «ដូច្នេះហើយ បានជាអាហ្នឹងបានជាកត្តាមួយដែរ ដែលធ្វើឲ្យការឆ្លងរបស់យើង ក៏ងាយនឹងឆ្លង ហើយក៏ងាយរងគ្រោះដល់អាយុជីវិត»។ កន្លងទៅ ក្រសួងសុខាភិបាលធ្លាប់បានប្រកាសករណីស្លាប់ដោយសារជំងឺកូវីដ១៩ ដោយបញ្ជាក់ថាដោយសារពួកគេមានជំងឺប្រចាំកាយធ្ងន់ធ្ងរបន្ថែមពីលើជំងឺកូវីដ១៩ ទើបធ្វើឲ្យប៉ះពាល់ដល់សួតរបស់ពួកគេធ្ងន់ធ្ងរ បណ្តាលឲ្យស្លាប់ក្នុងរយៈពេលខ្លី។ ក្រសួងបញ្ជាក់ថាអ្នកខ្លះមកទទួលការព្យាបាលនៅមន្ទីរពេទ្យ ហើយត្រូវបានធ្វើតេស្តរកឃើញវិជ្ជមានជំងឺកូវីដ១៩។ ហើយអ្នកជំងឺបានស្លាប់នៅថ្ងៃបន្ទាប់។ ប៉ុន្តែក្រោយមក ក្រសួងសុខាភិបាលលែងផ្សព្វផ្សាយសេចក្តីប្រកាសព័ត៌មាននៃករណីស្លាប់នីមួយៗ ដោយគ្រាន់តែបញ្ជាក់ចំនួនអ្នកស្លាប់ក្នុងមួយថ្ងៃតែប៉ុណ្ណោះ។ VOA មិនអាចសុំការអត្ថាធិប្បាយពីលោក ហុក គឹមចេង អគ្គនាយកបច្ចេកទេសនៃក្រសួងសុខាភិបាលនិងលោកស្រី ឱ វណ្ណឌីន អ្នកនាំពាក្យក្រសួងបានទេ កាលពីថ្ងៃអង្គារនិងនៅថ្ងៃពុធនេះ។ VOA ក៏មិនទាន់អាចសុំការអត្ថាធិប្បាយពីលោក ងី ម៉េង ប្រធានមន្ទីរពេទ្យខ្មែរសូវៀត ដែលជាកន្លែងព្យាបាលជំងឺកូវីដ១៩ធ្ងន់ធ្ងរ បាននៅឡើយទេ។ ចំណែកអនុប្រធានមន្ទីរពេទ្យមិត្តភាពខ្មែរសូវៀត លោក ឆឹង យ៉ៅយ៉េន បានបដិសេធមិនផ្តល់ការអត្ថាធិប្បាយ ដោយបង្វែរសំណួរទៅលោក ងី ម៉េង វិញ។ នៅរាជធានីភ្នំពេញ ក្រសួងសុខាភិបាលក៏បានផ្សព្វផ្សាយសារដែលមាននៅលើបដានិងមានអត្ថន័យថា«ប្តេជ្ញាឈប់ជក់បារីនៅថ្ងៃនេះ អ្នកនឹងអាចចូលរួមកាត់បន្ថយហានិភ័យ ផលវិបាកសុខភាពធ្ងន់ធ្ងរ បណ្តាលមកពីជំងឺកូវីដ១៩»។ លោក ភិន ទិត្យ អាយុ៤៦ឆ្នាំ ជាប្រជាពលរដ្ឋម្នាក់ រស់នៅក្នុងឃុំប៉ាតេ ស្រុកអូរយ៉ាដាវ ខេត្តរតនគិរី ដែលបានបាត់បង់កូនស្រីរបស់លោកឈ្មោះ ភិន សុដាលីន អាយុ១៧ឆ្នាំ ដែលត្រូវបានរាយការណ៍ថាស្លាប់ដោយសារជំងឺកូវីដ១៩។ កូនស្រីរបស់លោកត្រូវបានពេទ្យបញ្ជាក់ថាមានជំងឺកូវីដ១៩ កាលពីថ្ងៃទី២៦ ខែមេសា ហើយត្រូវបានបញ្ជូនទៅព្យាបាលនៅមណ្ឌលព្យាបាលដឺព្រីមៀរសែនសុខ ក្នុងខណ្ឌសែនសុខ រាជធានីភ្នំពេញ។ ឪពុករបស់ជនរងគ្រោះបានរៀបរាប់ថាកូនស្រីមានជំងឺប្រចាំកាយផ្នែកតម្រងនោម ដោយបានសម្រាកព្យាបាលជាងមួយខែនៅមន្ទីរពេទ្យកេតុមាលា។ ប៉ុន្តែបន្ទាប់មករកឃើញថាមានជំងឺកូវីដ១៩។ សម្រាប់លោកជាឪពុកមិនដឹងច្បាស់នោះទេថាកូនស្រីពិតជាមានជំងឺកូវីដ១៩ ឬយ៉ាងណា ដោយសារកូនមិនមានអាការៈផ្តាសាយ ក្អក ពិបាកដកដង្ហើម ក្រៅតែពីក្តៅខ្លួនតែប៉ុណ្ណោះ។ លោកបញ្ជាក់ថា៖ «អត់មានហត់ អត់មានក្អក។ កូនរបស់ខ្ញុំនៅថែទាំផ្ទាល់ដៃ នៅនឹងពេទ្យហ្នឹងមួយខែហើយ អត់មានអីផង»។ ខណៈពេលកូនលោកត្រូវបញ្ជូនទៅសម្រាកព្យាបាលជំងឺកូវីដ១៩ លោកមិនបានដឹងដំណឹងអ្វីទាល់តែសោះ ដោយសារលោកនិងភរិយាត្រូវបានយកទៅធ្វើចត្តាឡីស័កនៅកន្លែងផ្សេង។ ក្រោយមកលោកបាត់ដំណឹងកូនស្រី រកមិនឃើញ ទើបលោកប្រកាសរកតាមហ្វេសប៊ុក រហូតដល់ពេទ្យខលមករូបលោក ហើយប្រាប់ថាកូនបានស្លាប់រួចទៅហើយកាលពីថ្ងៃទី២៦ ខែមេសា គឺនៅថ្ងៃដែលបញ្ជូនចេញពីមន្ទីរពេទ្យកេតុមាលា មកកន្លែងសម្រាកព្យាបាលនៅខណ្ឌសែនសុខ។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍និងសន្តិភាពមានប្រសាសន៍ថាករណីស្លាប់ដោយសារជំងឺកូវីដ១៩មានចំនួនច្រើន ដែលជាការព្រួយបារម្ភមួយចំពោះការរីករាលដាលនៃជំងឺកូវីដ១៩ក្នុងប្រទេសកម្ពុជា។ លោកជំរុញរដ្ឋាភិបាលរកមធ្យោបាយ ដើម្បីធ្វើយ៉ាងណាឲ្យអត្រានៃការស្លាប់នេះធ្លាក់ចុះ ខណៈក្រសួងសុខាភិបាលកំពុងប្រឹងប្រែងទប់ស្កាត់ការឆ្លងជំងឺនេះ។ លោកថ្លែងថា៖ «អញ្ចឹងខ្ញុំក៏ទទួលស្គាល់ថាក្រសួងសុខាភិបាលលោកបានប្រឹងប្រែងយ៉ាងខ្លាំងនៅក្នុងការប្រយុទ្ធប្រឆាំងនឹងជំងឺ កូវីដ១៩ ប៉ុន្តែជាមួយគ្នានោះដែរ ក៏គួររិះរកមធ្យោបាយឲ្យអស់ពីលទ្ធភាព ដើម្បីជួយសង្រ្គោះជីវិតអ្នកដែលឆ្លងកូវីដ១៩ហ្នឹង ដើម្បីឲ្យមានអត្រានៃការស្លាប់នៅទាប ឬក៏អត់មានសោះដែលជាការប្រសើរ»។ បន្ថែមពីនេះ លោកក៏បារម្ភថាអ្នកជំងឺកូវីដ១៩ពុំមានគ្រួសារអាចជួយមើលថែ ក្រៅពីអ្នកជំងឺខ្លួនឯងនិងក្រុមគ្រូពេទ្យតែប៉ុណ្ណោះ។ លោកបញ្ជាក់បន្ថែមថា៖ «ក្នុងនោះដែរ យើងក៏មានការព្រួយបារម្ភដែរថាតើបំពង់អុកស៊ីសែនហ្នឹង វាគ្រប់គ្រាន់សម្រាប់ផ្តល់ឲ្យពួកគាត់ទេនៅពេលដែលគាត់មានអាការៈធ្ងន់ធ្ងរ ដែលត្រូវការខ្យល់អុកស៊ីសែន ដើម្បីជំនួយដល់ការដកដង្ហើមអីជាដើម»។ លោក យង់ គិមអេង ឲ្យដឹងទៀតថាការដែលប្រជាពលរដ្ឋមិនដឹងថាខ្លួនមានជំងឺកូវីដ១៩ ហើយស្ថិតក្នុងស្ថានភាពធ្ងន់ធ្ងរ ទើបទៅមន្ទីរពេទ្យក៏នៅជាបញ្ហាមួយដែរ៕ | 2021-06-16T07:00:00+07:00 | khmer.voanews.com | https://khmer.voanews.com/a/cambodia-reports-150-death-in-15-days-raised-questions-over-poor-health-system/5930978.html |
03cc2f79-3c66-4331-8122-ab2ff5876352 | កូវីដ១៩៖ ខេត្តកំពង់ធំ រកឃើញអ្នកឆ្លងថ្មី២៧នាក់ និងជាសះស្បើយ២១នាក់ | ភ្នំពេញ៖ រដ្ឋបាលខេត្តកំពង់ធំ នៅយប់ថ្ងៃទី១៥ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីករណីររកឃើញ អ្នកវិជ្ជមានជំងឺកូវីដ១៩ ចំនួន២៧នាក់ និងជាសះស្បើយចំនួន២១នាក់។ សូមបញ្ជាក់ថា គិតត្រឹមថ្ងៃទី១៥ ខែមិថុនា ឆ្នាំ២០២១នេះ ខេត្តកំពង់ធំរកឃើញអ្នកឆ្លង ជំងឺកូវីដ១៩ សរុបចំនួន៤៨១នាក់ ក្នុងនោះបានព្យាបាលជាសះស្បើយ ចំនួន២៧១នាក់ និងកំពុងសម្រាកព្យាបាលចំនួន២០៧នាក់ និងស្លាប់២នាក់៕ | 2021-06-16T04:46:00+07:00 | dap-news.com | https://dap-news.com/national/2021/06/15/156352/ |
167fb8b2-cecd-434d-9c8d-c334f6f43be3 | រដ្ឋបាល ខេត្តមណ្ឌលគិរី រកឃើញអ្នកឆ្លងជំងឺ កូវីដ១៩ ចំនួន ១០នាក់ បន្ថែមទៀត | ភ្នំពេញ៖ រដ្ឋបាលខេត្តមណ្ឌលគិរី នៅថ្ងៃទី១៥ ខែមិថុនា ឆ្នាំ២០២១នេះ បានចេញសេចក្ដីព័ត៌មាន ស្ដីពីករណី រកឃើញអ្នកវិជ្ជមានជំងឺកូវីដ១៩ ចំនួន១០នាក់ បន្ថែមទៀត ពាក់ព័ន្ធនឹងព្រឹត្តិការណ៍ សហគមន៍២០កុម្ភៈ។ | 2021-06-16T04:10:00+07:00 | dap-news.com | https://dap-news.com/national/2021/06/15/156347/ |
085e036a-526f-4469-affc-6f8fa0ee3358 | ខេត្តឧត្តរមានជ័យ រកឃើញអ្នកជំងឺកូវីដ១៩ ចំនួន៧នាក់បន្ថែមទៀត ខណៈជាសះស្បើយ ៣នាក់ | រដ្ឋបាលខេត្តឧត្តរមានជ័យ នៅល្ងាចថ្ងៃទី១៥ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៍មានពីការរកឃើញអ្នកជំងឺកូវីដ១៩ ចំនួន៧នាក់ថែមទៀត អ្នកជំងឺ៦នាក់ ជាពលករមកពីប្រទេសថៃ និងម្នាក់ទៀតឆ្លងក្នុងសហគមន៍។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបានយប់នេះ។ សូមបញ្ជាក់ថា គិតត្រឹមល្ងាចថ្ងៃទី១៥ ខែមិថុនាឆ្នាំ២០២១នេះ ខេត្តឧត្តរមានជ័យ រកឃើញករណីឆ្លងជំងឺកូវីដ១៩ ចំនួន១៤០ករណី ក្នុងនោះករណីនាំចូលពីបរទេសចំនួន១២០ករណី និងឆ្លងក្នុងសហគមន៍ចំនួន២០ករណី ព្យាបាលជាសះស្បើយចំនួន៤៩នាក់ កំពុងសម្រាកព្យាបាលចំនួន៩០នាក់ និងស្លាប់ម្នាក់ផងដែរ៕ | 2021-06-16T04:06:00+07:00 | freshnewsasia.com | https://m.freshnewsasia.com/index.php/en/localnews/201652-2021-06-15-14-06-29.html |
ec7f919c-afea-4a64-88a2-7bac4299036c | ខេត្តសៀមរាបបន្តរកឃើញអ្នកវិជ្ជមានជំងឺកូវីដ១៩ ចំនួន ១២នាក់ទៀត នាថ្ងៃទី១៥ ខែមិថុនា | រដ្ឋបាលខេត្តសៀមរាប នាថ្ងៃទី១៥ ខែមិថុនា នេះបានបន្តរកឃើញអ្នកវិជ្ជមានជំងឺកូវីដ១៩ ចំនួន ១២នាក់បន្ថែមទៀត ខណៈអ្នកជំងឺ១នាក់ជាសះស្បើយ និងអនុញ្ញាតឱ្យចេញពីមន្ទីរពេទ្យ។ យោងតាមសេចក្ដីប្រកាសព័ត៌មានរបស់រដ្ឋបាលខេត្តសៀមរាប បានឱ្យដឹងថា ក្នុងចំណោមអ្នកវិជ្ជមានកូវីដ១៩ ទាំង១២នាក់នោះ ករណីទី១ ដល់ទី៩ គឺជាករណីឆ្លងរាលដាលជំងឺកូវីដ-១៩ ក្នុងសហគមន៍ ដែលមានពាក់ព័ន្ធដោយផ្ទាល់ និងប្រយោលនឹងប្រភពដើមមកពីស្រុកជីក្រែង។ ចំពោះករណីទី១០ ជាករណីធ្វើដំណើរមកពីខេត្តកំពង់ស្ពឺ និងករណីទី១១ និង១២ ជាករណីមករកសេវាព្យាបាលនៅមន្ទីរពេទ្យព្រះបាទជ័យវរ្ម័នទី៧ ដោយមានអាការៈសង្ស័យ ក្រុមគ្រូពេទ្យបានយកសំណាកស្រាវជ្រាវរកមេរោគកូវីដ-១៩ ទទួលបានលទ្ធផលវិជ្ជមាន។ នៅថ្ងៃនេះ ក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប បានព្យាបាលជាសះស្បើយអ្នកជំងឺកូវីដ-១៩ ចំនួន០១នាក់ ឈ្មោះ ប្រាក់ ស្រីកា ភេទស្រី អាយុ១២ឆ្នាំ អាសយដ្ឋាននៅភូមិវាល សង្កាត់សំបួរ ក្រុងសៀមរាប ដែលវិជ្ជមានជំងឺកូវីដ-១៩ កាលពីថ្ងៃទី២៨ ខែឧសភា ឆ្នាំ២០២១។ ក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៥០៦នាក់។ ក្នុងនោះបានព្យាបាលជាសះស្បើយចំនួន១១៨នាក់ ស្លាប់៣នាក់ និង៣៨៥នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក៕ | 2021-06-16T03:46:00+07:00 | freshnewsasia.com | https://m.freshnewsasia.com/index.php/en/localnews/201649-2021-06-15-13-46-33.html |
01baeb1d-184b-44cc-b06a-3f15fef076a0 | អាជ្ញាធរខេត្តសៀមរាប បន្តរកឃើញអ្នកជំងឺ កូវីដ១៩ ចំនួន ១២នាក់ថ្មី និងមានករណីជាសះស្បើយ ម្នាក់ | ភ្នំពេញ៖ រដ្ឋបាលខេត្តសៀមរាប នៅថ្ងៃទី១៥ ខែមិថុនា ឆ្នាំ២០២១នេះ បានចេញសេចក្ដីប្កាសព័ត៌មាន ស្ដីពីករណី រកឃើញអ្នកវិជ្ជមានជំងឺកូវីដ-១៩ ថ្មីចំនួន១២នាក់ និងជាសះស្បើយចំនួន ១នាក់ ។ សូបបញ្ជាក់ថា គិតមកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៥០៦នាក់ បានព្យាបាលជាសះ-ស្បើយចំនួន១១៨នាក់ ស្លាប់៣នាក់ និង៣៨៥នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក។ | 2021-06-16T03:20:00+07:00 | dap-news.com | https://dap-news.com/national/2021/06/15/156337/ |
1db9a8ec-a26e-4124-9553-9c08bb2dcee6 | កូវីដ១៩៖ ខេត្តឧត្តរមានជ័យ រកឃើញអ្នកឆ្លងថ្មី ៧នាក់ និងជាសះស្បើយ ៣នាក់ | ភ្នំពេញ៖ រដ្ឋបាលខេត្តឧត្តរមានជ័យ នៅថ្ងៃទី ១៥ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកវិជ្ជមាន ជំងឺកូវីដ១៩ ចំនួន ៧នាក់ ក្នុងនោះ ពាក់ព័ន្ធជាមួយព្រឹត្តិការណ៍ សហគមន៍២០កុម្ភៈ ចំនួន៦នាក់ និងជាករណីនាំចូលពីថៃម្នាក់ និងមានករណីជាសះស្បើយចំនួន០៣ នាក់ ផងដែរ ។ សូមបញ្ជាក់ថា គិតត្រឹមថ្ងៃទី១៥ ខែមិថុនា ឆ្នាំ២០២១នេះ ខេត្តឧត្តរមានជ័យ បានរកឃើញអ្នកវិជ្ជមានជំងឺកូវីដ១៩ ចំនួន ១៤០ករណី ក្នុងនោះករណីនាំចូលពីក្រៅប្រទេសចំនួន ១២០ករណី និងករណីឆ្លងក្នុងសហគមន៍ ២០កុម្ភៈ ចំនួន ២០ករណី និងបានព្យាបាលជាសះស្បើយចំនួន ៤៩ករណី កំពុងសម្រាកព្យាបាលចំនួន ៩០ករណី និងស្លាប់ចំនួន ០១នាក់៕ | 2021-06-16T03:18:00+07:00 | dap-news.com | https://dap-news.com/national/2021/06/15/156332/ |
1ced9911-d654-4edd-a04e-f86c30385f3d | ខេត្តព្រះវិហារ បន្តរកឃើញអ្នកជំងឺកូវីដ១៩ ចំនួន ៦នាក់ថ្មីបន្ថែមទៀត | រដ្ឋបាលខេត្តព្រះវិហារ នៅរសៀលថ្ងៃទី១៥ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មាន ពីការរកឃើញអ្នកជំងឺកូវីដ១៩ ចំនួន៦នាក់ថ្មីបន្ថែមទៀត។ យោងសេចក្តីប្រកាសព័ត៌មាន របស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី១៥ ខែមិថុនានេះ បានបញ្ជាក់ថា ក្នុងចំណោមអ្នកជំងឺកូវីដ១៩ ទាំង៦នាក់នេះ គឺមាន៥នាក់ពាក់ព័ន្ធ និងអ្នកជំងឺកូវីដ១៩ម្នាក់ នៅភូមិអភិវឌ្ឍន៍ សង្កាត់ប៉ាលហាល និងម្នាក់ទៀតពាក់ព័ន្ធ និងអ្នកជំងឺកូវីដ១៩ ម្នាក់ នៅភូមិក្រាំងដូង ឃុំព្រះឃ្លាំង។ សូមបញ្ជាក់ថា គិតត្រឹមព្រលប់ថ្ងៃទី១៥ ខែមិថុនា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន ៣៩នាក់ បានព្យាបាលជាសះស្បើយចំនួន ៨នាក់ និងកំពុងសម្រាកព្យាបាលចំនួន ៣១នាក់ផងដែរ៕ | 2021-06-16T03:16:00+07:00 | freshnewsasia.com | https://m.freshnewsasia.com/index.php/en/localnews/201646-2021-06-15-13-16-14.html |
da78daa5-5eab-42db-bcbb-e075a844a4b9 | កូវីដ១៩៖ ខេត្តបាត់ដំបង រកឃើញអ្នកឆ្លងថ្មី ៧នាក់ ជាសះស្បើយ២០នាក់ និងស្លាប់ម្នាក់ | ភ្នំពេញ៖ រដ្ឋបាលខេត្តបាត់ដំបង នៅថ្ងៃទី១៥ ខែមិថុនា ឆ្នាំ២០២១ បានចេញសេចក្ដីប្រកាសព័ត៌មាន ស្ដីពីករណី រកឃើញអ្នកវិជ្ជមានជំងឺកូវីដ-១៩ ចំនួន ៧នាក់ ក្នុងនោះអ្នកពាក់ព័ន្ធជាមួយព្រឹត្តិការណ៍ សហគមន៍ ២០កុម្ភៈ ចំនួន៥នាក់ និងជាពលករវិលត្រឡប់មកពី ប្រទេសថៃចំនួន២នាក់ និងមានករណីជាសះស្បើយចំនួន ២០នាក់ និងស្លាប់ម្នាក់។ សូមបញ្ជាក់ថា គិតត្រឹមថ្ងៃទី១៥ ខែមិថុនា ឆ្នាំ២០២១នេះ មានអ្នកឆ្លងជំងឺកូវីដ១៩ សរុបចំនួន៥៤៩នាក់ ក្នុងនោះបានព្យាបាលជាសះស្បើយ ចំនួន ២៥៣នាក់ និងកំពុងសម្រាកព្យាបាលចំនួន២៩៤នាក់ ស្លាប់៣នាក់។ | 2021-06-16T02:48:00+07:00 | dap-news.com | https://dap-news.com/national/2021/06/15/156304/ |
3af9f6a0-eb66-4223-aafb-f69fb08289a0 | រដ្ឋបាលខេត្តកំពត បន្តរកឃើញអ្នកឆ្លងជំងឺ កូវីដ១៩ ចំនួន ២៩នាក់ថ្មី | ភ្នំពេញ៖ រដ្ឋបាលខេត្តកំពត នៅថ្ងៃទី១៥ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណី រកឃើញអ្នកឆ្លងជំងឺកូវីដ១៩ ចំនួន២៩នាក់ បន្ថែមទៀត។ សូមបញ្ជាក់ថា គិតត្រឹមថ្ងៃទី១៥ ខែមិថុនា ឆ្នាំ២០២១នេះ ខេត្តកំពតបាន រកឃើញអ្នកឆ្លងជំងឺកូវីដ១៩ សរុបចំនួន ៩០២នាក់ ក្នុងនោះបានព្យាបាលជាសះស្បើយចំនួន ២៨០នាក់ និងកំពុងសម្រាកព្យាបាលចំនួន ៦១៦នាក់ និងស្លាប់ ៦នាក់។ | 2021-06-16T02:44:00+07:00 | dap-news.com | https://dap-news.com/national/2021/06/15/156294/ |
21c4574e-9e33-41b8-9ac2-c031737ebf74 | ខេត្តបន្ទាយមានជ័យ បន្តរកឃើញអ្នកឆ្លង ជំងឺកូវីដ១៩ ចំនួន ៤៥នាក់ បន្ថែមទៀត | ភ្នំពេញ៖ រដ្ឋបាលខេត្តបន្ទាយមានជ័យ នៅថ្ងៃទី១៥ខែមិថុនា ឆ្នាំ២០២១ បានចេញសេចក្តីប្រកាសព័ត៌មាន ស្ដីពីករណីរកឃើញអ្នកវិជ្ជមាន កូវីដ១៩ ចំនួន៤៥នាក់ បន្ថែមទៀត។ | 2021-06-16T02:40:00+07:00 | dap-news.com | https://dap-news.com/national/2021/06/15/156287/ |
2ee86055-11ef-4fce-ab2e-0b7596182d4f | ថ្ងៃទី១៩ មិថុនា ! វ៉ាក់សាំងកូវីដ-១៩ ចំនួន ១លាន ដូសទៀត នឹងមកដល់ កម្ពុជា | នំពេញ ៖ លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចាក់ វ៉ាក់សាំង កូវីដ-១៩ ក្នុងក្របខណ្ឌទូទាំងប្រទេស បានឲ្យដឹងថា នាថ្ងៃទី១៩ ខែមិថុនា ឆ្នាំ២០២១ ខាងមុខនេះ វ៉ាក់សាំង កូវីដ-១៩ នឹងមកដល់កម្ពុជាបន្ថែមទៀត ដើម្បីសម្រុកចាក់ជូនប្រជាពលរដ្ឋ ក្នុងការប្រយុទ្ធប្រឆាំងជំងឺកូវីដ-១៩ នៅកម្ពុជា។ លោកស្រី ឱ វណ្ណឌីន បានលើកឡើងបែបនេះ ក្នុងពិធី ប្រគល់ថវិកា សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ចំនួន១០រៀល ជូនដល់អ្នកស្ម័គ្រចិត្តចាក់វ៉ា ក់ សាំងកូវីដ-១៩ ទី៣លាន គឺអ្នកស្រី ស៊ុ សំអឿន រស់នៅខេត្តកណ្ដាល នៅរសៀលថ្ងៃទី១៥ ខែមិថុនា ឆ្នាំ២០២១៕ | 2021-06-16T02:34:00+07:00 | dap-news.com | https://dap-news.com/national/2021/06/15/156284/ |
eecf124b-c16a-4894-87d5-01ca036ba59f | ក្រសួងសុខាភិបាល ឲ្យបញ្ឈប់ជាបន្ទាន់ការទារ លុយពលរដ្ឋជាថ្នូរ ចាក់វ៉ាក់សាំងកូវីដ-១៩ | ភ្នំពេញ ៖ លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចាក់ វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស បាន បញ្ជាឲ្យបញ្ឈប់ជា បន្ទាន់នូវអំពើទារលុយពីប្រជា ពលរដ្ឋ ដើម្បីជាថ្នូរក្នុងការចាក់វ៉ាក់សាំង កូវីដ-១៩ ។ ការអំពាវនាវនេះ ក្រោយមានជនខិលខូចទារលុយ ពីប្រជាពលរដ្ឋ។ ក្នុងឱកាសប្រគល់ថវិកា សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ចំនួន១០រៀល ជូនដល់អ្នក ស្ម័គ្រចិត្តចាក់វ៉ាក់សាំងកូវីដ-១៩ ទី៣លាន នារសៀលថ្ងៃទី១៥ ខែមិថុនា ឆ្នាំ២០២១ លោកស្រី ឱ វណ្ណឌីន ប្រាប់ក្រុមអ្នកសារព័ត៌មានថា បច្ចុប្បន្នយុទ្ធនាការចាក់ វ៉ាក់សាំងមានល្បឿនលឿន ហើយផែនការចាក់ ឲ្យបាន១០លាននាក់ នឹងទទួលជោគជ័យ នាពេលឆាប់ៗនេះ។ លោកស្រីថា ការចាក់វ៉ាក់សាំងនេះ រាជរដ្ឋាភិបាលកម្ពុជា គ្មានគោលការណ៍យកថវិកាឡើយ។ លោកស្រីបន្ដថា បច្ចុប្បន្នមានជនខិលខូចធ្វើជាក្រុមគ្រូពេទ្យចាក់វ៉ាក់សាំងកូវីដ-១៩ ដោយបានទារលុយពីអ្នកចាក់វ៉ាក់សាំង ហើយក្រសួងក៏បានដោះស្រាយបញ្ហាទាំងនេះរួចរាល់ដែរ។ លោកស្រី ប្រកាសថា ការចាក់វ៉ាក់សាំងគឺគ្មានយកថវិកាឡើយ បើមានជនណាយកត្រូវរាយការណ៍ទៅក្រសួងសុខាភិបាលភ្លាមៗ ដើម្បីចាក់វិធានការតាមផ្លូវ។ លោកស្រីបន្ថែមថា ក្រសួងសុខាភិបាល ធ្វើយ៉ាងណា ឲ្យប្រជាពលរដ្ឋទទួលបានវ៉ាក់សាំងកូវីដ-១៩ត្រឹមត្រូវ និងតាមគោលការណ៍ណែនាំរបស់រាជរដ្ឋាភិបាល។ លោកស្រីបញ្ជាក់ថា «ខ្ញុំសូមប្រកាសថា ជនខិលខូចត្រូវដកខ្លួនចេញ សូមឈប់ប្រព្រឹត្តិនូវអំពើនេះ(ទារយកលុយ) អស់លោកមិនចំណេញអីទេ ទារគាត់ ៤០ដុល្លារ យកទៅមិនរស់ទេ ហើយវាអាក្រក់ទៀត ហើយសំខាន់នោះ ខុសពីគោលនយោបាយរបស់ ប្រមុខរាជរដ្ឋាភិបាល ។ ចឹងបើសិនជនប្រព្រឹត្តិបែបនេះ មានន័យថា គាត់ប្រព្រឹត្តិខុសច្បាប់ ។ ចឹងប្រយ័ត្នរកមុខឃើញ ត្រូវទទួលទោសតាមផ្លូវច្បាប់ហើយ»។ លោកស្រីក៏បានបញ្ជាក់ទៀតថា «សូមឲ្យបញ្ឈប់ជាបន្ទាន់ ប្រសិនបើកន្លែងណាមួយមានហេតុការណ៍ នេះកើតឡើង (ទារយកលុយ) ហើយសូមបងប្អូនកុំចាញ់បោកបន្ដទៀត ហើយបងប្អូនកុំភ័យ កុំខ្លាចអ្វីទាំងអស់»។ ក្រោយមានប្រជាពលរដ្ឋមួយចំនួនចោទសួរថា មូលហេតុអ្វីចាក់វ៉ាក់សាំងកូវីដ-១៩ហើយ នៅឆ្លងជំងឺកូវីដ-១៩ទៀត រដ្ឋលេខាធិការក្រសួងសុខាភិបាល ក៏បានឆ្លើយតបវិញថា ទោះបីប្រជាពលរដ្ឋចាក់ វ៉ាក់សាំងរួចរាល់ក៏ដោយ នៅតែឆ្លងជំងឺកូវីដ-១៩ ប្រសិនបើប្រជាពលរដ្ឋមិនប្រុងប្រយ័ត្នចំពោះខ្លួនឯង ។ យោងតាមរបាយការណ៍របស់ ក្រសួងសុខាភិបាល បានឲ្យដឹងថា គិតត្រឹមថ្ងៃទី១៤ ខែមិថុនា ឆ្នាំ២០២១ ក្រសួងសុខាភិបាល និងក្រសួងការពារជាតិបានចាក់ វ៉ាក់សាំងការពារ កូវីដ-១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសចំនួន ៣,០០០,២៦៤នាក់៕ | 2021-06-16T02:31:00+07:00 | dap-news.com | https://dap-news.com/national/2021/06/15/156280/ |
a589f329-d9cd-42f4-9223-49c50e552a88 | ខេត្តបាត់ដំបង រកឃើញអ្នកកើតជំងឺកូវីដ ចំនួន៧នាក់ និងមកពីប្រទេសថៃ ២នាក់ ព្រមទាំងស្លាប់ម្នាក់ ខណៈជាសះស្បើយ២០នាក់ | រដ្ឋបាលខេត្តបាត់ដំបង នៅល្ងាចថ្ងៃទី១៥ ខែមិថុនា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន ០៧នាក់បន្ថែមទៀត ដែលទើបរកឃើញថ្មី និងជាពលករមកពីប្រទេសថៃ ចំនួន២នាក់ និងករណីអ្នកជំងឺស្លាប់ ១នាក់។ ក្នុងសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានរដ្ឋបាលខេត្តបាត់ដំបង ក៏បានបញ្ជាក់អំពីចំនួនអ្នកជាសះស្បើយ ២០នាក់ផងដែរ។ សូមជម្រាបថា ចាប់ផ្ដើមពីមានការឆ្លងរាលដាលជំងឺកូវីដ១៩ ខេត្តបាត់ដំបង មានអ្នកឆ្លងចំនួន ៥៤៩នាក់ និងបានព្យាបាលជាសះស្បើយ ចំនួន ២៥២នាក់, ស្លាប់ចំនួន៣នាក់ និងកំពុងសម្រាកព្យាបាលនៅតាមមន្ទីរពេទ្យបង្អែកនានាក្នុងខេត្ត ចំនួន៣៩៤នាក់៕ | 2021-06-16T02:29:00+07:00 | freshnewsasia.com | https://m.freshnewsasia.com/index.php/en/localnews/201640-2021-06-15-12-29-43.html |
03c935b5-f71f-4da7-9836-af6fb7128d32 | ក្រុមគ្រូពេទ្យខេត្តស្វាយរៀង បន្តជួយសម្រាលកូនឱ្យស្ត្រីកើតជំងឺកូវីដ១៩ ចំនួន២នាក់ ដោយជោគជ័យ | ក្រុមគ្រូពេទ្យព្យាបាលជំងឺកូវីដ ខេត្តស្វាយរៀង បានបន្តសម្រាលកូនឱ្យអ្នកជំងឺកូវីដ១៩ ចំនួន២នាក់ បានដោយជោគជ័យ នៅថ្ងៃទី១៥ ខែមិថុនា ឆ្នាំ២០២១នេះ។ មន្ទីរពេទ្យខេត្តស្វាយរៀង បានឲ្យដឹងថា នៅវេលាម៉ោង៤ទៀបភ្លឺថ្ងៃនេះ ក្រុមគ្រូពេទ្យបានសម្រាលកូនជូនស្រ្ដីជាជនជាតិខ្មែរម្នាក់ ដែលវិជ្ជមានកូវីដ១៩ មានអាសយដ្ឋាននៅភូមិស្វាយធំ ឃុំស្វាយរំពា ស្រុកស្វាយទាប ខេត្តស្វាយរៀង ដែលកំពុងធ្វើច័ត្តាឡីស័កនិងព្យាបាលជំងឺដោយទទួលបានកូនប្រុសម្នាក់ទម្ងន់ ១.៧គីឡូក្រាម។ ព្រមជាមួយគ្នានេះ នៅវេលាម៉ោង១៣៖៣០នាទីថ្ងៃទី១៥ ខែមិថុនា ឆ្នាំ២០២១ ក្រុមគ្រូពេទ្យនៃមន្ទីរពេទ្យខេត្តស្វាយរៀង បានវះកាត់យកកូនជូនស្រ្ដីជាជនជាតិខ្មែរម្នាក់ ដែលវិជ្ជមានកូវីដ១៩ មានអាសយដ្ឋាននៅភូមិរាមជោ ឃុំស្វាយតាយាន ស្រុកកំពង់រោទិ៍ ខេត្តស្វាយរៀង ដែលកំពុងធ្វើចត្តាឡីស័ក និងព្យាបាលជំងឺ ដោយទទួលបានកូនប្រុសម្នាក់ទម្ងន់ ៣.៧គីឡូក្រាម ដែលនេះជាករណីទីដប់ផងដែរ សម្រាប់មន្ទីរពេទ្យខេត្តស្វាយរៀង ដែលបានជួយសម្រាលកូនដល់អ្នកកើតជំងឺកូវីដ១៩។ លោក តូច ប៉ូលីវ៉ា អភិបាលរងខេត្តស្វាយរៀង បានឲ្យដឹងថា ខេត្តស្វាយរៀងបានរកឃើញអ្នកវិជ្ជមានកូវីដ១៩ ក្នុងព្រឹត្តិការណ៍ ២០កុម្ភៈ មានចំនួនសរុប ១,២៨៩ នាកស្រី ៧៤១នាក់ ករណីជាសះស្បើយចំនួន ៨៦១នាក់ ស្រី ៥០៩នាក់ ករណីកំពុងសម្រាកព្យាបាល ៤១០នាក់ស្រី ២៣០នាក់ និងករណីស្លាប់មានចំនួន ៧នាក់ ស្រី ២នាក់៕ | 2021-06-16T02:25:00+07:00 | freshnewsasia.com | https://m.freshnewsasia.com/index.php/en/localnews/201639-2021-06-15-12-25-31.html |
cb0fe032-dd01-49d6-afae-26763c52ef9c | ខេត្តកោះកុង ប្រកាសពីករណីជាសះស្បើយ អ្នកជំងឺកូវីដ ៨នាក់ | រដ្ឋបាលខេត្តកោះកុង នៅថ្ងៃទី១៥ ខែមិថុនានេះ បានប្រកាសពីករណីជាសះស្បើយ អ្នកជំងឺកូវីដ១៩ ចំនួន ៨នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕ | 2021-06-16T02:11:00+07:00 | freshnewsasia.com | https://m.freshnewsasia.com/index.php/en/localnews/201638-2021-06-15-12-11-18.html |
2a98ea8a-1d8f-44ac-9714-1dce5867cef2 | លោក ឃួង ស្រេង ដាក់ចេញវិធានគ្រប់គ្រងការរីករាលដាលជំងឺកូវីដ១៩ តាមបណ្តារោងចក្រ-សហគ្រាស | លោក ឃួង ស្រេង អភិបាលរាជធានីភ្នំពេញ នៅថ្ងៃទី១៥ ខែមិថុនា ឆ្នាំ២០២១នេះ បានដាក់ចេញផែនការស្តីពីវិធានការគ្រប់គ្រងការរីករាលដាលជំងឺកូវីដ១៩ តាមបណ្តារោងចក្រ និងសហគ្រានៅក្នុង ភូមិសាស្រ្តរាជធានីភ្នំពេញ។ នេះបើយោងតាមលិខិតរបស់សាលារាជធានីភ្នំពេញ ដែលបណ្តាញព័ត៌មាន Fresh News ទទួលបាន។ | 2021-06-16T01:53:00+07:00 | freshnewsasia.com | https://m.freshnewsasia.com/index.php/en/localnews/201634-2021-06-15-11-53-01.html |
15b67327-f8a4-48e0-a372-e78ce7fd40a4 | រដ្ឋបាលខេត្តកំពត ទទួលអំណោយសប្បុរសធម៌ពីក្រុមហ៊ុន «ជីប ម៉ុង អ៊ិន ស៊ី ស៊ី មេន» ដើម្បីរួមចំណែកទប់ស្កាត់ជំងឺកូវីដ១៩ | អភិបាលខេត្តកំពត លោក ជាវ តាយ បានដឹកនាំមន្ត្រីពាក់ព័ន្ធ ទទួលអំណោយសប្បុរសធម៌ ពីក្រុមហ៊ុន «ជីប ម៉ុង អុិនស៊ី ស៊ីមេន» ដើម្បីរួមចំណែកក្នុងស្ថានភាព ដែលរដ្ឋបាលខេត្តកំពត បាននឹងកំពុងអនុវត្តសកម្មភាពយកចិត្តទុកដាក់ប្រយុទ្ធ បង្ការទប់ស្កាត់ការឆ្លងរីករាលដាលជំងឺកូវីដ១៩។ ពិធីទទួលអំណោយខាងលើនេះ ធ្វើឡើងនៅសាលាខេត្តកំពត នាថ្ងៃទី១៥ ខែមិថុនា ឆ្នាំ២០២១។ ក្នុងពិធីនោះលោក ចច នីកូឡាស់ នាយកក្រុមហ៊ុន ជីប ម៉ុង «អ៊ិន ស៊ី ស៊ី មេន» បានថ្លែងកោតសរសើរចំពោះរាជរដ្ឋាភិបាល ក៏ដូចជារដ្ឋបាលខេត្តកំពត ដែលកន្លងមក តែងបានអនុវត្តវិធានការបង្ការទប់ស្កាត់ជំងឺកូវីដ១៩ មានលក្ខណៈល្អប្រសើរ ធ្វើឲ្យសកម្មភាពសេវាកម្មគ្រប់ប្រភេទ ពិសេសការរកស៊ីរបស់ក្រុមហ៊ុន «ជីបម៉ុង អ៊ិនស៊ី ស៊ីមេន» ក្នុងខេត្តកំពតមានការរីកចម្រើនជាបន្តបន្ទាប់។ ទោះបីយ៉ាងណាលោកជានាយកក្រុមហ៊ុន នៅតែសម្ដែងការជួយឧបត្ថម្ភគាំទ្រក្នុងស្មារតីទឹកចិត្តសប្បុរសធម៌ ដោយស្ម័គ្រស្មោះ ដើម្បីរួមចំណែកជាមួយរដ្ឋបាលខេត្ត ក៏ដូចជារាជរដ្ឋាភិបាលកម្ពុជា ក្នុងកិច្ចការងារសង្គម និងមនុស្សធម៌ ពិសេសក្នុងស្ថានភាព ដែលរដ្ឋបាលខេត្តកំពត បាននឹងកំពុងសកម្មយកចិត្តទុកដាក់ប្រយុទ្ធនឹងបង្ការទប់ស្កាត់ជំងឺកូវីដ១៩។ លោក ជាវ តាយ ក៏បានថ្លែងអំណរគុណ និងកោតសរសើរ ចំពោះទឹកចិត្តសប្បុរសធម៌ដ៏ប្រពៃ របស់ក្រុមហ៊ុនជីប ម៉ុង អ៊ិនស៊ី ស៊ីមេន ដែលកន្លងមក តែងតែជួយឧបត្ថម្ភគាំទ្រទាំងថវិកា ស្បៀងអាហារ និងសម្ភារៈ ក្នុងការរួមចំណែកជាមួយរដ្ឋបាលខេត្តកំពត ដើម្បីជួយដល់ការងារមនុស្សធម៌ និងកិច្ចការសង្គម ពិសេសប្រជាពលរដ្ឋងាយរងគ្រោះ និងរងផលប៉ះពាល់ ក្នុងស្ថានភាពរដ្ឋបាលខេត្តកំពតកំពុងយកចិត្តទុកដាក់ប្រយុទ្ធ បង្ការទប់ស្កាត់ជំងឺកូវីដ១៩ នាពេលបច្ចុប្បន្ននេះជាដើម។ ហើយរូបលោកក្នុងនាមរដ្ឋបាលខេត្ត នឹងនាំយកអំណោយទាំងនេះ ចាត់ចែងផ្តល់ជូនជាបន្ទាន់ ទៅដល់រដ្ឋបាលក្រុង ស្រុកទាំង៨ និងឃុំ សង្កាត់ ទាំង៩៣ ក្នុងខេត្ត ដើម្បីផ្ដល់ជូនបន្តដល់ប្រជាពលរដ្ឋងាយរងគ្រោះ ពិសេសប្រជាពលរដ្ឋ កំពុងរងផលប៉ះពាល់ដោយជំងឺកូវីដ១៩ ក្នុងភូមិសាស្ត្រខេត្តកំពត។ *ទី១៖ ថវិកា ចំនួន១ម៉ឺនដុល្លារ ដើម្បីជួយឧបត្ថម្ភដល់សាខាកាកបាទក្រហមកម្ពុជាខេត្តកំពត *ទី២៖ អង្ករ ២០តោន, ម៉ាស់ ១២កេស ស្មើ៦០០ប្រអប់ មាន៣ម៉ឺនម៉ាស់ និងទឹកអាកុលចំនួន១០កាន ស្មើ៣០០លីត្រសម្រាប់រដ្ឋបាលខេត្ត។ ក្រោយពីទទួលអំណោយពីក្រុមហ៊ុនជីបម៉ុងខាងលើភ្លាម គឺរដ្ឋបាលខេត្តនឹងនាំយកអំណោយទាំងនេះថែមទាំងអំណោយសម្ភារដទៃបន្ថែមទៀតសរុបរួមមាន៖ អង្ករចំនួន ២០តោន, ម៉ាសចំនួន៩៣០ ប្រអប់ស្មើនឹង៤៦.៥០០សន្លឹក, អាល់កុល ០៨កាន ស្មើនឹង២៤០លីត្រ, អំពូលភ្លើងសូឡាចំនួន ២៧៩គ្រឿង និងពិលសាកភ្លើងអគ្គិសនី ចំនួន ១៣៣គ្រឿង បន្តចាត់ចែងផ្តល់ជូនជាបន្ទាន់ ទៅដល់រដ្ឋបាលក្រុង ស្រុកចំនួន៧ ក្នុងមួយក្រុង ស្រុក ទទួលបានអង្ករចំនួន២តោន ដោយឡែកស្រុកកំពង់ត្រាច ដែលមានរងផលប៉ះពាល់ដោយជំងឺកូវីដ១៩ ច្រើនជាងគេ ទទួលបានអង្ករចំនួន ៦តោន។ ចំណែកសម្ភារប្រើប្រាស់ជូនដល់ក្រុង ស្រុកទាំង៨ ក្នុងមួយក្រុង ស្រុក ទទួលបានពិលចំនួន៥គ្រឿង, ទឹកអាល់កុលចំនួន១កាន ស្មើនឹង៣០លីត្រ រីឯរដ្ឋបាលឃុំ សង្កាត់ទាំង៩៣ ក្នុង១ឃុំ សង្កាត់ ទទួលបានម៉ាស ចំនួន១០ប្រអប់ អំពូលភ្លើងសូឡា ចំនួន៣គ្រឿង និងពិលចំនួន០១គ្រឿង៕ | 2021-06-16T01:01:00+07:00 | freshnewsasia.com | https://m.freshnewsasia.com/index.php/en/localnews/201625-2021-06-15-11-01-16.html |
92c44065-3b86-4d83-931b-f91fe52b2774 | អាជ្ញាធរខេត្តកំពត បង្ហាញអត្តសញ្ញាណអ្នកកើតជំងឺកូវីដចំនួន ២៩នាក់បន្ថែមទៀត ដែលទើបរកឃើញថ្មី | រដ្ឋបាលខេត្តកំពត នៅល្ងាចថ្ងៃទី១៥ ខែមិថុនា ឆ្នាំ២០២១នេះ បានប្រកាសរកឃើញមនុស្សចំនួន ២៩នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពត បញ្ជាក់ថា អ្នកជំងឺទាំងអស់នេះ ត្រូវបានដាក់ឱ្យសម្រាកព្យាបាលនៅមណ្ឌលព្យាបាល និងមន្ទីរពេទ្យបង្អែកខេត្តកំពត ហើយបច្ចុប្បន្នក្រុមឆ្លើយតបបន្ទាន់ បាននឹងកំពុងស្រាវជ្រាវរកទីតាំង និងកំណត់មុខសញ្ញាអ្នកពាក់ព័ន្ធក្នុងករណីនេះបន្ដទៀត។ រដ្ឋបាលខេត្តកំពត សូមធ្វើការអំពាវនាវដល់អ្នកពាក់ព័ន្ធ សូមធ្វើចត្តាឡីស័ក តាមការណែនាំរបស់ក្រសួងសុខាភិបាល ប្រសិនបើមានបញ្ហាសុខភាព សូមទៅយកសំណាកនៅសាលាវិទ្យាល័យព្រះបិតាជាតិ ឬមន្ទីរពេទ្យបង្អែក ដែលនៅជិតបំផុត៕ | 2021-06-16T00:34:00+07:00 | freshnewsasia.com | https://m.freshnewsasia.com/index.php/en/localnews/201622-2021-06-15-10-34-11.html |
ef5b1039-8075-47ee-8077-a0c4b85a7291 | ខេត្តបន្ទាយមានជ័យ បង្ហាញអត្តសញ្ញាណអ្នកកើតជំងឺកូវីដ ចំនួន៤៥នាក់បន្ថែមទៀត | រដ្ឋបាលខេត្តបន្ទាយមានជ័យ នៅរសៀលថ្ងៃទី១៥ ខែមិថុនា ឆ្នាំ២០២១នេះ បានប្រកាសរកឃើញមនុស្សចំនួន៤៥នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី ក្នុងនោះមានពលករមកពីប្រទេសថៃ ផងដែរ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕ | 2021-06-16T00:24:00+07:00 | freshnewsasia.com | https://m.freshnewsasia.com/index.php/en/localnews/201619-2021-06-15-10-24-20.html |
07242668-486e-45e6-b073-49a7e193686e | ខេត្តកំពង់ស្ពឺ ប្រកាសពីការជាសះស្បើយរបស់អ្នកជំងឺកូវីដ១៩ ចំនួន៨៥នាក់, ខណៈកំពុងសម្រាកព្យាបាលចំនួន៨៨៣នាក់ | មន្ទីរសុខាភិបាលខេត្តកំពង់ស្ពឺ បានបញ្ជាក់ថា ក្នុងរយៈពេល២ថ្ងៃ ថ្ងៃទី១៤-១៥ ខែមិថុនា ឆ្នាំ២០២១ មានអ្នកជំងឺកូវីដ១៩ ចំនួន៨៥នាក់បានព្យាបាលជាសះស្បើយ។ ក្នុងរបាយការណ៍ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី១៥ ខែមិថុនា ឆ្នាំ២០២១នេះ អ្នកជំងឺកូវីដ១៩ ដែលព្យាបាលជាសះស្បើយសរុបចំនួន ៩៤១នាក់ ខណៈកំពុងសម្រាកព្យាបាលចំនួន៨៨៣នាក់ និងស្លាប់មានចំនួន២៧នាក់។ លោកវេជ្ជបណ្ឌិត ហុក គ្រី ប្រធានមន្ទីរពេទ្យបង្អែកខេត្តកំពង់ស្ពឺ បានឲ្យដឹងដែរថា អ្នកជំងឺកូវីដ១៩ ក៏មានស្ដ្រីមានផ្ទៃពោះផងដែរ ក្នុងនោះមាន១៧នាក់ ដែលសម្រាកកូនដោយសុវត្ថិភាព ពេលកំពុងសម្រាកព្យាបាលជំងឺ៕ | 2021-06-16T00:00:00+07:00 | freshnewsasia.com | https://m.freshnewsasia.com/index.php/en/localnews/201613-2021-06-15-10-00-05.html |
c168afd5-0560-43e4-b585-ccfdfe72d478 | អ្នកជំងឺកូវីដចំនួន១៣នាក់បន្ថែមទៀតបានស្លាប់ និងរកឃើញឆ្លងថ្មីជិត៥រយនាក់ | អ្នកស្លាប់ដោយសារជំងឺកូវីដ-១៩ បានកើនឡើងដល់ ៣៦១ នាក់ហើយ គិតត្រឹមថ្ងៃទី១៥ ខែមិថុនា បន្ទាប់ពីអ្នកជំងឺ ១៣ នាក់បន្ថែមទៀតបានស្លាប់។ ចំណែកករណីឆ្លងថ្មីវិញ ក្រសួងសុខាភិបាល រកឃើញមានជិត ៥រយ (៤៩៥) នាក់ ក្នុងនោះភាគច្រើនជាករណីឆ្លងក្នុងសហគមន៍ និងមានករណីនាំចូលពីក្រៅប្រទេសចំនួន ៤៤ នាក់។ នៅថ្ងៃដដែលនេះ ក្រសួងអះអាងថា មានអ្នកជាសះស្បើយជាង ៦រយ (៦០៤) នាក់។ គិតត្រឹមព្រឹកថ្ងៃទី១៥ ខែមិថុនា កម្ពុជាមានអ្នកកើតជំងឺកូវីដ-១៩ មានជាង ៣ម៉ឺន៩ពាន់ (៣៩.៤៦៤) នាក់ ក្នុងនោះ អ្នកជាសះស្បើយមានជាង ៣ ម៉ឺន៣ ពាន់ (៣៣.៥៧១)នាក់។ ចំពោះចំនួនអ្នកដែលបានចាក់វ៉ាក់សាំងវិញ ក្រសួងសុខាភិបាលអះអាងថា គិតត្រឹមថ្ងៃទី១៤ ខែមិថុនា មានចំនួនជាង ៣ លាននាក់ ឬស្មើនឹង ៣០ ភាគរយក្នុងចំណោមប្រជាជនដែលត្រូវចាក់វ៉ាក់សាំងចំនួន ១០ លាននាក់៕ | 2021-06-15T22:54:11+07:00 | rfa.org | https://www.rfa.org/khmer/news/health/more-13-patients-fatality-and-495-tested-positive-for-covid-19-06152021115147.html |
f2912493-d009-4f08-bd54-4b79a8b88572 | ជំនឿមិនត្រឹមត្រូវ ធ្វើឲ្យស្រីៗចង់សម្រកទម្ងន់កាន់តែធាត់ទៅវិញ | មានស្ត្រីជាច្រើនក្រោយឡើងគីឡូ ព្យាយាមរកគ្រប់វិធីដើម្បីឲ្យបានរាងស្គមស្អាតពីមុនមកវិញ ប៉ុន្តែមិនអាចបានសម្រេច។ លោកវេជ្ជបណ្ឌិត ឯកទេសសម្ភព និងរោគស្ត្រី នឹងបង្ហាញពីជំនឿខុសនាំឲ្យយើងកាន់តែធាត់លើសដើម មិនថាអ្នកនៅលីវ ឬអ្នកមានកូនរួច ដែលតែងតែយល់ខុសកន្លងមក។ ការពិតទៅប្រសិនបើខ្វះជាតិទឹក រាងកាយយើងនឹងឃ្លានខ្លាំង ទប់ចំណង់អាហារមិនសូវបានឃើញអីក៏ចង់ញ៉ាំទាំងអស់។ ដូច្នេះហើយបានជាអ្នកដែលមើលរំលងភាពសំខាន់របស់ទឹកឆាប់ធាត់រហ័ស។ វិធីផឹកទឹកដ៏ល្អបំផុត គឺភ្ញាក់ពីដេកព្រឹកឡើងមួយកែវ ផឹកមួយកែវទៀតចន្លោះពេលបាយ ផឹកក្រេបម្ដងបន្តិចៗ ចន្លោះពេលធ្វើការ ហើយផឹកមួយកែវពេញមុនចូលដេក១ម៉ោង។ បរិមាណត្រឹមត្រូវបំផុត គឺត្រូវផឹក ២ ទៅ ២,៥ លីត្រ/ថ្ងៃ។ ការពិតទៅទឹកផ្លែឈើដែលដាក់លក់សព្វថ្ងៃនេះ គ្មានសារជាតិសរសៃនៅសេសសល់ឡើយ។ ដូច្នេះផឹកទឹកផ្លែឈើមួយកែវស្មើនឹងបង្កើនភាពធាត់ឲ្យខ្លួនឯងដោយមិនដឹងខ្លួន។ ក្រៅពីនេះ ពេលយើងផឹកទឹកផ្លែឈើដែលមានសារធាតុស្ករច្រើនឡើងៗពេលនោះកម្រិតជាតិស្ករក្នុងឈាមនឹងឡើងភ្លាមៗដែរ ធ្វើឲ្យយើងឆាប់ឆ្អែត។ ប៉ុន្តែមិនយូរប៉ុន្មាននៅពេលរាងកាយប្រើជាតិស្ករក្នុងឈាមអស់ហើយ ពេលនោះកម្រិតជាតិស្ករក៏នឹងថយចុះយ៉ាងឆាប់រហ័ស ជាហេតុធ្វើឲ្យយើងឃ្លានខ្លាំង បាយ១ចាន ២ចានស្ទើរតែទប់មិនជាប់ ហើយទីបំផុតភាពធាត់ក៏កើនមួយជាពីរ។ ត្រីអាចមានអូមេហ្កា ៣ ដែលជួយរំលាយជាតិខ្លាញ់ ប៉ុន្តែវាមិនមែនជាជម្រើសដ៏ល្អបំផុតសម្រាប់ស្ត្រីដែលកំពុងតែសម្រកទម្ងន់ប៉ុន្មានទេ ពីព្រោះអាហារដែលចម្អិនពីត្រីច្រើនតែគេចមិនផុតពីការចៀនឡើយ។ បើជាបឺហ្គឺរសាច់ត្រី គេដាក់ទឹកម៉ាយ៉ូណែស (Mayonnaise) ទាល់តែសើមជោគ។ ដូច្នេះមុននឹងញ៉ាំត្រី មិនត្រូវភ្លេចគណនារកបរិមាណកាឡូរីផង ពីព្រោះត្រីមួយចានខ្លះអាចមានកាឡូរីខ្ពស់ជាងមាន់អាំងដ៏ឆ្ងាញ់ពិសារបស់យើងទៅទៀត។ អាហារខ្លាញ់ទាបភាគច្រើនមានរសជាតិសាប ដូច្នេះហើយបានជាអ្នកចម្អិនច្រើនថែមស្ករចូលធ្វើឲ្យទម្ងន់ទទួលកាឡូរីបន្ថែមយ៉ាងច្រើនទៀត។ ដូច្នេះបើចង់ផ្ញើក្ដីសង្ឃឹមទៅលើអាហារខ្លាញ់ទាប ស្ត្រីទាំងឡាយត្រូវអានស្លាកណែនាំឲ្យបានច្បាស់ ដើម្បីត្រួតពិនិត្យបរិមាណស្ករ និងកាឡូរីផង។ ពាក្យថាបន្លែមួយម៉ាត់មិនមែនមានកាឡូរីទាបនោះទេ ពីព្រោះអាហារបន្លែភាគច្រើន មានខ្លាញ់ពេញចាន ដូចជាឆាបន្លែជាដើម ពេលញ៉ាំទៅភាពធាត់ក៏មកសួរសុខទុក្ខ។ ដូច្នេះបើចង់ញ៉ាំបន្លែត្រូវចូលផ្ទះបាយធ្វើដោយខ្លួនឯង ឬក៏ប្រាប់ទៅអ្នកធ្វើការនៅតាមហាងឲ្យដាក់ខ្លាញ់តិចបំផុតតាមដែលអាចធ្វើទៅបាន។ មុននឹងយើងតាំងចិត្តសម្រកទម្ងន់ ស្ត្រីទាំងឡាយគួរតែទទួលស្គាល់ថា តើទ្រាំសម្រកទម្ងន់បានដែរឬទេ? អ្នកខ្លះកំណត់ក្នុងចិត្តថា នឹងសម្រកទម្ងន់ឲ្យបានមួយសប្ដាហ៍ ២ គីឡូក្រាម ដែលអាចធ្វើបាននៅសប្ដាហ៍ដំបូង។ ប៉ុន្តែសប្ដាហ៍ទីពីរមិនគ្រាន់តែទ្រាំមិនបានប៉ុណ្ណោះទេ ថែមទាំងញ៉ាំច្រើនជាងមុនទៅទៀត។ ទោះបីជារបស់ផ្អែមធ្វើឲ្យធាត់ក្ដី ប៉ុន្តែការតមមិនញ៉ាំចំណីផ្អែមសោះក៏មិនមែនជាវិធីសម្រកទម្ងន់ដ៏ល្អនោះដែរ ពីព្រោះវានឹងធ្វើឲ្យរាងកាយ និងបេះដូងយើងដង្ហោយរកតែនំខេក ទឹកក្រូចរហូតនៅពេលណាដែលយើងបានហូបនំផ្អែមៗ ត្រឹមតែមួយចំណិត នោះយើងនឹងភ្លេចចំណីផ្សេងគ្រប់យ៉ាង៕ ចុចអាន៖ ចុចអាន៖ | 2021-06-15T22:38:00+07:00 | kampucheathmey.com | https://www.kampucheathmey.com/health/142225 |
fa8a9001-5944-4245-9681-3ef7c71ee548 | រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន៣១នាក់ និងជាសះស្បើយ៩៤នាក់ | រដ្ឋបាលខេត្តស្វាយរៀង នៅព្រឹកថ្ងៃទី១៥ ខែឧសភា ឆ្នាំ២០២១នេះ បានចេញសេចក្ដីជូនដំណឹង បង្ហាញអត្ដសញ្ញាណអ្នកកើតជំងឺកូវីដ១៩ ចំនួន ៣១នាក់បន្ថែមទៀត ដែលទើបរកឃើញថ្មីប្រកាស ដោយក្រសួងសុខាភិបាល និងករណីជាសះស្បើយចំនួន ៩៤នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ បច្ចុប្បន្នអ្នកជំងឺកូវីដ១៩ ទាំងអស់នេះ ត្រូវបានបញ្ជូនទៅព្យាបាលនៅមណ្ឌលព្យាបាលជំងឺកូវីដ១៩ សាមគ្គីរំដួល ០២នាក់ មន្ទីរពេទ្យបង្អែកស្វាយជ្រំ ០៥នាក់ និងមណ្ឌលព្យាបាលជំងឺបាវិត ចំនួន២៤នាក់។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕ | 2021-06-15T22:38:00+07:00 | freshnewsasia.com | https://m.freshnewsasia.com/index.php/en/localnews/201597-2021-06-15-08-38-30.html |
d23f5b79-b690-4d9b-bc5a-37580b635479 | KOICA ផ្តល់ស្បៀងអាហារ និងគ្រឿងបរិក្ខារបង្ការជំងឺកូវីដ១៩ អស់ទឹកប្រាក់ជិត ៤ម៉ឺនដុល្លារ ដល់ជនងាយរងគ្រោះនៅកម្ពុជា | ទីភ្នាក់ងារសហប្រតិបត្តិការអន្តរជាតិកូរ៉េ (KOICA) ដែលជាទីភ្នាក់ងារតំណាងកិច្ចសហប្រតិបត្តិការក្នុងការអភិវឌ្ឍន៍នៃប្រទេសកូរ៉េខាងត្បូង បានផ្តល់កញ្ចប់ស្បៀងអាហារ និងគ្រឿងបរិក្ខារបង្ការការឆ្លងមេរោគកូវីដ១៩ សរុបជាថវិកាប្រមាណ ៣៨,០០០ដុល្លារអាមេរិក ជូនដល់ជនងាយរងគ្រោះក្នុងប្រទេសកម្ពុជា ដែលជួបការលំបាកក្នុងជីវភាពប្រចាំថ្ងៃ និងការសិក្សា ដោយសារការរីករាលដាលឡើងវិញនៃជំងឺកូវីដ១៩។ យោងតាមសេចក្តីប្រកាសព័ត៌មានរបស់ KOICA បានគូសបញ្ជាក់ថា ជំនួយទាំងនេះផ្តល់ដល់ជនងាយរងគ្រោះ សិស្ស និស្សិតកំព្រា (មានតែឪពុក ឬម្តាយ) និងគ្រួសារទីទាល់ក្រចំនួន ៦២៧គ្រួសារ ប្រហែល ៣,៤០០នាក់។ ជំនួយដែលផ្តល់នោះរួមមាន បរិក្ខារបង្ការ និងសម្លាប់មេរោគ ប័ណ្ណណែនាំអនាម័យផ្ទាល់ខ្លួន អង្ករ ២៥គីឡូក្រាម ត្រីខ និងសម្ភារៈចាំបាច់ផ្សេងៗទៀតដែលជាផលិតផលក្នុងស្រុក។ ការិយាល័យ KOICA ប្រចាំកម្ពុជា បានផ្តល់នូវកញ្ចប់ជំនួយសង្រ្គោះបន្ទាន់នេះ ដល់ស្ថាប័នដៃគូ ដែលធ្លាប់មានអ្នកស្ម័គ្រចិត្តកូរ៉េ WFK ក្នុងគោលបំណងជួយសម្រួលដល់ជីវភាពសិស្ស និស្សិត ជាស្បៀងអាហារ និងសម្ភារជួយពង្រឹងក្នុងការទប់ស្កាត់ការឆ្លងរាលដាលនៃជំងៃកូវីដ១៩ ដល់ប្រជាជនកម្ពុជាកំពុងជួបការលំបាកក្នុងជីវភាពប្រចាំថ្ងៃ ដែលបាត់បង់ការងារ និងផ្អាកការសិក្សាជាដើម។ ស្ថាប័នស្ថិតនៅក្នុងរាជធានី និងខេត្តចំនួន៩ មានដូចជា រាជធានីភ្នំពេញ ខេត្តបាត់ដំបង សៀមរាប បន្ទាយមានជ័យ កំពង់ធំ ពោធិ៍សាត់ កំពត តាកែវ និងព្រៃវែង បានទទួលយកនូវជំនួយទាំងនេះ។ World Friend Korea (WFK) ជាឈ្មោះសមូហភាពសម្រាប់អ្នកស្ម័គ្រចិត្តក្រៅប្រទេសមួយ ដែលគ្រប់គ្រងដោយទីភ្នាក់ងារ KOICA ដោយបញ្ជូនអ្នកស្ម័គ្រចិត្តកូរ៉េទៅកាន់ប្រទេសកំពុងអភិវឌ្ឍន៍ ដើម្បីគាំទ្រដល់ការអភិវឌ្ឍធនធានមនុស្ស និងការផ្ទេរបច្ចេកវិទ្យាក្នុងវិស័យផ្សេងៗដូចជា វិស័យអប់រំបណ្តុះបណ្តាលវិជ្ជាជីវៈ វិស័យសុខាភិបាល និងសុខុមាលភាពសង្គមជាដើម។ ការិយាល័យ KOICA ប្រចាំកម្ពុជាបានផ្តល់ជំនួយកញ្ចប់ស្បៀងអាហារ ដែលជាផលិតផលក្នុងស្រុក ទៅកាន់ស្ថាប័នដៃគូនៅក្នុងរាជធានី និងខេត្តចំនួន៩ ដែលធ្លាប់មានអ្នកស្ម័គ្រចិត្តកយកា សម្រាប់ចែកជូនដល់ជនងាយរងគ្រោះ (សិស្ស និស្សិតមានប័ណ្ណក្រីក្រ, សិស្សកំព្រា, ជនពិការ និងគ្រួសារដែលមានសមាជិកច្រើនជាដើម)។ លើសពីនេះទៀត KOICA បានផ្តល់ជូនឧបករណ៍វាស់សីតុណ្ហភាព និងអាល់កុលសម្លាប់មេរោគដល់ស្ថាប័ន ដើម្បីធ្វើឱ្យមានបរិស្ថានប្រកបដោយសុវត្ថិភាពនៅក្នុងស្ថាប័ន។ ថ្មីៗនេះ ប្រទេសកម្ពុជាមានការផ្ទុះឡើងវិញនៃជំងឺកូវីដ១៩ ដែលមានអ្នកឆ្លងកើនឡើងគួរឱ្យកត់សម្គាល់ បណ្តាលឱ្យមានការដាក់ចេញនូវបំរាមគោចរ បំរាមនៃការបិទខ្ទប់តំបន់នានា ប្រជាពលរដ្ឋបាត់បង់ការងារ និងមានការបិទសាលាជាបណ្តោះអាសន្នជាដើម ដែលជាហេតុធ្វើឲ្យគ្រួសារជាច្រើនជួបប្រទះនូវការលំបាកក្នុងជីវភាពប្រចាំថ្ងៃ និងប៉ះពាល់ដល់ការសិក្សារបស់សិស្ស និស្សិតផងដែរ។ ជំនួយឧបត្ថម្ភនេះ ផ្តោតជាពិសេសដល់ស្ថាប័ន ដែលធ្លាប់មានអ្នកស្ម័គ្រចិត្តដោយជួយផ្តល់ការគាំទ្រជាក់ស្តែងចំពោះសិស្ស និសិ្សត ដែលគ្រួសារជួបការលំបាកខ្លាំង មានហានិភ័យក្នុងការបោះបង់ចោលការសិក្សា មិនតែប៉ុណ្ណោះកយកាបានផ្តល់ជាសម្ភារៈ និងជួយពង្រឹងការយល់ដឹងក្នុងការទប់ស្កាត់នៃការឆ្លងជំងឺកូវីដ១៩នេះផងដែរ។ នៅក្នុងគម្រោងជំនួយនេះ ក្រោមការសហការជាមួយស្ថាប័នដៃគូដោយមានការជ្រើសរើសអ្នកអាទិភាព ដោយផ្អែកលើលក្ខ័ណ្ឌគ្រួសារទីទាល់ក្រជួបការលំបាកខ្លាំង ហើយការចែកជូនជាក់ស្តែងត្រូវបានអនុវត្តន៍ដោយគោរពទៅតាមវិធានការអនាម័យរបស់ស្ថាប័នដៃគូ។ កាលពីថ្ងៃទី ១៤ ខែមិថុនា ឆ្នាំ២០២១ កន្លងទៅនេះ KOICA បានរៀបចំកម្មវិធីចែកកញ្ចប់ជំនួយសង្រ្គោះបន្ទាន់ ដែលធ្វើឡើងតាមរយៈប្រព័ន្ធអនឡាញជាមួយស្ថាប័នដៃគូ ដែលធ្លាប់មានអ្នកស្ម័គ្រចិត្ត KOICA។ លោក Rho Hyeon-Jun ប្រធានការិយាល័យ KOICA ប្រចាំកម្ពុជាបានលើកឡើងថា ។ នៅក្នុងកញ្ជប់ជំនួយនីមួយៗរួមមាន ម៉ាស់ ជែលលាងដៃ ប័ណ្ណណែនាំអនាម័យផ្ទាល់ខ្លួន ព្រមទាំងផលិតផលក្នុងស្រុកដូចជា អង្ករ ២៥គីឡូក្រាម ត្រីខ ស៊ុតទា ទឹកដោះគោ និងស្ករត្នោតជាដើម។ អង្ករជាតម្រូវការដ៏ចាំបាច់ ដែលបានទិញពីសហករណ៍ កសិករខ្មែរក្នុងស្រុក ចំណែកស៊ុត និងស្ករត្នោត ជាផលិតផលរបស់កសិករខ្មែរតាមរយៈគម្រោងភាពជាដៃគូឯកជន និងសាធារណៈរបស់KOICA។ ទាំងនេះជាការចូលរួមចំណែក បង្កើននូវប្រាក់ចំណូលដល់ប្រជាកសិករខ្មែរក្នុងស្រុក ក៏ដូចជាការផ្តល់ឱកាសការងារដល់ពួកគេផងដែរ។ បន្ថែមលើសពីនេះទៅទៀត សម្រាប់ប័ណ្ណណែនាំអនាម័យផ្ទាល់ខ្លួន គឺជាប័ណ្ណដែលរៀបរៀងឡើងដោយអ្នកស្ម័គ្រចិត្តកយកា ចែកជូនដល់សិស្ស និស្សិត និងស្ថាប័ននីមួយៗ ដើម្បីណែនាំ និងអាចយកទៅបិទនៅច្រកចេញចូល និងកន្លែងផ្សេងៗ នៅក្នុងស្ថាប័ននីមួយៗបានផងដែរ។ ការិយាល័យកយកាកម្ពុជា មិនត្រឹមតែផ្តល់ជំនួយសង្រ្គោះបន្ទាន់នេះ ដើម្បីបង្ការកុំឱ្យសិស្ស និស្សិត បោះបង់ការសិក្សាចោល និងជួយពង្រឹងការយល់ដឹងផ្ទាល់ខ្លួនទាក់ទងនឹងជំងឺឆ្លងនៅក្នងស្ថាប័នប៉ុណ្ណោះទេ យើងក៏បានជំរុញសកម្មភាពអ្នកស្ម័គ្រចិត្តឱ្យមានការបង្រៀនតាមរយៈតាមប្រព័ន្ធអនឡាញ (E-volunteering) ដែលបានចាប់ផ្តើមតាំងពី ខែកក្កដា ឆ្នាំ២០២០ ហើយកំពុងបន្តមកដល់បច្ចុប្បន្ននេះ៕ | 2021-06-15T22:02:00+07:00 | freshnewsasia.com | https://m.freshnewsasia.com/index.php/en/localnews/201594-2021-06-15-08-02-17.html |
374edae2-4baa-4d76-bd57-2dd59a2d850e | ហូបតែបៃតង៣ដង ក្នុង១សប្តាហ៍បង្ការជំងឺបានច្រើន ហើយជួយខួរក្បាលទៀត | គ្នាយើងប្រាកដបានដឹងខ្លះៗពីប្រយោជន៍ជាច្រើននៃតែបៃតង ហើយកន្លងទៅថ្មីៗនេះ លទ្ធផលស្រាវជ្រាវពីវិទ្យាស្ថានស្រាវជ្រាវវេជ្ជសាស្រ្តប៉េកាំងប្រទេសចិន បានបង្ហាញពីគុណប្រយោជន៍ជាវិជ្ជមានមួយចំនួនទៀត នៃទម្លាប់ញ៉ាំតែបៃតង ប្រហែល៣ដង ឬច្រើនក្នុង១សប្តាហ៍។ វិទ្យាស្ថានខាងលើបានសិក្សាលើប្រជាពលរដ្ឋចិនប្រមាណ ជិត១សែននាក់ ក្នុងរយៈពេល៧ឆ្នាំ ដោយតាមដានលើទម្លាប់ញ៉ាំតែជាប្រចាំរបស់អ្នកទាំងនោះ។ ជាលទ្ធផលបានឃើញថា អ្នកដែលឧស្សាហ៍ញ៉ាំតែបៃតង ជាមធ្យម៣ដងក្នុង១សប្តាហ៍ ឬច្រើនជាងនេះ គឺមានអាយុវែងប្រហែល១,៤ឆ្នាំ ច្រើនជាង អ្នកមិនដែលញ៉ាំ។ ការសិក្សាបានរកឃើញដែរថា ក្នុងតែបៃតង មានសារធាតុប្រឆាំងអុកស៊ីដកម្ម ដែលជួយកាត់បន្ថយហានិភ័យជំងឺបេះដូង និងជំងឺដាច់សរសៃឈាម ប្រមាណ២៥ភាគរយ។ តែទោះយ៉ាងណា អ្នកវិទ្យាសាស្រ្តបានរកឃើញពីប្រសិទ្ធភាពនោះពីតែបៃតងប៉ុណ្ណោះ ពោលគឺនៅក្នុងការសិក្សាពីប្រជាពលរដ្ឋខាងលើ មាន៨ភាគរយ បានញ៉ាំប្រភេទតែខ្មៅ តែពុំឃើញមានពីប្រសិទ្ធភាពដូចតែបៃតងនោះទេ។ លោកវេជ្ជបណ្ឌិត Xinyan Wang អ្នកដឹកនាំការស្រាវជ្រាវបានបន្ថែមថា នៅក្នុងតែបៃតង មានសមាសធាតុគីមីប្រមាណ៥០០ប្រភេទ ក្នុងនោះមានសារធាតុល្អជាច្រើនដូចជា Polyphenols ដែលជួយជួសជុលកោសិកា គ្រប់គ្រងជាតិស្ករក្នុងរាងកាយ ព្រមទាំងមានសារធាតុ Epigallocatechin Gallate (EGCG) ជួយអភិវឌ្ឍកោសិកាប្រសាទ ជួយមុខងារវិនិច្ឆ័យរបស់ខួរក្បាល និងបង្កើនស្មារតីផងដែរ។ តែយ៉ាងណាមិញ វេជ្ជបណ្ឌិតជនជាតិចិន ខាងលើបានបញ្ជាក់ថា តែបៃតងពិតជាផ្តល់អត្ថប្រយោជន៍ទាំងនោះមែន ប៉ុន្តែពុំមែនមានន័យថា ទម្លាប់រស់នៅមិនល្អសម្រាប់សុខភាព ហើយអាចរំពឹងពីគុណប្រយោជន៍ពីតែបៃតងមកទូទាត់សងគ្នានោះទេ។ សម្រាប់លទ្ធផលស្រាវជ្រាវខាងលើក៏បានចុះផ្សាយលើ ព្រឹត្តបត្រវេជ្ជសាស្រ្តពាក់ព័ន្ធជំងឺបេះដូងរបស់សហភាពអឺរ៉ុបផងដែរ៕ ចុចអាន៖ ចុចអាន៖ | 2021-06-15T21:55:00+07:00 | kampucheathmey.com | https://www.kampucheathmey.com/health/142192 |
f60fb4b5-bb87-444d-8ec6-b52c03acd2cd | KOICA ផ្តល់កញ្ចប់ស្បៀងអាហារ និងគ្រឿងបរិក្ខារ បង្ការជំងឺកូវីដ-១៩ ដល់ជនងាយរងគ្រោះនៅកម្ពុជា | នាពេលថ្មីៗនេះ ការិយាល័យ KOICA ប្រចាំកម្ពុជា បានផ្តល់នូវកញ្ចប់ជំនួយសង្រ្គោះបន្ទាន់នេះ ដល់ស្ថាប័នដៃគូ ដែលធ្លាប់មានអ្នកស្ម័គ្រចិត្តកូរ៉េ WFK ក្នុងគោលបំណង ដើម្បីជួយសម្រួលដល់ជីវភាពសិស្ស និស្សិត ជាស្បៀងអាហារ និងសម្ភារជួយពង្រឹង ក្នុងការទប់ស្កាត់ការឆ្លងរាលដាលនៃជំងឺកូវីដ-១៩ ដល់ប្រជាជនកម្ពុជា កំពុងជួបការលំបាក ក្នុងជីវភាពប្រចាំថ្ងៃ ដែលបាត់បង់ការងារ និង ផ្អាកការសិក្សាជាដើម។ ក្នុងនោះ មានស្ថាប័ន ដែលស្ថិតនៅក្នុងរាជធានី និងខេត្ត ចំនួន៩ដូចជា រាជធានីភ្នំពេញ ខេត្តបាត់ដំបង សៀមរាប បន្ទាយមានជ័យ កំពង់ធំ ពោធិ៍សាត់ កំពត តាកែវ និងព្រៃវែង សរុបប្រមាណជា ៦២៧គ្រួសារ (ប្រហែលជា ៣,៤០០នាក់) ។ ប្រភពដដែល បន្ដថា ថ្មីៗនេះ ប្រទេសកម្ពុជា មានការផ្ទុះឡើងវិញ នៃជំងឺកូវីដ-១៩ ដែលមានអ្នកឆ្លងកើនឡើង គួរឲ្យកត់សម្គាល់ បណ្តាលឲ្យមានការ ដាក់ចេញនូវបំរាមគោចរ បំរាមនៃការបិទខ្ទប់តំបន់នានា ប្រជាពលរដ្ឋ បាត់បង់ការងារ និងមានការបិទសាលាជាបណ្តោះអាសន្នជាដើម ដែលជាហេតុធ្វើឲ្យ គ្រួសារជាច្រើន ជួបប្រទះនូវការលំបាកក្នុងជីវភាពប្រចាំថ្ងៃ និងប៉ះពាល់ដល់ការសិក្សារបស់សិស្ស និស្សិតផងដែរ។ ជំនួយឧបត្ថម្ភនេះ ផ្តោតជាពិសេស ដល់ស្ថាប័ន ដែលធ្លាប់មានអ្នកស្ម័គ្រចិត្ត ដោយជួយផ្តល់ការគាំទ្រ ជាក់ស្តែងចំពោះ សិស្ស-និសិ្សត ដែលគ្រួសារ ជួបការលំបាកខ្លាំង មានហានិភ័យ ក្នុងការបោះបង់ចោលការសិក្សា មិនតែប៉ុណ្ណោះ KOICA បានផ្តល់ជាសម្ភារៈ និងជួយពង្រឹងការយល់ដឹង ក្នុងការទប់ស្កាត់ នៃការឆ្លងជំងឺកូវីដ១៩នេះផងដែរ។ សូមជម្រាបថា កាលពីថ្ងៃទី ១៤ មិថុនា KOICA បានរៀបចំកម្មវិធីចែកកញ្ចប់ជំនួយសង្រ្គោះបន្ទាន់ ដែលធ្វើឡើងតាម រយៈប្រព័ន្ធអនឡាញជាមួយ ស្ថាប័នដៃគូ ដែលធ្លាប់មានអ្នកស្ម័គ្រចិត្ត KOICA ៕ | 2021-06-15T21:35:00+07:00 | dap-news.com | https://dap-news.com/national/2021/06/15/156191/ |
b627b453-8c5a-4153-b00c-b8cfbfa6e833 | រកឃើញអ្នកឆ្លង ជំងឺកូវីដ១៩ ចំនួន៣២នាក់ នៅខេត្តកំពង់ចាម | No Content | 2021-06-15T21:04:00+07:00 | dap-news.com | https://dap-news.com/national/2021/06/15/156174/ |
772905bc-cd77-42df-908a-244176ae2d55 | ខេត្តក្រចេះ បន្ដរកឃើញមនុស្ស៣នាក់ទៀត ឆ្លងជំងឺកូវីដ១៩ នៅស្រុកឆ្លូង, សរុបអ្នកនៅស្រុកឆ្លូង ឆ្លងជំងឺកូវីដ៤នាក់ | រដ្ឋបាលខេត្តក្រចេះ នៅវេលាថ្ងៃត្រង់ ថ្ងៃទី១៥ ខែមិថុនា ឆ្នាំ២០២១នេះ បានប្រកាសពីការរកឃើញមនុស្សចំនួន៣នាក់បន្ថែមទៀត ឆ្លងជំងឺកូវីដ១៩ នៅភូមិហាន់ជ័យ២ ឃុំហាន់ជ័យ ស្រុកឆ្លង ក្រោយប៉ះពាល់ជាមួយស្ដ្រីម្នាក់ ដែលរកឃើញវិជ្ជមានកាលពីម្សិលមិញ។ ក្នុងសេចក្ដីជូនដំណឹងដែលបណ្ដាញព័ត៌មាន Fresh News ទទួលបានបញ្ជាក់ថា អ្នកកើតជំងឺកូវីដ១៩ ចំនួន៣នាក់ដែលទើបរកឃើញនេះ ទី១៖ឈ្មោះ មាស ទួន ភេទប្រុស អាយុ៦៧ឆ្នាំ, ទី២៖ឈ្មោះ មាស សំអឿន ភេទប្រុស អាយុ៤០ឆ្នាំ និងទី៣៖ឈ្មោះ មុំ លាំង ភេទប្រុស អាយុ១០ឆ្នាំ។ សូមជម្រាបថា គិតត្រឹមវេលាថ្ងៃត្រង់នេះ ប្រជាពលរដ្ឋនៅស្រុកឆ្លូង សរុបចំនួន៤នាក់ហើយ ឆ្លងជំងឺកូវីដ១៩៕ | 2021-06-15T20:14:00+07:00 | freshnewsasia.com | https://m.freshnewsasia.com/index.php/en/localnews/201587-2021-06-15-06-14-39.html |
96a8bb8c-8b61-4e10-9058-10c17a6ffd80 | អបអរសាទរ! ខេត្តកំពង់ស្ពឺ មានអ្នកជំងឺកូវីដ១៩ ចំនួន៨៥នាក់ បានជាសះស្បើយ | នៅលើបណ្ដាញសង្គមហ្វេសប៊ុក លោក វ៊ី សំណាង អភិបាលខេត្តកំពង់ស្ពឺ បានសរសេរយ៉ាងដូច្នេះថា «សូមអបអរសាទរជាមួយ អ្នកខេត្តកំពង់ស្ពឺ!! នៅថ្ងៃទី ១៥ ខែមិថុនា ឆ្នាំ ២០២១ អាជ្ញាធរខេត្តកំពង់ស្ពឺ ប្រកាសពីករណីអ្នកជំងឺកូវីដ-១៩ ចំនួន ៨៥នាក់ ត្រូវបានព្យាបាលជាសះស្បើយ» ។ សូមបញ្ជាក់ថា គិតត្រឹមថ្ងៃទី ១៥ ខែមិថុនា ឆ្នាំ ២០២១ ខេត្តកំពង់ស្ពឺមានអ្នកឆ្លងជំងឺកូវីដ-១៩សរុបចំនួន ១៨៦០នាក់ ជាសះស្បើយចំនួន ៩៤១នាក់ អ្នកកំពុងសម្រាកព្យាបាលចំនួន ៨៨៣នាក់ និងមានអ្នកស្លាប់សរុបចំនួន ២៧នាក់។ | 2021-06-15T19:35:00+07:00 | dap-news.com | https://dap-news.com/national/2021/06/15/156132/ |
9a04e698-bede-4b9a-8881-9cc70610a8b0 | បុរសម្នាក់លួចរត់ចេញពីមណ្ឌលព្យាបាលកូវីដ១៩ រួចឆ្លៀតឱកាសយកទូរស័ព្ទពីរនាក់ព្យាបាលជំងឺកូវីដ១៩ រត់ចេញមកក្រៅ | ភ្នំពេញ ÷ កម្លាំងសមត្ថកិច្ចខណ្ឌឬស្សីកែវ សហការជាមួយនឹងគណៈបញ្ជាការឯកភាពខណ្ឌសែនសុខ តាមប្រម៉ាញ់ឃាត់បុរសម្នាក់ ដែលជាអ្នកព្យាបាលជំងឺកូវីដ១៩ បានឆ្លៀតឱកាសយកទូរស័ព្ទ ពីអ្នកព្យាបាលជំងឺកូវីដ១៩នៅក្នុងនោះរត់ចេញមកក្រៅ ត្រូវសមត្តកិច្ចក្រប៊ួចបានវិញ វាយខ្នោះរួចប្រគល់ឲ្យគ្រួពេទ្យបញ្ជូនទៅមណ្ឌលព្យាបាលវិញ។ ហេតុការភ្ញាក់ផ្អើលបានកើតឡើងកាលពីវេលាម៉ោង១និង៣០នាទីរសៀល លុះមកឃាត់បាននៅវេលាម៉ោង៤ និង៣០នាទីល្ងាច ថ្ងៃទី១៥ ខែមិថុនា ឆ្នាំ២០២១ ចំណុចឃាត់ស្ថិតនៅតាមបណ្តោយផ្លូវ៦០៨ ក្នុងសង្កាត់បឹងកក់ទី១ ខណ្ឌទួលគោក រាជធានីភ្នំពេញ។ យោងតាមការបញ្ជាក់ពីសមត្ថកិច្ច បានឲ្យដឹងថា ដោយបុរសខាងលើ ជាអ្នកព្យាបាលជំងឺកូវីដ១៩ ក្រោយមកគាត់ ក៏បានលួចរត់ចេញពីមណ្ឌលព្យាបាល ហើយថែមទាំងលួចទូរស័ព្ទពីអ្នកព្យាបាលជំងឺកូវីដ១៩ នៅក្នុងនោះដូចគ្នា រត់ចេញមកក្រៅមកពួន នៅម្តុំផ្លូវរថភ្លើង សង្កាត់ទួលសង្កែទី១ ខណ្ឌឬស្សីកែវ បន្ទាប់មកខាងសមត្ថកិច្ចខណ្ឌឬស្សីកែវ ក៏បានតាមរុករកអស់រយៈពេលជាច្រើនម៉ោង នៅតែមិនឃើញ ក្រោយមកស្រាប់តែមានប្រជាពលរដ្ឋជិតខាង រត់មកប្រាប់ថា ឃើញបុរសម្នាក់ស្លៀកខោខ្លី ពួននៅក្នុងបន្ទប់ទឹក នៅខាងក្នុងផ្ទះគាត់ និងដៃជាប់ចំណង ភ្លាមៗនោះដែរ ខាងសមត្ថកិច្ចខណ្ឌឬស្សីកែវ បានទាក់ទងទៅខាងគណៈបញ្ជាការឯកភាពខណ្ឌសែនសុខ ឲ្យចុះមកជួយសហការគ្នា បន្ទាប់មកក៏ឃើញបុរសខាងលើនោះ រួចរត់ចេញពីក្នុងផ្ទះ ហើយសមត្ថកិច្ចដេញតាមឃាត់បាន វាយខ្នោះទុកប្រគល់ឲ្យទៅក្រុមគ្រូពេទ្យ។ ក្រោយពីឃាត់បាន សមត្ថកិច្ចក៏បានទំនាក់ទំនង ទៅក្រុមគ្រួពេទ្យឲ្យចុះមកយកទៅដាក់ នៅមណ្ឌលព្យាបាលក្នុងខណ្ឌសែនសុខវិញ ដោយមិនបានបញ្ជាក់ថា យកទៅមណ្ឌលមួយណានោះទេ៕ រក្សាសិទ្ធិដោយ៖សា មេត | 2021-06-15T19:04:52+07:00 | cen.com.kh | https://cen.com.kh/archives/347301.html |
b4ba9547-7fc0-401d-b7e3-733f37c93aa8 | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ ៣២នាក់បន្ថែមទៀត | រដ្ឋបាលខេត្តកំពង់ចាម នៅព្រឹកថ្ងៃទី១៥ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៣២នាក់បន្ថែមទៀត ដែលក្នុងនោះសុទ្ធតែអ្នកពាក់ព័ន្ធជាមួយកម្មករ កម្មការិនីរោងចក្រ។ អ្នកដែលទើបរកឃើញឆ្លងជំងឺកូវីដ១៩ ទាំង៣២នាក់នេះ មាននៅស្រុកកោះសូទិន ចំនួន៣នាក់, ស្រុកព្រៃឈរ ចំនួន៤នាក់, ស្រុកស្រីសន្ធរ ចំនួន១០នាក់, ស្រុកជើងព្រៃ ចំនួន៣នាក់, ស្រុកចំការលើ ចំនួន៥នាក់, ក្រុងកំពង់ចាម ចំនួន២នាក់, ស្រុកបាធាយ ចំនួន៤នាក់ និងស្រុកកងមាស ចំនួន១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-06-15T19:04:00+07:00 | freshnewsasia.com | https://m.freshnewsasia.com/index.php/en/localnews/201579-2021-06-15-05-04-01.html |
e9f8672d-f05c-470d-89d4-3a54f9f7f0af | រដ្ឋបាលខេត្តក្រចេះ ប្រកាសរកឃើញអ្នកជំងឺកូវីដ១៩ចំនួន១នាក់ទៀត នៅស្រុកឆ្លូង | រដ្ឋបាលខេត្តក្រចេះ នៅថ្ងៃទី១៥ ខែមិថុនា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ចំនួន១នាក់ទៀត។ នេះបើតាមសេចក្ដីជូនដំណឹងរបស់រដ្ឋបាលខេត្តក្រចេះ ដែលភ្នាក់ងារ Fresh News ទទួលបាន។ រដ្ឋបាលខេត្តក្រចេះ បានបញ្ជាក់ថា អ្នកជំងឺកូវីដ១៩ទី១ មានឈ្មោះ រ័ត្ន ថុល ភេទស្រី អាយុ៦៥ឆ្នាំ មានទំលនៅភូមហាន់ជ័យ២ ឃុំហាន់ឃ័យ ស្រុកឆ្លូង ខេត្តក្រចេះ។ តាមការបញ្ជាក់ក្នុងលិខិតរបស់រដ្ឋបាលខេត្តនៅថ្ងៃទី១ ខែមិថុនា ឆ្នាំ២០២១ ឈ្មោះ រ័ត្ន ថុល បានធ្វើដំណើរទៅភ្នំពេញ ស្នាក់នៅផ្ទះកូនឈ្មោះ មាស សំអឿន និងត្រឡប់មកលំដ្ឋានវិញនៅថ្ងៃទី៣ ខែមិថុនា តាមរថយន្ដឈ្នួល។ ដោយមានអាការៈ ក្ដៅខ្លួន ហត់ពិបាកដកដង្ហើម គាត់ក៏បានមកសម្រាក នៅមន្ទីរពេទ្យបង្អែកស្រុកឆ្លូងធ្វើតេស្តរហ័ស ជាលទ្ធផលវិជ្ជមានកូវីដ១៩ ត្រូវបានក្រុមគ្រួពេទ្យមន្ទីពេទ្យបង្អែកស្រុកឆ្លូង បញ្ជូនមកសម្រាកព្យាបាល នៅមន្ទីរពេទ្យបង្អែកខេត្ត។ រដ្ឋបាលខេត្តសូមអំពាវនាវ ដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយ ឈ្មោះ រ័ត្ន ថុល សូមរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-06-15T18:49:00+07:00 | freshnewsasia.com | https://m.freshnewsasia.com/index.php/en/localnews/201577-2021-06-15-04-49-53.html |
Subsets and Splits
No community queries yet
The top public SQL queries from the community will appear here once available.